മുഖം രക്ഷിക്കാം.. ഈ പച്ചക്കറികളുടെ ഗുണമറിയൂ | Best Vegetables For Acne Treatment - Malayalam BoldSky\nഅഴകാര്‍ന്ന മുഖം ഏതൊരാളും കൊതിക്കുന്നതാണ്. എന്നാല് അതിനു കോട്ടംതട്ടുന്ന ഒന്നും നമ്മള് ഇഷ്ടപ്പെടില്ല. മുഖക്കുരുവിന്റെ കാര്യമാണ് പറഞ്ഞുവരുന്നത്. കൗമാരക്കാരുടെ പേടിസ്വപ്‌നം എന്നുതന്നെ മുഖക്കുരുവിനെ വേണമെങ്കില് പറയാം. പെണ്‍കുട്ടികളായാലും ആണ്‍കുട്ടികളായാലും കൗമാരകാലത്ത് മുഖക്കുരുവിനെ ശത്രുക്കളെപ്പോലെ കണ്ട് തുരത്താന് ശ്രമിക്കാറുണ്ട്. സാധാരണ മുഖക്കുരു ഇത്തരക്കാരില് പ്രത്യക്ഷപ്പെടുന്നത് ഹോര്‍മോണ് മാറ്റത്തിന്റെ ഫലമായാണ്. എന്നാല് മറ്റു ചില സന്ദര്‍ഭങ്ങളില് ക്രമരഹിതമായ ഭക്ഷണരീതികളും മുഖക്കുരുവിനു വളംവയ്ക്കുന്നു.\nജങ്ക് ഫുഡുകളും മാംസാഹാരവും കുട്ടികളുടെ പ്രിയപ്പെട്ടവയാണ്. ഈ ശീലം തന്നെയാണ് മിക്ക സൗന്ദര്യപ്രശ്‌നങ്ങള്‍ക്കും അടിസ്ഥാനം. കൊഴുപ്പ് അമിതമായി ശരീരത്തിലെത്തുമ്പോള് മുഖക്കുരു കാണപ്പെടാറുണ്ട്. മരുന്നുകളുടെ അമിതോപയോഗം, അമിതവണ്ണം, മാനസികപിരിമുറുക്കം, ആര്‍ത്തവ പ്രശ്‌നങ്ങള്, സൗന്ദര്യവര്‍ദ്ധക വസ്തുക്കളുടെ ഉപയോഗം, അള്‍ട്രാവയലറ്റ് രശ്മികള്, പുകവലി എന്നിവയും മുഖക്കുരു വരാനുള്ള ചില കാരണങ്ങളാണ്. പ്രായഭേദമന്യേ 14 മുതല് 40 വയസ്സുവരെയുള്ളവരില് മുഖക്കുരു കണ്ടുവരുന്നു.\nസാധ്യമാകുമ്പോഴെല്ലാം മുഖക്കുരുവിനെ സ്വാഭാവികമായി കഴിയുന്നത്ര തടയാന് ശ്രമിക്കുക. കുറഞ്ഞ ഗ്ലൈസെമികും ഉയര്‍ന്ന പ്രോട്ടീനും അടങ്ങിയ ഭക്ഷണങ്ങള്‍ക്ക് മുഖക്കുരുവിനെ ചെറുക്കുന്നതില് വലിയ പങ്കുണ്ടെന്ന് ഗവേഷണങ്ങള് തെളിയിച്ചിട്ടുണ്ട്. മുഖം രക്ഷിക്കാന് ആഗ്രഹമുള്ളവര്‍ക്ക് അതിനാല് ഭക്ഷണകാര്യത്തില് അല്‍പം ശ്രദ്ധയാകാം. പച്ചക്കറികള് നിങ്ങളുടെ ഭക്ഷണത്തില് ഉള്‍പ്പെടുത്തുന്നതിലൂടെ മുഖക്കുരുവിന് ഏറെക്കുറെ പരിഹാരമുണ്ടാക്കാം. പച്ചക്കറികളിലൂടെ മുഖം മാത്രമല്ല രക്ഷിക്കാവുന്നത്, അത് നിങ്ങളുടെ രോഗപ്രതിരോധശേഷി വര്‍ധിപ്പിക്കുകയും ചെയ്യുന്നു. ചര്‍മ്മത്തിന് വേണ്ട പോഷകങ്ങളും കൃത്യമായ അളവിലുള്ള സെബത്തിന് ആവശ്യമായ വിറ്റാമിനുകളും അടങ്ങിയ പച്ചക്കറികള് ഏതൊക്കെയെന്നു നോക്കാം.\nസൗന്ദര്യ സംരക്ഷകര് ഏറ്റവുമധികം അറിഞ്ഞിരിക്കേണ്ട പച്ചക്കറിയാണ് കക്കിരി. ചര്‍മ്മത്തിന് കക്കിരിയിലൂടെ ലഭിക്കുന്ന നേട്ടങ്ങള് ചെറുതല്ല. ആന്റി ഇന്‍ഫ്‌ളമേറ്ററി ഗുണങ്ങളാണ് കക്കിരിയുടെ പ്രത്യേകത. മുഖക്കുരു ചുവടോടെ ചികിത്സിക്കാന് കക്കിരിക്ക സഹായിക്കുന്നു. നിങ്ങള്‍ക്ക് മുഖക്കുരു ഉണ്ടെങ്കില് ചര്‍മ്മത്തില് കഴിയുന്നത്ര ജലാംശം നിലനിര്‍ത്തേണ്ടത് അത്യാവശ്യമാണ്. നന്നായി ജലാംശമുള്ള ചര്‍മ്മം മുഖക്കുരുവിന് പിടികൊടുക്കാന് സാധ്യത കുറവാണ്. ചര്‍മ്മത്തില് ജലാംശം നിലനിര്‍ത്താനുള്ള പ്രകൃതിദത്ത മാര്‍ഗങ്ങളിലൊന്ന് കക്കിരി കഴിക്കുക എന്നതാണ്. മുഖത്ത് ഫേഷ്യലുകള്‍ക്കും കക്കിരി ഉപയോഗിക്കാവുന്നതാണ്. മുഖത്ത് അമിതമായ എണ്ണമയം സുഷിര ചര്‍മ്മങ്ങള് അടയാന് കാരണമാക്കുന്നു. ഇതുകാരണം ചര്‍മ്മം വരണ്ട് പൊട്ടാന് തുടങ്ങുന്നു. കക്കിരിക്ക മുഖത്ത് തേക്കുക വഴി അത്തരം പ്രശ്‌നങ്ങളും അകറ്റാവുന്നതാണ്.\nബ്രൊക്കോളിയില് വിറ്റാമിന് സി ധാരണമായി അടങ്ങിയിട്ടുണ്ട്. ആരോഗ്യകരമായ നിരവധി ഗുണങ്ങള് ഇതിലുണ്ട്. ചര്‍മ്മത്തിനും ബ്രൊക്കോളി മികച്ചതാണ്. 100 ഗ്രാം ബ്രൊക്കോളിയില് പ്രതിദിന ആവശ്യത്തിനുള്ള അളവില് വിറ്റാമിന് സിയുണ്ട്. ഇത് ഓറഞ്ചിലുള്ളതിനെക്കാളും വളരെ കൂടുതലാണ്. വിറ്റാമിന് സി ശരീരം നന്നായി ആഗിരണം ചെയ്യുന്നതിനാല് മുഖക്കുരു തടയാന് മികച്ച ഒരു പച്ചക്കറിയാണ് ബ്രൊക്കോളി. നിങ്ങളുടെ ശരീരത്തിലെ ആന്റിഓക്സിഡന്റായി പ്രവര്‍ത്തിച്ച് ബ്രൊക്കോളി ചര്‍മ്മത്തെ ഫ്രീ റാഡിക്കല് നാശത്തില് നിന്ന് സംരക്ഷിക്കുന്നു. മുഖക്കുരുവിന് ഒരു കാരണമാണ് സമ്മര്‍ദ്ദം. ബ്രൊക്കോളിയുടെ ഉപയോഗം സ്‌ട്രെസ് ഹാര്‍മോണായ കോര്‍ട്ടിസോള് കുറയ്ക്കാന് സഹായിക്കുന്നു. മികച്ച ചര്‍മ്മത്തിന് അത്യന്താപേക്ഷിതമായ കൊളാജന് എന്ന പ്രോട്ടീന് സൃഷ്ടിക്കുന്നതിനും ബ്രൊക്കോളി പങ്കുവഹിക്കുന്നു. ഈ ബ്രോക്കോളിയില് അടങ്ങിയിട്ടുള്ള മഗ്‌നീഷ്യം, വിറ്റാമിന് എ എന്നിവ ചര്‍മ്മത്തിലെ സുഷിരങ്ങള് അടയാതെ കാക്കുന്നു.\nപച്ചക്കറികളില് വിറ്റാമിനുകളുടെ കലവറയാണ് ക്യാരറ്റ്. കാരറ്റിലുള്ള ആന്റി ഓക്സിഡുകള് പ്രായത്തെ നിയന്ത്രിക്കുന്ന ചര്‍മകോശങ്ങളെ നശിപ്പിക്കുന്ന ഫ്രീ റാഡിക്കലുകളെ തടയുന്നു. പതിവായി ക്യാരറ്റ് ജ്യൂസ് കുടിക്കുന്നത് നിങ്ങളുടെ യൗവ്വനം കാത്തുസൂക്ഷിക്കാന് സഹായിക്കും. മുഖക്കുരു, വരണ്ട ചര്‍മ്മം, മുഖത്തെ ചുളിവുകള് എന്നിവയകറ്റാനും ക്യാരറ്റ് മികച്ചതാണ്. കറുവപ്പട്ട ക്യാരറ്റ് ഫേസ് പാക്ക് ഇതിനായി ഉപയോഗിക്കാവുന്നതാണ്. രണ്ട് സ്പൂണ് ക്യാരറ്റ് ജ്യൂസ്, രണ്ട് സ്പൂണ് തേന്, ഒരു സ്പൂണ് കറുവപ്പട്ട പൊടി എന്നിവ ചേര്‍ത്ത് 15 മിനിറ്റ് മുഖത്തിടുക. നല്ല പോലെ ഉണങ്ങിയ ശേഷം മുഖം കഴുകുക. ആഴ്ചയില് നാല് തവണയെങ്കിലും ഇത് ചെയ്യുക. മുഖക്കുരുവാല് ബുദ്ധിമുട്ടുന്നവര്‍ക്ക് മാറ്റം കാണാനാകും.\nബീറ്റ്‌റൂട്ടില് ധാരാളം വിറ്റാമിനുകളും ധാതുക്കളും ഉണ്ട്. ഇതിലെ പൊട്ടാസ്യം, സോഡിയം, കാല്‍സ്യം, മഗ്‌നീഷ്യം, വിറ്റാമിന് എ, ഇ എന്നിവയെല്ലാം ചര്‍മ്മത്തിന്റെ ആരോഗ്യത്തിന് പ്രധാനമാണ്. നിങ്ങള് മുഖക്കുരുവിന്റെ പാടുകളില് ബുദ്ധിമുട്ട് അനുഭവപ്പെടുന്നവരാണെങ്കില് നിങ്ങളുടെ ഭക്ഷണത്തില് ബീറ്റ്‌റൂട്ടിനെക്കൂടി ഉള്‍പ്പെടുത്തുക. ചര്‍മ്മരോഗ ശാന്തിക്ക് പേരുകേട്ടതാണ് ബീറ്റ്‌റൂട്ട്. ബീറ്റ്‌റൂട്ട് ജ്യൂസ് മുഖക്കുരുവിന് മുകളില് പുരട്ടുന്നത് ഉത്തമമാണ്. ചുരുങ്ങിയ ദിവസം കൊണ്ട് നിങ്ങള്‍ക്ക് ഫലം അനുഭവിച്ചറിയാന് സാധിക്കും.\nസൗന്ദര്യചികിത്സകളില് ഒഴിച്ചുനിര്‍ത്താന് കഴിയാത്ത ഒന്നാണ് നാരങ്ങ. നിങ്ങളുടെ സൗന്ദര്യസംരക്ഷണത്തിന് നാരങ്ങകള്‍ക്ക് വളരെയധികം ഫലം നല്‍കാന് സാധിക്കും. മുഖക്കുരു ചികിത്സയ്ക്ക് നാരങ്ങ വളരെ ഫലപ്രദമാണ്. ചര്‍മ്മത്തിന് ഉത്തമമായ ആല്‍ഫ ഹൈഡ്രോക്‌സി ആസിഡ് നാരങ്ങയില് അടങ്ങിയിരിക്കുന്നു. അവയ്ക്ക് സ്വാഭാവിക ആന്റി ബാക്ടീരിയല് ഗുണങ്ങളുണ്ട്. വിറ്റാമിന് സി, മഗ്‌നീഷ്യം, പൊട്ടാസ്യം എന്നിവയുടെ മികച്ച ഉറവിടമാണ് നാരങ്ങ. ഈ ധാതുക്കളും ആന്റിഓക്സിഡന്റുകളും ചര്‍മ്മത്തിന്റെയും നഖങ്ങളുടെയും മുടിയുടെയും രൂപവും ആരോഗ്യവും മെച്ചപ്പെടുത്തുന്നു.\nസൗന്ദര്യ സംരക്ഷണത്തിന് പ്രധാനമാണ് വെളുത്തുള്ളി. ചര്‍മ്മം വരണ്ട് പൊട്ടുന്നതും തടയാനും മുഖക്കുരുവിന് പ്രതിവിധിയായും വെളുത്തുള്ളി ഉപയോഗിക്കുന്നു. വെളുത്തുള്ളിയിലെ ആന്റി ബാക്ടീരിയല്, ആന്റി ഫംഗല് സവിശേഷതകള് നിറഞ്ഞ അല്ലിസിന് എന്ന സംയുക്തം മുഖത്തെ കുഴികള് അടക്കാനും മുഖക്കുരുവിന് കാരണമാകുന്ന ബാക്ടീരിയകളെ നശിപ്പിക്കാനും സഹായിക്കുന്നു. മുഖം സംരക്ഷിക്കുന്ന മറ്റ് ഘടകങ്ങള്‍ക്കൊപ്പം മാത്രം വെളുത്തുള്ളി ഉപയോഗിക്കുക.\nമുഖക്കുരു തടയാനുള്ള മറ്റൊരു പ്രതിവിധിയാണ് ജീരകം. ജീരകം വെള്ളം ചേര്‍ത്ത് അരച്ച് കിടക്കാന് നേരത്ത് മുഖത്തു പുരട്ടുന്നത് മുഖക്കുരു കുറക്കാന് സഹായിക്കും. ജീരകത്തിലെ സിങ്കാണ് ഇതിന് സഹായിക്കുന്നത്. മുഖക്കുരു മാറ്റാനായി ലഭിക്കുന്ന പല ക്രീമുകളിലും സിങ്ക് അടങ്ങിയിട്ടുണ്ട്.\nRead more about: beauty skin care acne vegetables treatment മുഖക്കുരു സൗന്ദര്യം ചര്‍മ്മം\nBest Vegetables For Acne Treatment\nHere in this article we are discussing about the best vegetables that protects us from acne. Read on.


വൈവിധ്യമാര്‍ന്ന മാമ്പഴങ്ങളുമായി തേന് മാമ്പഴോത്സവം | Reporter Live\nവൈവിധ്യമാര്‍ന്ന മാമ്പഴങ്ങളുമായി തേന് മാമ്പഴോത്സവം\nBy Reporter Live\tMay 4, 2013 10:37 am A+ A-\nഇന്ത്യന് മാമ്പഴങ്ങളുടെ വൈവിധ്യമാണ് തിരുവനന്തപുരം കനകക്കുന്നില് സംഘടിപ്പിച്ചിരിക്കുന്ന ദേശീയ തേന്‍മാമ്പഴോത്സവത്തിന്റെ ആകര്‍ഷണീയത. സംസ്ഥാന ഹോര്‍ട്ടികള്‍ച്ചര് മിഷനും ഹോര്‍ട്ടികോര്‍പ്പും സംയുക്തമായി സംഘടിപ്പിച്ചിരിക്കുന്ന തേന് മാമ്പഴോത്സവം അനന്തപുരി നിവാസികള്‍ക്ക് വേനല്‍ചൂടില് നിന്നും കുളിര് പകരുന്നു. പത്തു ദിവസം നീണ്ടു നില്‍ക്കുന്ന ദേശീയ തേന്‍മാമ്പഴോത്സവത്തില് ഇന്ത്യയുടെ പല ഭാഗങ്ങളില് നിന്നുമുള്ള മാമ്പഴങ്ങളുടെ ശേഖരമുണ്ട്.\nപഞ്ചാര വരിക്ക, ഇളനീര്‍കൂമ്പ്, മല്ലിക, ഉണ്ട വരിക്ക, നീലം, സിന്ദൂരം തുടങ്ങിയ 120 ഓളം ഇനങ്ങളാണ് പ്രദര്‍ശനത്തിനും വില്‍പ്പനയ്ക്കുമായി ഒരുക്കിയിരിക്കുന്നത്. കേരളത്തിന്റെ വിവിധ ജില്ലകളിലെ തനത് മാമ്പഴങ്ങളുടെ പ്രദര്‍ശനവും മേളയിലുണ്ടാകും. മുപ്പതു രൂപയില് തുടങ്ങുന്ന കല്ലാമ മുതല് 150 രൂപ വരെ വിലയുള്ള ഹിമാ പസന്ത് വരെയുള്ള മാമ്പഴങ്ങള് മേളയിലേക്ക് ജനങ്ങളെ ആകര്‍ഷിക്കുന്നു.\n20 ഓളം സ്റ്റാളുകളിലായിട്ടാണ് മാമ്പഴങ്ങളും തേനും സ്ഥാനം പിടിച്ചിരിക്കുന്നത്. അത്യുത്പാദനശേഷിയുള്ള വിവിധയിനം ഓട്ടുമാവിന് തൈകളും, തേനിന്റെയും തേന് ഉത്പന്നങ്ങളുടെയും പ്രദര്‍ശനവും വില്‍പ്പനയും മേളയിലുണ്ട്. ഹോര്‍ട്ടികോര്‍പ്പിന്റെ അമൃത് തേനുപുറമേ ചെറു തേനീച്ച, ഇറ്റാലിയന് തേനീച്ച, ഇന്ത്യന് തേനീച്ച എന്നിവയില് നിന്നും ശേഖരിച്ച തേനും മേളയില് ലഭ്യമാണ്. ഈ മാസം 12 വരെയാണ് തേന് മാന്പഴോത്സവം. രാവിലെ9മുതല് രാത്രി എട്ടു വരെയാണ് സന്ദര്‍ശന സമയം.\nകൃഷി മന്ത്രി കെ.പി. മോഹനന് തേന് മാമ്പഴോത്സവത്തിന്റെ ഉദ്ഘാടനം നിര്‍വഹിച്ചു. കഴിഞ്ഞ നാല് വര്‍ഷമായി തേന് മാമ്പഴോത്സവം സംഘടിപ്പിക്കുന്നുണ്ട്.


ആദ്യ കളി ജയിച്ച ബ്രസീല് ഫൈനലില് എത്തില്ലേ?Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nആദ്യ കളി ജയിച്ച ബ്രസീല് ഫൈനലില് എത്തില്ലേ?\n: സ്വന്തം ലേഖകന് in Features, Sports, കളിക്കളം, കാഴ്ചകള് on July 8, 2014\nസാവോപോള :ലോകകപ്പിലെ ആദ്യകളി ജയിച്ചത് ബ്രസീലാണ്.ആരാധകര് പോലും ആ വിജയം ഇഷ്ട്ടപ്പെട്ടില്ല എന്നൊരു അടക്കം പറച്ചിലുണ്ട്.ലോകകപ്പിലെ ആദ്യ കളി ജയിക്കുന്നവര് ഫൈനല് കാണില്ല എന്നൊരു വിശ്വാസമാണ് അതിനു പിന്നില്.ലോകകപ്പ് ചരിത്രത്തില് ഇതുവരെയും അങ്ങനെ സംഭവിച്ചിട്ടില്ലതാനും.\nആ വിശ്വാസം തകര്‍ക്കാമെന്ന ലക്ഷ്യത്തോടെയാണ് ഇന്ന് ബ്രസീല് കളിക്കളത്തില് ഇറങ്ങുന്നത്.ആറാം കിരീടം ലക്ഷ്യമിടുന്ന ബ്രസീലും, പതിമുന്നാം ലോകകപ്പ് സെമി ഫൈനല് കളിക്കുന്ന ജര്‍മനിയും ഇന്നുരാത്രി9മണിയ്ക്കാണ് സെമിയില് മാറ്റുരയ്ക്കുന്നത്. പതിമുന്നാം സെമിക്കായി ജര്‍മനി കളത്തിലിറങ്ങുന്നത് ലോകകപ്പ് റെക്കോഡാണ്. ഏറ്റവും കൂടുതല് പ്രാവശ്യം സെമിയില് തോറ്റ റെക്കോഡും ഏറ്റവും കൂടുതല് റണ്ണറപ്പായ റെക്കോഡും ജര്‍മനിക്ക് തന്നെയാണ്.\nആദ്യ ഇലവനിലും റിസര്‍വ് ബെഞ്ചിലും ഒരുപോലെ മികവുള്ള താരനിരയാണ് ജര്‍മനിയുടേത്. തീര്‍ത്തും സന്തുലിതമായ ടീം. പരിചയസമ്പന്നതയും യുവത്വവും ഒത്തൊരുമിച്ച ടീം. ടീം ഘടന പരിശോധിച്ചാല് ഒരു മേഖലയും ദുര്‍ബലമെന്ന് പറയാന് വയ്യ. അതാണ് ഇത്തവണത്തെ ജര്‍മന് ടീം. ഹോട്ട് ഫേവറിസ്റ്റുകളായി ബ്രസീലിലെത്തിയ ജര്‍മനി പോര്‍ച്ചുഗലിനെതിരായ ആദ്യമത്സരത്തില് ഏകപക്ഷീയമായ4ഗോളുകള്‍ക്ക് വിജയിച്ച് കൊണ്ടാണ് അവരുടെ കരുത്ത് തെളിയിച്ചത്. പക്ഷെ, പിന്നീടങ്ങോട്ട് ടീമിന്റെ പ്രകടനം താഴോട്ട് പോവുകയായിരുന്നു.\nഘാനക്കെതിരെ അവര് സമനില കൊണ്ട് രക്ഷപ്പെട്ടു. ഘാനയുടെ ശരാശരി ആക്രമണത്തിന് മുന്നില് പതറിയ പ്രതിരോധം2ഗോളുകള് ആണ് വഴങ്ങിയത്. മൂള്ളറും ക്ലോസെയുമടങ്ങുന്ന മുന്നേറ്റനിര ഗോള് കണ്ടെത്താന് പാടുപെടുന്നതാണ് പിന്നീട് ഇങ്ങോട്ട് കണ്ടത്. അമേരിക്കക്കെതിരായ ഗ്രൂപ്പ് മത്സരം അതിന് തെളിവുമായി. മുള്ളറുടെ ഏക ഗോളിലാണ് ജര്‍മനി യുഎസ്എയെ മറികടന്നത്. ഏഴു പോയിന്റുമായി ഗ്രൂപ്പ് ജേതാക്കളായി പ്രീ ക്വാര്‍ട്ടറിലെത്തിയ ജര്‍മിനി അള്‍ജീരിയക്കെതിരെ അനായാസ വിജയമാണ് പ്രതീക്ഷിച്ചത്. പക്ഷെ, പുതുമുഖക്കാരായ അള്‍ജീരിയയുടെ പ്രതിരോധം ഭേദിക്കാന് മുഴുവന് സമയത്ത് ജര്‍മനിക്ക് കഴിഞ്ഞില്ല.\nഎക്‌സ്ട്രാ ടൈമില് നേടിയ2ഗോളുകള്‍ക്കാണ് അവര് ജയിച്ച് കയറിയത്.അള്‍ജീരിയയുടെ പ്രത്യാക്രമണങ്ങളില് ജര്‍മന് പ്രതിരോധം നിരന്തരം ഉലഞ്ഞു. ഒരു ഗോള് വഴങ്ങുകയും ചെയ്തു. ഗോളി ന്യുയറുടെ അവസരോചിത ഇടപെടലുകളാണ് പലപ്പോഴും രക്ഷക്കെത്തിയത്. ക്വാര്‍ട്ടറില് ഫ്രാന്‍സ് ശക്തരായ എതിരാളികളായി. ഫ്രഞ്ച് പ്രതിരോധം ഭേദിക്കാന് മുള്ളറടങ്ങുന്ന മുന്നേറ്റനിര പാടുപെട്ടു.\nഫ്രീകിക്കില് നിന്ന് നേടിയ ഏക ഗോളിനാണ് അവര് ഫ്രാന്‍സിനെ കീഴടക്കിയത്. ഫ്രാന്‍സ് പ്രത്യാക്രമണം നടത്തിയപ്പോഴൊക്കെ ഗോളി ന്യൂയര് ഒരിക്കല് കൂടി അവരുടെ രക്ഷക്കെത്തി. എങ്കിലും ബ്രസീലിനെക്കാള് എന്തുകൊണ്ടും മികച്ച നിലയിലാണ് അവര്. ലാറ്റിനമേരിക്കിയിലെ പ്രതികൂലമായ കാലാവസ്ഥയിലും ശാരീരിക ക്ഷമത കൈവിടാതെ കളിക്കാന് അവര്‍ക്കായി. അള്‍ജീരിയക്കെതിരെ എക്‌സ്ട്രാ ടൈമിലേക്ക് നീണ്ട മത്സരത്തിലും ഫ്രാന്‍സിനെതിരെ റിയോ ഡി ജനീറോയിലെ കടുത്ത ചൂടിലും ജര്‍മന് കളിക്കാര് തളര്‍ന്നില്ല.\nമറുഭാഗത്താവട്ടെ സെമിയിലേക്കുള്ള ബ്രസീലിന്റെ വരവും അത്ര സുഖകരമായിരുന്നില്ല. ഗ്രൂ പ്പ് മത്സരങ്ങളില് മികവു കാട്ടിയെങ്കിലും പ്രീ ക്വാര്‍ട്ടറിലും ക്വാര്‍ട്ടറിലും ലാറ്റിനമേരിക്കന് ടീമുകളോട് വിറച്ചാണ് ബ്രസീല് കടന്നു കൂടിയത്. ബ്രസീലിയന് ഫുട്‌ബോളിന്റെ യഥാര്‍ത്ഥ മികവിലേക്ക് അവര് ഉയര്‍ന്നുവെന്ന് തോന്നിപ്പിച്ചത് കൊളംബിയക്കെതിരായ മത്സരത്തില് മാത്രമായിരുന്നു.ഗ്രൂപ്പ് ഘട്ടത്തില് താരതമ്യേന ദുര്‍ബലരായ എതിരാളികളായ ക്രൊയേഷ്യക്കെതിരെ അവരുടെ കൂറ്റന് ജയങ്ങള് സ്വപ്നം കണ്ട ആരാധകര്‍ക്ക് നിരാശയായിരുന്നു ഫലം.\nമാര്‍സെലോയുടെ സെല്‍ഫ് ഗോളിലൂടെയായിരുന്നു കാനറികളുടെ തുടക്കം.പക്ഷെ നെയ്മറുടെ ഇരട്ടഗോള് വന്നപ്പോള് ബ്രസീല് ആശ്വാസിച്ചു . കളം നിറഞ്ഞു കളിച്ച ഓസ്‌കര് ഗോള് പട്ടിക മൂന്നാക്കിയപ്പോള് ബ്രസീലിന് വിജയത്തുടക്കം.പക്ഷെ മെക്‌സിക്കോയ്‌ക്കെതിരായ രണ്ടാം മത്സരത്തിലാണ് ദൗര്‍ബല്യങ്ങള് വെളിപ്പെട്ടത്. പ്രതിരോധത്തിലും വിംഗുകളിലും അവരുടെ നീക്കങ്ങള് പാളി. കൂട്ടത്തില് ഗില്ലര്‍മോ ഒച്ചോവയെന്ന മെക്‌സിക്കന് മതില് കൂടിയായതോടെ മത്സരം ഗോള്‍രഹിതം. കാമറൂണിനെതിരായ അവസാന മത്സരത്തില്41 ന്റെ തകര്‍പ്പന് ജയം നേടിയെങ്കിലും ആശങ്കകള് ബാക്കിയുണ്ടായിരുന്നു.\nബ്രസീലിയന് പ്രതിരോധത്തിന്റെ വിടവില് നിന്നായിരുന്നു കാമറൂണിന്റെ ആശ്വാസഗോള്. ഒന്നാം സ്ഥാനക്കാരായി നോക്കൗട്ടിലെത്തിയ മഞ്ഞപ്പടയെ കാത്തിരുന്നത് നേരിടാന് ആഗ്രഹിക്കുന്നില്ലെന്ന് സ്‌കൊളാരി പറഞ്ഞ ചിലി. പേടിച്ചത് സംഭവിക്കുമെന്ന് തോന്നിയെങ്കിലും ഷൂട്ടൗട്ടില് സീസറിന്റെ മികവില് ബ്രസീല് അതിജീവിച്ചു. ചിലിയോട് കളിച്ചത് ക്വാര്‍ട്ടറില് കൊളംബിയക്കെതിരെ ആവര്‍ത്തിച്ചാല് ബ്രസീലിന്റെ ലോകകപ്പ് യാത്ര അവസാനിക്കുമെന്നായിരുന്നും പ്രവചനങ്ങള്. ടൂര്‍ണമെന്റില് ഏറ്റവും മികച്ച ടീം ഗെയിം കളിച്ച കൊളംബിയക്കെതിരെ അതേ നാണയത്തില് ബ്രസീല് മറുപടി നല്‍കി. വേഗത്തിലും നീക്കങ്ങള് ആസൂത്രണം ചെയ്യുന്നതിലും കൊളംബിയയേക്കാള് ഒരുപടി മുന്നില് നിന്ന ബ്രസീല് സെമി ബെര്‍ത്ത് ഉറപ്പിച്ചു.\nസ്വന്തം നാട്ടില് നടക്കുന്ന ലോകകപ്പില് കിരീടത്തില് കുറഞ്ഞതൊന്നും ബ്രസീലിനു ചിന്തിക്കാനാകില്ല. സൂപ്പര് താരം നെയ്മര് പരുക്കേറ്റു പുറത്തായതും ടൂര്‍ണമെന്റില് രണ്ടു മഞ്ഞക്കാര്‍ഡ് കണ്ട നായകന് തിയാഗോ സില്‍വയ്ക്ക് ഇന്നു കളിക്കാനാകാത്തതും ബ്രസീലിനു തിരിച്ചടിയാണ്. നെയ്മറുടെ അഭാവം വില്യന്, ബെര്‍നാഡ്, ഓസ്‌കാര്, ഹെര്‍നാനസ് എന്നിവരില് ഒരാളെക്കൊണ്ടു വേണം കോച്ച് ലൂയി ഫിലിപ്പ് സ്‌കോളാരിക്കു നികത്താന്. ഒരു രാജ്യത്തിന്റെ സ്വപ്നങ്ങളത്രയും പരിക്കേറ്റുകിടക്കുമ്പോള് ആരാകും നെയ്മര്‍ക്കു പകരം ഇടതുവിംഗില് ബൂട്ടണിയുക, അല്ലെങ്കില് ആക്രമണമധ്യനിരയില് ബൂട്ടണിയുക? ഒന്നിലധികം പേരുകള് ഉയര്‍ന്നു കേള്‍ക്കുന്നുവെങ്കിലും ചെല്‍സിയുടെ വലതുവിംഗര് വില്യന് തന്നെയാകും നെയ്മര്‍ക്കു പകരമെത്തുക. എന്നാല്, ചെല്‍സിയില് നിരന്തരം വലതുവിംഗില് കളിക്കുന്ന വില്യനെ ഇടതുവിംഗിലോ മധ്യനിരയിലോ ഇറക്കിയാല് അതു ഗുണകരമാകുമോ? സ്‌കൊളാരി തലപുകയ്ക്കുകയാണ്. ഹള്‍ക്കിനെ ഇടതുവിംഗിലേക്കു മാറ്റി വില്യനെ വലതുവിംഗില്‍ത്തന്നെ പരീക്ഷിക്കാനുള്ള സാധ്യതയും നിലനില്‍ക്കുന്നു. മറ്റൊരു സാധ്യത ബെര്‍ണാര്‍ഡ് എന്ന യുവതാരമാണ്. തിയാഗോ സില്‍വയ്ക്കു പകരം ബയേണ് മ്യൂണിക്കിന്റെ പ്രതിരോധക്കാരന് ഡാന്റെ കളിക്കും. നല്ല ചുറുചുറുക്കുള്ളവന്. മികച്ച ഡ്രിബ്ലിംഗ് പാടവം, ആക്രമണോത്സുകത. ഒരവസരം ബര്‍ണാഡിനു നല്കിയാല് നന്നായേക്കുമെന്ന ചിന്തയും സ്‌കൊളാരിയിലുണ്ട്. ഫ്രെഡിനെ താഴേക്കിറക്കി പരീക്ഷിച്ചാലും അദ്ഭുതപ്പെടേണ്ടതില്ല. അതേസമയം, കഴിഞ്ഞ മത്സരത്തില് സസ്‌പെന്‍ഷനിലായിരുന്ന ലൂയിസ് ഗുസ്താവോ സെമിയില് കളിക്കും. പൗളീഞ്ഞോയ്ക്കു പകരമായിരിക്കും ഇത്. ഫെര്‍ണാണ്ടീഞ്ഞോയും ഹള്‍ക്കും ആദ്യ ഇലവനില് ഇടംപിടിക്കും.\nനെയ്മര് ഇല്ലാത്ത പശ്ചാത്തലത്തില് ഹള്‍ക്കിനായിരിക്കും അധികചുമതല. ഓസ്‌കര് മികച്ച ഫോമിലേക്കുയരേണ്ടത് ആവശ്യമാണ്. കഴിഞ്ഞ കളിയില് അല്പം പ്രതിരോധത്തിലേക്കിറങ്ങിയുള്ള കളിയായിരുന്നു ഓസ്‌കര് നടത്തിയത്. എന്നാല്, ജര്‍മനിക്കെതിരേ ആക്രമണച്ചുമതല ഓസ്‌കറിനുകൂടിയായിരിക്കും. ബ്രസീലും ജര്‍മനിയും ഇതിനു മുന്‍പ് ലോകകപ്പില് ഒരു തവണ മാത്രമാണ് ഏറ്റുമുട്ടിയത്. 2002 ലോകകപ്പിലെ ഫൈനലില് ബ്രസീല്20 ത്തിനു ജര്‍മനിയെ കീഴടക്കി കിരീടം നേടി. അന്നു കളിച്ചിരുന്ന താരങ്ങളൊക്കെ കരിയറിനോടു വിടപറഞ്ഞു. ലൂയി ഫിലിപ്പ് സ്‌കോളാരിയായിരുന്നു അന്നും ബ്രസീല് കോച്ച്.\nഏതായാലും ബെലോ ഹൊറിസോണ്ടെയില് ബ്രസീല് പന്തുതട്ടുക ഹൃദയം കൊണ്ടാവും. കാരണം, അവര്‍ക്ക് ഈ ലോകകപ്പ് നെയ്മര്‍ക്കുകൂടി വേണ്ടിയുള്ളതാണ്. നെയ്മര് ആരാധകര്‍ക്കും ടീമിനും നല്‍കിയ സന്ദേശവും അത് സൂചിപ്പിക്കുന്നു. ‘എനിക്കുവേണ്ടി ലോകകപ്പ് ജയിക്കുക’. ലോകകപ്പിലെ ഏറ്റവും കരുത്തുറ്റ ടീമിനെയാണ് ബ്രസീലിന് സെമിയില് മറികടക്കേണ്ടത്. അവിടെ നെയ്മറുടെ പ്രതിഭ കൂട്ടിനില്ല എന്നത് ബ്രസീലിനെ വൈകാരികമായി തളര്‍ത്താനിടയുണ്ട്. വികാരത്തെ വികാരംകൊണ്ട് മറികടക്കാനാവും മഞ്ഞപ്പടയുടെ ലക്ഷ്യം.


വാർത്താ പെണ്ണുങ്ങൾ – മഹാപാപിയുടെ എഴുത്തുകൾ\nPosted byKR August 1, 2020 Posted inUncategorized\nരാവിലെ അൽപ്പം വെയിലു വീണു തുടങ്ങിയപ്പോഴാണ് പുറത്ത് നിന്നും വല്ലാത്തൊരു ബഹളം കേട്ടത്. തൊട്ടു മുൻപിലെ പറമ്പിൽ അവരെല്ലാം കൂട്ടം കൂടി നിൽക്കുകയാണ്. ഒരു കൂട്ടമല്ല പല ഗ്രുപ്പുകളായി തെങ്ങുകളുടെ ചുവട്ടിൽ നിന്ന് എന്തൊക്കെയോ പറഞ്ഞുകൊണ്ടിരിക്കുന്നു. മാസ്ക്ക് ധരിച്ചിട്ടും അവരുടെ ശബ്ദത്തിന് യാതൊരു കുറവും ഉണ്ടായിരുന്നില്ല. സാമൂഹിക അകലം പാലിച്ചിരുന്നത് അവരുടെ പണി ആയുധമായ തൂമ്പകൾ ആയിരുന്നു. ഒരുപക്ഷെ എവിടെ തുടങ്ങണം എന്ന ആലോചനാ യോഗമായിരിക്കും അവർ കൂടിക്കൊണ്ടിരിക്കുന്നത് !!!\nഅധികം വൈകാതെ തന്നെ എല്ലാവരും തീരുമാനത്തിൽ എത്തിയെന്ന് തോന്നുന്നു, പതുക്കെ ഒരു മൂലയ്ക്ക് നിന്നും പണി തുടങ്ങി. എന്നിട്ടും ചർച്ചയുടെ കാര്യത്തിൽ ഇനിയും ഒരു തീരുമാനത്തിൽ എത്തിയിട്ടില്ലാത്ത വിധമായിരുന്നു അവരുടെ ശബ്ദ വീചികൾ. ഇത്രയും സംസാരിക്കാൻ എന്തിരിക്കുന്നു എന്ന് ഒരുപക്ഷെ നമുക്ക് തോന്നിയേക്കാം.\nനാട്ടിലെ പുതിയതായി നടക്കുന്ന കാര്യങ്ങളിൽ പലതും ആദ്യം അറിയുന്നത് ഈ കൂടായ്മയിൽ ആയിരിക്കും. കൂടാതെ അൽപ്പം പൊടിപ്പും തൊങ്ങലുമൊക്കെ കൂട്ടിച്ചേർത്തുകൊണ്ട് അതി മനോഹരമായ കഥകൾ പൊട്ടി വിരിയുന്നതും ഇതേ സ്ഥലത്തു നിന്നുമാണ്. ഒരുപരിധി വരെ ചുറ്റുപാടുള്ള എല്ലാ വീടുകളിൽ നിന്നുള്ള സ്ത്രീകളും മാറ്റുരയ്ക്കുന്നത് ഈ തൊഴിലുറപ്പ് വേദിയിലാണ്. ഇക്കൂട്ടത്തിൽ ചിലരുണ്ടാകും ആർക്കും എത്തിപ്പെടാനാകാത്ത വിധം വാർത്തകൾ വാർത്തെടുക്കുന്നവർ. വാർത്താ രംഗത്ത് സത്യസന്ധമായ വാർത്തകൾ മാത്രം തരുന്ന നന്മ നിറഞ്ഞ മലയാള മനോരമയും, നേരിന്റെ നിറകുടമായ ജനം ടി.വി യുമൊക്കെ തലകുത്തി മറിഞ്ഞാലും നേടിയെടുക്കാൻ കഴിയാത്ത ഉയരത്തിലാണ് ഈ നാട്ടുവാർത്ത പെണ്ണുങ്ങൾ. നാട്ടിലെ വാർത്തകൾ ഇങ്ങനെ സത്യസന്ധമായി അറിയിക്കുന്നത് കൊണ്ടുതന്നെ ഇവരെ ഞാൻ വിളിക്കുവാൻ ആഗ്രഹിക്കുന്നത് നാട്ടുവാർത്ത പെണ്ണുങ്ങൾ എന്നാകുന്നു !!\nനാട്ടിലെ പ്രായപൂർത്തിയായ ആൺകുട്ടികൾക്ക് ശക്തമായ വെല്ലുവിളിയാണ് ഈ തൊഴിലുറപ്പ് ചർച്ചകൾ പലതും. കൂടാതെ ഒരുപാട് പ്രശ്നങ്ങൾ അവരുടെ ജീവിതത്തിൽ എടുത്തിട്ടു കൊടുക്കുന്നതും ഇതേ വേദി തന്നെ.ഉള്ളതും ഇല്ലാത്തതുമായ പല കാര്യങ്ങളും പറഞ്ഞു കാട് കയറി അതെല്ലാം വല്യ പ്രശ്നങ്ങൾ ആക്കിമാറ്റാൻ ഈ വാർത്താ പെണ്ണുങ്ങളെ കഴിഞ്ഞിട്ടേ വേറെയാരും ഉണ്ടാവുകയുള്ളൂ. എന്ത് ആത്മസംതൃപ്തിയാണ് ഇതിലൂടെ കിട്ടുന്നതെന്ന് ഇനിയും ചുരുളഴിയാത്ത രഹസ്യമായി തുടരുന്നു. ഈ പറഞ്ഞ കാര്യങ്ങളൊക്കെയും കേവലം കേട്ടറിവിന്റെ പുറത്തു പറയുന്നതല്ല, മറിച്ചു ഇതെല്ലാം എന്റെ അനുഭവത്തിൽ നിന്നും ചീന്തി എടുത്ത ഒരു തേങ്ങാ കക്ഷണമാണ് !!!\nചിലപ്പോൾ ഇവിടെയും ആരുടെയൊക്കെയോ സ്വസ്ഥതയും സമാധാനവും തകർക്കാൻ പോകുന്ന ചർച്ചയിൽ ആയിരിക്കും. അൽപ്പ നേരം കഴിഞ്ഞപ്പോഴേയ്ക്കും മഴ ഒരൽപ്പം ചാറി, അത്ഭുതം എന്ന് പറഞ്ഞാൽ മതിയല്ലോ പറമ്പിൽ ബാക്കിയായത് കുറച്ചു തൂമ്പകൾ മാത്രം. എല്ലാവരും അടുത്തുള്ള ഒരു വീടിന്റെ മുൻപിൽ ഇരുപ്പായി. സുഹൃത്തുക്കളെ അങ്ങനെ സംസാരവും ചിരിയും തൂമ്പകളുടെ ദീന രോധനവുമൊക്കെയായി ഈ തൊഴിലുറപ്പ് ദിവസം അവസാനിച്ചിരിക്കുന്നു. വൃത്തിയാക്കിയ പറമ്പിൽ അവിടെയിവിടെയായി കുറച്ചു പച്ചപ്പ് ബാക്കിയുണ്ടായിരുന്നു. അതിശക്തമായ സംസാര വിഷയങ്ങളുടെ പരിണിത ഫലമായി രക്ഷപ്പെട്ട ചില പുല്ലുകൾ നാട്ടിലെ ചെറുപ്പക്കാരെയും ഇടയ്ക്ക് ഇടയ്ക്ക് പെയ്ത ചാറ്റൽ മഴയെയും നന്ദിപൂർവ്വം സ്മരിച്ചിട്ടുണ്ടാകും !!!\nഎഴുതിയ കാര്യങ്ങളൊക്കെയും എന്റെ കാഴ്ചപ്പാടുകളും അനുഭവങ്ങളും തന്നെയാണ്. ഈ മഹാപാപിയുടെ എഴുത്തുകൾ ആരെയെങ്കിലും വേദനിപ്പിച്ചിട്ടുണ്ടെങ്കിൽ….\n8 thoughts on “വാർത്താ പെണ്ണുങ്ങൾ”\nഅനുഭവം ഗുരു 🔥


രക്ഷാസമിതി സ്‌ഥിരാംഗത്വം: ഇന്ത്യയ്‌ക്ക് പിന്തുണയെന്ന് ബ്രിട്ടന്\nJuly 29, 2010 ദേശീയം,മറ്റുവാര്‍ത്തകള്,രാഷ്ട്രാന്തരീയം\nബാംഗ്ലൂര്: യുഎന് രക്ഷാ സമിതിയില് സ്‌ഥിരാംഗത്വത്തിനുള്ള ഇന്ത്യന് ശ്രമത്തിനു ബ്രിട്ടീഷ് പ്രധാനമന്ത്രി ഡേവിഡ് കാമറണ് പൂര്‍ണ പിന്തുണ പ്രഖ്യാപിച്ചു. വളരുന്നസാമ്പത്തിക ശക്‌തിയെന്നതുകൊണ്ടു മാത്രമല്ല, മറിച്ച് ഉത്തരവാദപ്പെട്ട ആഗോളശക്‌തിയെന്ന നിലയിലാണ് ഇന്ത്യയ്‌ക്കു സ്‌ഥിരാംഗത്വത്തിന് അര്‍ഹതയുള്ളതെന്ന് അദ്ദേഹം പറഞ്ഞു.\nജനാധിപത്യ രാജ്യമെന്ന മേനി നടിക്കുകയും തീവ്രവാദം പ്രോല്‍സാഹിപ്പിക്കുകയും ചെയ്യുന്നത് ഏതു രാജ്യമായാലും അംഗീകരിക്കാനാകില്ലെന്നു ചോദ്യത്തിനു മറുപടിയായി അദ്ദേഹം പറഞ്ഞു. നുഴഞ്ഞു കയറ്റവും തീവ്രവാദികളെ കയറ്റുമതി ചെയ്യലും പ്രോല്‍സാഹിപ്പിക്കരുത്. പാക്കിസ്‌ഥാനെ മികച്ചതും കരുത്തുറ്റതും സ്‌ഥിരതയുള്ളതുമായ ജനാധിപത്യരാജ്യമായി കാണാനാണ് രാജ്യാന്തര സമൂഹം ആഗ്രഹിക്കുന്നതെന്നും കാമറണ് പറഞ്ഞു. കാലാവസ്‌ഥാ വ്യതിയാനമടക്കമുള്ള വെല്ലുവിളികള് നേരിടാന് ഇന്ത്യയും ബ്രിട്ടനും തമ്മില് സഹകരണമുണ്ടാകണം.\nഇന്ത്യയുടെ റീട്ടെയില് വിപണനം- മൊബൈല് ഫോണ് രംഗത്തെ വളര്‍ച്ചയും ബ്രിട്ടീഷ് സ്‌ഥാപനങ്ങള്‍ക്ക് ഏറെ സാധ്യത തരുന്നു. അടിസ്‌ഥാന സൗകര്യ വികസന രംഗത്ത് 50,000 കോടി ഡോളര് (ഏകദേശം 23 ലക്ഷം കോടി) മുതല്‍മുടക്കാനുള്ള ഇന്ത്യന് തീരുമാനത്തെയും ബ്രിട്ടന് പ്രതീക്ഷയോടെ ഉറ്റുനോക്കുന്നു. ബാങ്കിങ്, ഇന്‍ഷുറന്‍സ്, പ്രതിരോധം, നിയമ സേവനം തുടങ്ങിയ മേഖലകളിലെ നിയന്ത്രണങ്ങള് ഇല്ലാതാക്കാനും അതില്‍നിന്നു പരമാവധി നേട്ടം കൊയ്യാനും ശ്രമിക്കും. ഇതില്‍നിന്ന് ഇന്ത്യയ്‌ക്കും തുല്യനേട്ടമുണ്ടാകും. പണവും സമയവും ലാഭിക്കാന് കസ്‌റ്റംസ് നൂലാമാലകള് ഇല്ലാതാക്കുമെന്നും അദ്ദേഹം വ്യക്‌തമാക്കി.


കൈകൊണ്ടെണ്ണുന്ന വോട്ടുകള് ഉള്‍പ്പെടുത്തണമെന്ന് ഫ്ലോറിഡ കോടതി | Florida Supreme Court says ballot recounts should be added to state tallies - Malayalam Oneindia\nകൈകൊണ്ടെണ്ണുന്ന വോട്ടുകള് ഉള്‍പ്പെടുത്തണമെന്ന് ഫ്ലോറിഡ കോടതി\nതലാഹാസി (ഫ്ലോറിഡ): ഫ്ലോറിഡയിലെ മൂന്നു കൗണ്ടികളില് നടക്കുന്ന കൈകൊണ്ടുള്ള വോട്ടെണ്ണലിന്റെ ഫലം അന്തിമഫലത്തില് ഉള്‍പ്പെടുത്തണമെന്ന് ഫ്ലോറിഡ സുപ്രീംകോടതി വിധിച്ചു. വോട്ടു ചെയ്യാനുള്ള ജനങ്ങളുടെ അവകാശത്തിനാണ് എല്ലാത്തിലും പ്രാധാന്യം കോടതി ഉത്തരവില് പറഞ്ഞു.\nഏഴു ജഡ്ജിമാരടങ്ങിയ കോടതിയുടെ വിധി ഏകകണ്ഠമായിരുന്നു. കോടതി വിധിയെത്തുടര്‍ന്ന് റിപ്പബ്ലിക്കന് സ്ഥാനാര്‍ത്ഥി ജോര്‍ജ് ഡബ്ലിയു. ബുഷിന്റെ 930 വോട്ടിന്റെ ലീഡ് മറികടക്കാന് കഴിയുമെന്ന വിശ്വാസം ഡെമോക്രാറ്റ് സ്ഥാനാര്‍ത്ഥി അല്‍ഗോറിനുണ്ട്.\nകോടതിയുടെ വക്താവ് ക്രെഗ് വാട്ടേഴ്സ് ആണ് സുപ്രധാനമായ വിധി അറിയിച്ചത്. നവംബര് 22 ബുധനാഴ്ച രാവിലെ ഇന്ത്യന് സമയം 8.15ഓടു കൂടിയാണ് വക്താവ് ഇക്കാര്യം വെളിപ്പെടുത്തിയത്.\nബൊവാര്‍ഡ്, മിയാമി-ദാദെ, പാം ബീച്ച് എന്നീ കൗണ്ടികളില് കൈകൊണ്ടെണ്ണുന്ന വോട്ടുകള് അന്തിമഫലത്തില് ഉള്‍പ്പെടുത്തണമെന്ന് ആവശ്യപ്പെട്ട് അല്‍ഗോര് നല്‍കിയ ഹര്‍ജിയിന്മേലാണ് ഈ സുപ്രധാനവിധി.\nനവംബര് 26 ഞായറാഴ്ചയോടെ കൈകൊണ്ടെണ്ണുന്ന വോട്ടുകളും ഉള്‍പ്പെടുത്തി അന്തിമഫലം നിര്‍ണ്ണയിക്കണമെന്നും കോടതി ഉത്തരവില് പറയുന്നുണ്ട്. ഞായറാഴ്ച സ്റേറ്റിലെ തിരഞ്ഞെടുപ്പ് ഓഫീസ് അവധിയാണെങ്കില് തിങ്കളാഴ്ച രാവിലെയോടെ പുതിയ ഫലം സ്വീകരിക്കണം.


ക്രൂര മര്‍ദ്ദനത്തെ തുടർന്ന് ആദിവാസി യുവാവ് മരിച്ച സംഭവത്തില് രണ്ടുപേര് കസ്റ്റഡിയില് – www.reporternow.com\nക്രൂര മര്‍ദ്ദനത്തെ തുടർന്ന് ആദിവാസി യുവാവ് മരിച്ച സംഭവത്തില് രണ്ടുപേര് കസ്റ്റഡിയില്\nFebruary 23, 2018 February 23, 2018 editor123 reporterLeaveaComment on ക്രൂര മര്‍ദ്ദനത്തെ തുടർന്ന് ആദിവാസി യുവാവ് മരിച്ച സംഭവത്തില് രണ്ടുപേര് കസ്റ്റഡിയില്\nപാലക്കാട്: അട്ടപ്പാടിയില് ആദിവാസി യുവാവ് മരിച്ച സംഭവത്തില് രണ്ട് പേരെ കസ്റ്റഡിയിലെടുത്തു. . കുറ്റക്കാര്‍ക്കെതിരെ ശക്തമായ നടപടിയുണ്ടാകുമെന്നും മന്ത്രി എ.കെ. ബാലന് പറഞ്ഞു . സംഭവത്തെ കുറിച്ച് അന്വേഷിക്കാൻ ഡിജിപിക്ക് നിര്‍ദേശം നല്‍കി. എസ്പിയുടെ നേതൃത്വത്തിലുള്ള സംഘം സംഭവം അന്വേഷിക്കുമെന്നും മന്ത്രി എ.കെ. ബാലന് അറിയിച്ചു.\nകടുകുമണ്ണ ഊരിലെ 27 വയസുകാരനായ മധുവിനെ മോഷണ കുറ്റം ആരോപിച്ചാണ് നാട്ടുകാര് ചേര്‍ന്ന് മര്‍ദ്ദിച്ചത് .തുടര്‍ന്ന് മധുവിനെ പൊലീസിന് കൈമാറി. എന്നാല് പൊലീസ് സ്റ്റേഷനിലേക്ക് കൊണ്ടുപോകുന്ന വഴി മധു വാഹനത്തില് വച്ച് ഛര്‍ദ്ദിച്ചതിനെ തുടര്‍ന്ന് അഗളി ആശുപത്രിയില് പ്രവേശിപ്പിച്ചെങ്കിലും മധു മരണപെട്ടു.\nമരിക്കുന്നതിന് മുന്‍പ് നാട്ടുകാര് തന്നെ ക്രൂരമായി മര്‍ദ്ദിച്ചിരുന്നുവെന്ന് മധു പൊലീസിന് മൊഴി നല്‍കി. പോസ്റ്റുമോര്‍ട്ടത്തിനു ശേഷം കൂടുതല് നടപടികള് എടുക്കുമെന്ന് അഗളി പോലീസ് അറിയിച്ചു . മധുവിന്റെ കൈയില് ഒരോ പാക്കറ്റ് മല്ലിപ്പൊടിയും മുളകുപൊടിയുമായിരുന്നു ഉണ്ടായിരുന്നത് . ഇത് മോഷ്ടിച്ചെന്ന് ആരോപിച്ചായിരുന്നു നാട്ടുകാരുടെ ക്രൂര മര്‍ദ്ദനം.\nമധുവിന്റെ ഉടുമുണ്ടുരിഞ്ഞ് ശരീരത്തില് കെട്ടിയായിരുന്നു മര്‍ദ്ദനം. ഇതിന്റെ വീഡിയോയും നാട്ടുകാര് പകര്‍ത്തിയിരുന്നു. മര്‍ദ്ദിക്കുന്നത് പശ്ചാത്തലമാക്കി സെല്‍ഫിയെടുത്ത് സോഷ്യല് മീഡിയയില് പോസ്റ്റ് ചെയ്ത യുവാവിനെതിരെയും രൂക്ഷവിമര്‍ശനമുണ്ട് .\nമോഷ്ടാവാണെന്ന് ആരോപിച്ച് ആദിവാസി യുവാവ് മരിച്ചു ,നാട്ടുകാർ പിടികൂടി പോലീസില് ഏൽപിച്ചതിന് ശേഷമാണ് യുവാവ് മരിച്ചത്\nഇന്ന് ഷുഹൈബ് വധക്കേസിലെ പ്രതികളുടെ തിരിച്ചറിയല് പരേഡ്\nOctober 21, 2018 editor123 reporter\nചെന്നിത്തലയെ ഉത്തരം മുട്ടിച്ചു കൊണ്ട് പിണറായിയുടെ “കിടിലോൽ കിടിലൻ” മറുപടി പ്രസംഗം ; ദുരന്തത്തിന് കാരണം സർക്കാരോ ? അതോ മഴയോ ? വായിക്കാം ?ഷെയർ ചെയ്യാം :\nAugust 23, 2018 editor123 reporter\nപോലീസ് സ്റ്റേഷനില് ആക്രമം യുവതി അറസ്റ്റില്\nJuly 4, 2018 editor123 reporter


യുഎന് ഉപരോധം ലംഘിച്ച് ഉത്തരകൊറിയ സമ്പാദിച്ചത് കോടികൾ! കണക്കുകൾ പുറത്ത്, സിറിയയ്ക്കും പങ്ക്! | North Korea earned $200 mn from banned exports, sale of arms to Syria, Myanmar: UN report - Malayalam Oneindia\nPublished: February32018, 23:32 [IST]\nസിയോൾ: ഐക്യരാഷ്ട്രസഭ ഉപരോധത്തിനിടെ ഉത്തരകൊറിയ നടത്തിയ കയറ്റുമതിയുടെ കണക്കുകള് പുറത്ത്. ഐക്യരാഷ്ട്രസഭയുടെ ഉപരോധം ലംഘിച്ച് ഉത്തരകൊറിയ വിലക്കുള്ള ചരക്കു കയറ്റുമതിയിലൂടെ സമ്പാദിച്ചത് 200 മില്യണിന‍ടുത്ത് ഡോളറുകളാണ്. ഇൻഡിപെന്‍ഡന്റ് യുഎന് മോണിറ്റേഴ്സാണ് നിർണായക റിപ്പോർട്ട് പുറത്തുവിട്ടിട്ടുള്ളത്. ഉത്തരകൊറിയ യുഎൻ വിലക്ക് നിലനിൽക്കെ സിറിയിയ്ക്കും മ്യാൻമാറിനും ആയുധങ്ങൾ കയറ്റുമതി ചെയ്തുുവെന്നും റിപ്പോർട്ടില് പറയുന്നു.\nയുഎൻ സെക്യൂരിറ്റി കൗണ്‍സിലില് സാങ് ഷൻ കമ്മറ്റിയ്ക്ക് മുമ്പാകെ സമർപ്പിച്ച റിപ്പോർട്ടിലാണ് ഉത്തരകൊറിയ വിലക്ക് മറികടന്ന് അനുസ്യൂതം കയറ്റുമതി നടത്തിയിരുന്നതായി കണ്ടെത്തിയിട്ടുള്ളത്. ഉത്തരകൊറിയ യുഎൻ ഉപരോധം മറികടന്ന് റഷ്യ, ചൈന, ദക്ഷിണ കൊറിയ, മലേഷ്യ, വിയറ്റ്നാം എന്നിവിടങ്ങളിലെ തുറമുഖങ്ങൾ വഴി കൽക്കരി കടത്തിയിരുന്നുവെന്നാണ് തിരിച്ചറിഞ്ഞിട്ടുള്ളത്. വ്യാജ രേഖകള് ഉപയോഗിച്ച് റഷ്യയിൽ നിന്നും ചൈനയില് നിന്നുമുള്ള കൽക്കരിയാണെന്ന വ്യജേനയാണ് ഉത്തരകൊറിയയുടെ കയറ്റുമതി.\nഉപരോധ കൗൺസിലിന് മുമ്പാകെ\nഐക്യരാഷ്ട്ര സഭയുടെ 15 അംഗ ഉപരോധ കൗണ്‍സിലാണ് 2006 മുതല് ഉത്തരകൊറിയയ്ക്ക് മേല് ഉപരോധമേർപ്പെടുത്തിയിട്ടുള്ളത്. ബാലിസ്റ്റിക് മിസൈൽ ഉൾപ്പെടെയുള്ള പരീക്ഷണങ്ങൾ അതിരുകടന്നപ്പോഴാണ് ഉത്തരകൊ റിയയുടെ കൽക്കരി, വസ്ത്രം, ഇരുമ്പ്, ലെഡ്, സീഫുഡ്, ക്രൂഡ് ഓയിൽ, സംസ്കരിച്ച പെട്രോളിയം ഉൽപ്പന്നങ്ങള് എന്നിവയുടെ കയറ്റുമതിയ്ക്ക് വിലക്കേർപ്പെടുത്തിയിട്ടുള്ളത്. എന്നാൽ ഉത്തരകൊറിയൻ അധികൃതർ റിപ്പോര്‍ട്ടിനോട് പ്രതികരിച്ചിട്ടില്ല. തങ്ങൾ ഉത്തരകൊറിയ്ക്ക് മേല് യുഎന് ഉപരോധം ഏര്‍പ്പെടുത്തിയിട്ടുണ്ടെന്നുമാണ് റഷ്യയും ചൈനയും ഉന്നയിക്കുന്ന അവകാശം.\nകെമിക്കൽ ഫാക്ടറി നിർ‍മാണത്തിന്\nഉത്തരകൊറിയയില് നിന്ന് സിറിയയിലേയ്ക്ക് അയച്ച ചരക്ക് പരിശോധിച്ച യുഎൻ സംഘത്തിന് ആസിഡ് റെസിസ്റ്റന്റ് ടൈലുകളാണ് കണ്ടെത്താൻ കഴിഞ്ഞത്. കെമിക്കല് ഫാക്ടറിയുടെ ചുവരുകള് നിര്‍മിക്കുന്നതിന് വേണ്ടിയാണ് ഇവ ഇറക്കുമതി ചെയ്യുന്നതെന്ന് പേര് വെളിപ്പെടുത്താതെ യുഎൻ ഉപരോധ കൗണ്‍സിലിനോട് വ്യക്തമാക്കിയിട്ടുണ്ട്. ഇത് സംബന്ധിച്ച് സിറിയന് അംബാസഡർ പ്രതികരിച്ചിട്ടില്ല. മ്യാൻമാര് ഉത്തരകൊറിയയില് നിന്ന് ബാലിസ്റ്റിക് മിസൈൽ കൈപ്പറ്റിയതായി തെളിവുകളുണ്ടെന്ന് യുഎൻ കൗൺസിലിന് മുമ്പാകെ ഒരു രാജ്യം വ്യക്തമാക്കിയിട്ടുണ്ട്. മൾട്ടിപ്പിൾ റോക്കറ്റ് ലോഞ്ചർ, സര്‍ഫസ് ടു എയർ മിസൈൽ എന്നിവയ്ക്കൊപ്പം ബാലിസ്റ്റിക് മിസൈലുകൾ കയറ്റുമതി ചെയ്തുുവെന്നാണ് ഉപരോധ കൗൺ‍സിലിന് ലഭിച്ചിട്ടുള്ള വിവരം.\nനിരോധിത ഇറക്കുമതിയും കയറ്റുമതിയും\n2016ൽ ഐക്യരാഷ്ട്ര സഭ പാസാക്കിയ പ്രമേയം അനുസരിച്ച് ഉത്തരകൊറിയൻ കൽക്കരി കയറ്റുമതിയ്ക്ക് ഉപരോധം ഏര്‍പ്പെടുത്തിയിട്ടുണ്ട്. 2016 ആഗസറ്റ്5മുതല് എല്ലാത്തരത്തിലുമുള്ള കൽക്കരി കയറ്റുമതിയ്ക്കും യുഎന് ഉപരോധ കമ്മറ്റി വിലക്കേർപ്പെടുത്തിയിരുന്നു. എന്നാൽ ജനുവരിയ്ക്കും ആഗസ്റ്റ് 5നും ഇടയില് 16 തവണ റഷ്യ, ചൈന, ദക്ഷിണ കൊറിയ, മലേഷ്യ, വിയറ്റ്നാം എന്നിവിടങ്ങളിലെ തുറമുഖങ്ങൾ വഴി കൽക്കരി കടത്തിയിരുന്നുവെന്നാണ് യുഎൻ കണ്ടെത്തിയിട്ടുള്ളത്. 15 തവണ നിയമം ലംഘിച്ച് കയറ്റുമതി നടത്തിയതായി മലേഷ്യ സമ്മതിച്ചിട്ടുണ്ട്. 16 ല് 15ഉം ഐക്യരാഷ്‍ട്രസഭയുടെ ഉപരോധം ലംഘിച്ചുകൊണ്ടാണെന്നന കുറ്റസമ്മതമാണ് മലേഷ്യ കമ്മറ്റിയ്ക്ക് മുമ്പാകെ നടത്തിയിട്ടുള്ളത്.\nഉപരോധ കമ്മറ്റിയ്ക്ക് നല്‍കിയ വിവരങ്ങൾ\n2016ലെ ഐക്യരാഷ്ട്രസഭയുടെ സുരക്ഷാ കൗൺസിലിന്റെ പ്രമേയം അനുസരിച്ച് ഉത്തരകൊറിയയില് നിന്ന് സ്വീകരിച്ചിട്ടുള്ള കല്‍ക്കരിയുടെ കണക്ക് സമർപ്പിക്കേണ്ടത് നിർബന്ധമാണ്. ഓരോ മാസം അവസാനിച്ച് അടുത്ത 30 ദിവസത്തിനുള്ളിൽ കണക്ക് സമർപ്പിക്കണമെന്നാണ് സുരക്ഷാ കൗൺസിൽ നിഷ്കർഷിച്ചിട്ടുള്ളത്. എന്നാൽ കഴിഞ്ഞ വര്‍ഷം റഷ്യ ഉത്തരകൊറിയയില് നിന്നുള്ള കയറ്റുമതി കണക്കുകളോ ഇറക്കുമതി സംബന്ധിച്ച കണക്കുകളോ സുരക്ഷാ കൗൺസിലിന് കൈമാറിയിട്ടില്ല. എന്നതാണ് മറ്റൊരു വസ്തുുത.\nറഷ്യ വഴിയെന്ന് റിപ്പോർട്ടുകൾ\nകഴിഞ്ഞ ഒക്ടോബർ മാസത്തിലാണ് ചില ചരക്കുകള് ദക്ഷിണ കൊറിയയിലേയ്ക്കും ജപ്പാനിലേയ്ക്കും എത്തിയതെന്നും പാശ്ചാത്യ ഇന്റലിജന്‍സ് വൃത്തങ്ങള് സൂചിപ്പിക്കുന്നു. റഷ്യ വഴി ഉത്തരകൊറിയ കല്‍ക്കരി വ്യാപാരം നടത്തിയിരുന്നുവെന്നും ഇപ്പോഴും ഇത് അനുസ്യൂതം തുടരുന്നുണ്ടെന്നും അമേരിക്കൻ സുരക്ഷാ വൃത്തങ്ങളും സ്ഥിരീകരിച്ചിട്ടുണ്ട്. റഷ്യയിലെ നക്കോദ്ക തുറമുഖം വഴിയാണ് ഉത്തരകൊറിയൻ കൽക്കരി കയറ്റുമതി പ്രധാനമായും നടക്കുന്നതെന്ന് യൂറോപ്യൻ സുരക്ഷാ വൃത്തങ്ങളാണ് വ്യക്തമാക്കിയത്. എന്നാൽ ഉത്തരകൊറിയെ സംബന്ധിച്ചുള്ള വിവരമായതിനാല് സുരക്ഷ കണക്കിലെടുത്ത് യൂറോപ്യൻ സുരക്ഷാ വൃത്തങ്ങളെക്കുറിച്ചുള്ള കൂടുതല് വിവരങ്ങള് പുറത്തുവിട്ടിട്ടില്ല. റഷ്യ ഒരു കോണ്‍ഫറന്‍സില് വച്ചാണ് ഉത്തരകൊറിയയെ സംബന്ധിച്ച ഈ വിവരങ്ങള് പുറത്തുവിട്ടിട്ടുള്ളത്.\nറഷ്യ പറഞ്ഞത് സത്യമായിരുന്നു!\nഉത്തരകൊറിയയുടെ കല്‍ക്കരി കയറ്റുമതിയുടെ വാഹകർ മാത്രമായിരുന്നു റഷ്യയെന്നാണ് റഷ്യൻ വാദം. കൊറിയയിൽ നിന്ന് റഷ്യ കൽക്കരി വാങ്ങിയിരുന്നില്ലെന്നും മൂന്ന് രാജ്യങ്ങൾക്കും ഇടയിലെ ഹബ്ബ് മാത്രമായിരുന്നു തങ്ങളെന്നാണ് റഷ്യൻ ഉദ്യോഗസ്ഥരെ ഉദ്ധരിച്ച് ഇന്റര്‍ഫാക്സ് വാര്‍ത്താ ഏജൻ‍സി റിപ്പോർട്ട് ചെയ്യുന്നത്. ഇക്കാര്യം യുഎന്നിലെ റഷ്യൻ അംബാസഡര് നവംബറില് യുഎന്നിന്റെ സെക്യൂരിറ്റി കൗൺസിലിനെ അറിയിക്കുകയും ചെയ്തിട്ടുണ്ട്. ഉപരോധ നിയമത്തിൽ ശ്രദ്ധകേന്ദ്രീകരിച്ചിട്ടുള്ള അഭിഭാഷകരും ഉത്തരകൊറിയയുടേത് ഉപരോധ ലംഘനമാണെന്ന് സ്ഥിരീകരിച്ചിട്ടുണ്ട്.\nnorth korea myanmar syria south korea ഡൊണാള്‍ഡ് ട്രംപ് അമേരിക്ക ഉത്തര കൊറിയ china japan coal export import russia intelligence റഷ്യ ഇന്റലിജന്‍സ് യുഎന് ഐക്യരാഷ്ട്രസഭ\nStory first published: Saturday, February 3, 2018, 23:32 [IST]


Posted By: admin 143 Views0Comment Tinu Gospel\nഡാളസ്: ഹെവന്‍ലി കോള് മിഷന് വര്‍ഷം തോറും നടത്തിവരാറുള്ള സുവിശേഷ കണ്‍വന്‍ഷനില് ഈവര്‍ഷം പ്രസിദ്ധ പ്രാസംഗീകനും, ബൈബിള് പണ്ഡിതനുമായി പാസ്റ്റര് ടിനു ജോര്‍ജ് മുഖ്യാപ്രസംഗീകനായി പങ്കെടുക്കുമെന്ന് ചര്‍ച്ച് ഭാരവാഹികള് അറിയിച്ചു.\n2605 എല്.ബി.ജെ. ഫ്രീവെയിലുള്ള ഹെവന്‍ലി കാള് മിഷന് ചര്‍ച്ചില് ആഗസ്റ്റ് 18, 19, 20 തീയ്യതികളിലാണ് കണ്‍വന്‍ഷന് ക്രമീകരിച്ചിരിക്കുന്നത്. 18, 19, തീയ്യതികളില് വൈകീട്ട് 6.30 മുതല് 9.00 വരേയും 20 ഞായറാഴ്ച രാവിലെ 10 മുതല് 12.30 വരേയും നടക്കുന്ന കണ്‍വന്‍ഷനില് ജീസസ് ഈസ് അലൈവ് എന്ന വിഷയത്തെ ആസ്പദമാക്കിയുള്ള ധ്യാന ചിന്തകളായിരിക്കും ഉണ്ടായിരിക്കുക. യുവാക്കള്‍ക്കു വേണ്ടി 19 ശനിയാഴ്ച രാവിലെ 10 മുതല് 12വരെ പ്രത്യേക യോഗങ്ങളും ഉണ്ടായിരിക്കും. കണ്‍വന്‍ഷനില് കടന്നു വന്ന് അനുഗ്രഹം പ്രാപിക്കുന്നതിന് ഏവരേയും ക്ഷണിക്കുന്നതായി ഭാരവാഹികള് അറിയിച്ചു.\nകൂടുതല് വിവരങ്ങള്‍ക്ക്: പാസ്റ്റര് രഞ്ജിത് ജോണ്- 214 422 6208\nബ്രദര് ജേക്കബ്-214 734 4945


ഉബുണ്ടു പരീക്ഷണങ്ങള്: July 2010\nPosted by അനില്@ബ്ലോഗ് // anil at 1:53 PM 10 comments: Links to this post\nPosted by അനില്@ബ്ലോഗ് // anil at 10:48 AM 8 comments: Links to this post\nഉബുണ്ടുവില് കൂടുതല് സോഫ്റ്റ് വെയറുകള് ഇന്സ്റ്റാള് ചെയ്യുന്നതെങ്ങിനെ എന്നും വിന്‍ഡോസ് പ്രോഗ്രാമുകള് ഉബുണ്ടുവില് ഓടിക്കുന്നത് എങ്ങിനെ എന്നും നോക്കാം.\nഉബുണ്ടുവ് വരുന്നതുതന്നെ സോഫ്റ്റ്വെയര് സെന്റര് എന്ന സൗകര്യം ഇന്സ്റ്റാള് ചെയ്യപ്പെട്ടാണ്.\nലിനക്സ് പ്ലാറ്റ് ഫോമില് ഓടിക്കാവുന്ന ഏതാണ്ടെല്ലാ സോഫ്റ്റ് വെയറുകളും ഇവിടെ ലിസ്റ്റ് ചെയ്യപ്പെട്ടിട്ടുണ്ട്.\nഇന്റര്‍നെറ്റ് കണക്ഷന് തയ്യാറായിരിക്കണമെന്ന് പ്രത്യേകം പറയേണ്ടതില്ലല്ലോ.\nമെനുബാറിലെ Applications ടാബില് നിന്നും Ubuntu Software Center ക്ലിക്ക് ചെയ്യുക.\nസ്ക്രീന്‍ഷോട്ട് നോക്കുക, സേര്‍ച്ച് വിന്‍ഡോയില് തിരയാനുദ്ദേശിക്കുന്ന പേര് കൊടുത്ത് സേര്‍ച്ച് ചെയ്താല് ആവശ്യമുള്ള റിസള്‍ട്ട് ലഭിക്കും. അതില് കാണുന്ന ഇന്സ്റ്റാള് ബട്ടണ് ക്ലിക്ക് ചെയ്താല് ആവശ്യമായ എല്ലാ സോഫ്റ്റ്വെയറുകളും ഡൗണ്‍ലോഡ് ചെയ്യപ്പെട്ട് ഇന്സ്റ്റാള് ചെയ്യപ്പെടുന്നതാണ്.\nഇനി വിന്‍ഡോസ് പ്രോഗ്രാമുകള് എപ്രകാരം ഉബുണ്ടുവില് ഓടിക്കാമെന്ന് നോക്കാം .\nഇതിനായി വൈന് എന്ന പ്രോഗ്രാം ഇന്സ്റ്റാള് ചെയ്യെണ്ടതുണ്ട്.\nമേലെ കൊടുത്തിരിക്കുന്ന സ്ക്രീന് ഷോട്ടില് കാണുന്ന പോലെ വൈന് തിരഞ്ഞെടുത്ത് ഇന്സ്റ്റാള് ബട്ടണ് ക്ലിക്ക് ചെയ്യുക.\nവൈന് ഇന്സ്റ്റാള് ചെയ്യപ്പെട്ടുകഴിഞ്ഞാല് Applications -> Wine എന്ന ടാബില് കാണാവുന്നതാണ്.\nഇന്സ്റ്റാള് ചെയ്യേണ്ട പ്രോഗ്രാം എടുത്ത് റൈറ്റ് ക്ലിക്ക് ചെയ്ത് ഓപ്പണ് വിത്ത് വൈന് കൊടുത്താല് പൂര്‍ണ്ണമായും പ്രവര്‍ത്തന സജ്ജമായ വിന്‍ഡോസ് പ്രോഗ്രാം തയ്യാറാകും . ഈ സ്കീന് ഷോട്ടുകള് ഇപ്രകാരം ഇന്സ്റ്റാള് ചെയ്ത ഫോട്ടോഷോപ്പ് ഉപയോഗിച്ച് തയ്യാര് ചെയ്തതാണ്\nPosted by അനില്@ബ്ലോഗ് // anil at 9:21 PM4comments: Links to this post\nLabels: വൈന്, സാങ്കേതികം\nPosted by അനില്@ബ്ലോഗ് // anil at 11:58 AM4comments: Links to this post


തീ തീറ്റിക്കുന്ന തീവണ്ടി യാത്ര – Chandrika Daily\nBy web desk Monday July 2, 2018 23:23 pm\nതീ തീറ്റിക്കുന്ന തീവണ്ടി യാത്ര\nതീവണ്ടി എന്ന പേരിന് അക്ഷരാര്‍ത്ഥത്തില് അന്വര്‍ത്ഥമാകുകയാണ് ഇപ്പോള് നമ്മുടെ ഓരോ ട്രെയിന്‍യാത്രയും. അത്യാവശ്യകാര്യങ്ങള്‍ക്കായി വിവിധ ദിക്കുകളിലേക്ക് പോകേണ്ടിവരുന്ന ജനങ്ങളുടെ മനസ്സില് തീ കോരിയിടുകയാണ് വൈകിയോടുന്ന ഓരോ ട്രെയിനും….\nതീവണ്ടി എന്ന പേരിന് അക്ഷരാര്‍ത്ഥത്തില് അന്വര്‍ത്ഥമാകുകയാണ് ഇപ്പോള് നമ്മുടെ ഓരോ ട്രെയിന്‍യാത്രയും. അത്യാവശ്യകാര്യങ്ങള്‍ക്കായി വിവിധ ദിക്കുകളിലേക്ക് പോകേണ്ടിവരുന്ന ജനങ്ങളുടെ മനസ്സില് തീ കോരിയിടുകയാണ് വൈകിയോടുന്ന ഓരോ ട്രെയിനും. ഇതിനെതിരെ കഴിഞ്ഞ രണ്ടുവര്‍ഷത്തിലധികമായി നിരന്തരം പരാതിപ്പെടുകയാണ് കേരളത്തിലെ ട്രെയിന്‍യാത്രക്കാര്. എന്നിട്ടും പരിഹാരം ബധിരകര്‍ണങ്ങളില് പതിക്കുന്നതാണ് അനുഭവം. സംസ്ഥാനത്ത് ദീര്‍ഘദൂര ട്രെയിനുകളും പാസഞ്ചര് ട്രെയിനുകളും ഒരേപോലെയാണ് ഏതാനും മാസങ്ങളായി വൈകിയോട്ടം പതിവാക്കിയിരിക്കുന്നത്. പൊതു-സ്വകാര്യഓഫീസ് ആവശ്യങ്ങള്‍ക്കും വിദ്യാഭ്യാസത്തിനും ദിവസവേതനത്തിനും മറ്റുമായി സമയവും കയ്യില് പിടിച്ചുകൊണ്ട് യാത്രതിരിക്കുന്നവരെ സംബന്ധിച്ചിടത്തോളം വൈകിയോട്ടം എന്നത് തൊഴിലിനെയും വരുമാനത്തെയും വരെ ബാധിക്കുന്നതാണെന്ന് പ്രത്യേകം പറയേണ്ടതില്ല. വൈകിയോട്ടം മുമ്പേ പതിവാണെങ്കിലും പാളം നവീകരിക്കുന്നതിന്റെ ഭാഗമായാണ് ഇപ്പോഴത്തെ വൈകിയോട്ടം. എന്നാല് ഇത് ജനങ്ങള് ഏറ്റെടുക്കേണ്ട കുറ്റമാണോ? മലയാളികള് കൃത്യമായി ടിക്കറ്റെടുത്ത് യാത്രചെയ്യുന്നവരാണെന്നിരിക്കെ നിശ്ചിതസമയം ലക്ഷ്യസ്ഥാനത്ത് എത്തിക്കേണ്ട ബാധ്യത റെയില്‍വെക്ക് തന്നെയാണ്. ഇത് സാധ്യമാകുന്നില്ലെന്നതാണ് പരാതിക്ക് അടിസ്ഥാനം.\nട്രെയിനുകളുടെ പാളംതെറ്റല് മൂലമുണ്ടാകുന്ന അപകടങ്ങളാണ് പാളം മാറ്റുന്നതിന് കാരണമായിട്ടുള്ളതെന്നത് ശരിതന്നെ. ജീവന് പണയപ്പെടുത്തിക്കൊണ്ട് ആര്‍ക്കും ട്രെയിനുകളില് യാത്രചെയ്യാന് കഴിയുകയുമില്ല. അടുത്തിടെയായി കേരളത്തില് നിരവധി ട്രെയിന്‍അപകടങ്ങളുണ്ടായി. ഇവ ചരക്കുട്രെയിനുകളാണ് എന്നതാണ് ഒരുആശ്വാസം. ഇതുമൂലവും നിരവധി മണിക്കൂറുകള് ട്രെയിനുകളില് ഇരിക്കേണ്ട അവസ്ഥയുണ്ടായി. വിള്ളലുകളാണ് കേരളത്തിലെ ഗുഡ്‌സ് ട്രെയിനുകളുടെ പാളംതെറ്റലിന് കാരണമായി പറഞ്ഞിരുന്നത്. പാലക്കാടിനും തിരുവനന്തപുരത്തിനുമിടയില് നൂറിലധികം ഇടത്ത് പാളം വിണ്ടതായി റെയില്‍വെ തന്നെ സമ്മതിക്കുന്നുണ്ട്. ഇക്കാരണത്താലാണ് പാളം പുതുക്കിപ്പണിയുക എന്ന ദൗത്യത്തിലേക്ക് റെയില്‍വെ ചിന്തിച്ചുതുടങ്ങിയതും നടപ്പിലാക്കിത്തുടങ്ങിയതും. എന്നാല് അതിനും ഇരകളാകുന്നത് അതേ ട്രെയിന്‍യാത്രക്കാരെന്നുവരികില് അത് ക്രൂരമെന്നല്ലാതെന്ത് പറയാന്? പ്രതിദിനം അരകിലോമീറ്റര് എന്ന രീതിയില് മാറ്റി സ്ഥാപിക്കുമെന്നായിരുന്നു റെയില്‍വെയുടെ അറിയിപ്പ്. എന്നാല് 2016ല് തുടങ്ങിയ ജോലി ഇനിയെപ്പോള് തീരുമെന്നറിയാതെ ഇരുട്ടില് തപ്പുകയാണ് റെയില്‍വെയും യാത്രക്കാരും. റെയില്‍വെയുടെ ആധുനിക യന്ത്രസാമഗ്രികളുപയോഗിച്ച് പാളങ്ങള് ട്രാക്കിലേക്ക് സ്ഥാപിക്കുന്ന ജോലി ശ്രമകരം തന്നെയെന്നതില് സംശയമില്ല. പക്ഷേ സുരക്ഷക്കുവേണ്ടി എത്രകാലത്തേക്ക് ഈ വൈകിയോട്ടം സഹിക്കേണ്ടിവരും. 52 കിലോഗ്രാം ഉണ്ടായിരുന്ന പാളത്തിന്റെ ഭാരം 60 ആക്കി കൂട്ടിയാണ് സ്ഥാപിക്കുന്നത് എന്നതിനാല് അതിനനുസരിച്ച് സ്ലീപ്പറുകളും മാറ്റേണ്ടിവരുന്നുവെന്നാണ് റെയില്‍വെ പറയുന്നത്. അപകടസാധ്യത മുന്‍നിര്‍ത്തി നവീകരണ ജോലികളോട് സഹകരിക്കണമെന്നാണ് അവരുടെ അഭ്യര്‍ത്ഥന. സ്വകാര്യകരാര് കമ്പനികളെയാണ് ജോലി ഏല്‍പിച്ചിരിക്കുന്നത്. മഴയുള്‍പ്പെടെ പണി നീണ്ടുപോകുന്നതിന് പലകാരണങ്ങളും കരാറുകാര്‍ക്ക് നിരത്താനുണ്ടാകുമെങ്കിലും യാത്രക്കാരോട് മറുപടി പറയേണ്ടത് റെയില്‍വെയാണ്. ടിക്കറ്റ് കൊടുത്തതിന് ശേഷം സര്‍വീസ് റദ്ദാക്കുന്നതടക്കമുള്ള സംഭവങ്ങള് എത്രകേരളം കാണുന്നു. രാത്രികാലത്തുള്ള വണ്ടികള് മാത്രമാണ് ഇപ്പോള് കുറെയൊക്കെ കൃത്യസമയം പാലിച്ച് ഓടിക്കൊണ്ടിരിക്കുന്നത്. മറ്റുള്ളവ രണ്ടുമണിക്കൂറിലധികം വൈകിയാണ് ഓടുന്നത്. കാസര്‍കോട്ട് 6.45ന് എത്തേണ്ട മാവേലി എക്‌സ്പ്രസ് 9.45നാണ് കഴിഞ്ഞദിവസം എത്തിയത്. വെരാവല് വൈകിയത് ഏഴുമണിക്കൂറും. ആലപ്പുഴ-ധന്‍ബാദ്, കൊച്ചുവേളി, കേരള, മംഗലാപുരം-ചെന്നൈ, മംഗലാപുരം-തിരുവനന്തപുരം, വേണാട് മുതലായ അവശ്യസര്‍വീസുകളുടെ വൈകിയോട്ടം ചില്ലറപൊല്ലാപ്പല്ല യാത്രക്കാര്‍ക്ക് ഉണ്ടാക്കുന്നത്. തിരൂരില് യുവാവ് ജീവനക്കാരെ ആക്രമിച്ചതും അപായച്ചങ്ങല വലിച്ചതുമൊക്കെ രോഷം മൂത്താലത് എത്രത്തോളം എന്നതിന് തെളിവാണ്. കോഴിക്കോടിനും ഷൊര്‍ണൂരിനും ഇടയില് പാളം മാറ്റുന്നതിനോടൊപ്പം പുതിയ പാലംപണിയും നടന്നുവരികയാണ്. പകല് നാലുമണിക്കൂറാണ് പണികള്‍ക്കായി മാറ്റിവെക്കുന്നത്. ഇതില് പകുതിയും പാളത്തിലേക്ക് യന്ത്രസാമഗ്രികള് എത്തിക്കുന്നതിനുള്ള ജോലിയായി പോകുന്നു. വൈകിയോടുന്നതിന് പകരമായി മെമു സര്‍വീസുകള് ആരംഭിക്കണമെന്ന ആവശ്യം അധികൃതര് പരിഗണിക്കുന്നേയില്ല. മുന്‍കൂട്ടി അറിയിക്കുന്ന സമയവും കൃത്യമായി പാലിക്കപ്പെടണം.\nപ്രതിദിനം രണ്ടരകോടിജനങ്ങളാണ് ഇന്ത്യന്റെയില്‍വെയില് യാത്രചെയ്യുന്നത്. ചരക്കുസേവനം 30 ലക്ഷംടണ്ണും. യൂറോപ്പിലും റഷ്യയിലും മറ്റും ആകാശട്രെയിനുകളുടെ കാലമാണിത്. നൂറ്റാണ്ടുകള് പഴക്കമുള്ള റെയില്‍വെ സംവിധാനങ്ങള് അമേരിക്കയില് ഇന്നും അതേപടി തുടരുന്നുണ്ട്. കേന്ദ്രത്തിലെ മോദിസര്‍ക്കാര് കോടികളുടെ ബുള്ളറ്റ് ട്രെയിനിനെക്കുറിച്ചാണ് സംസാരിക്കുന്നത്. കഴിഞ്ഞ സെപ്തംബറില് മുംബൈയില് പ്ലാറ്റ്‌ഫോമിനടുത്തുള്ള നടപ്പാലം പൊട്ടിവീണ് മുപ്പതോളം പേരാണ് മരിച്ചത്.\nറെയില്‍വെയുടെ സൗകര്യങ്ങള് എത്രകണ്ട് കാലപ്പഴക്കമുള്ളവയാണെന്ന് ഇത് വിളിച്ചോതുന്നു. ലോകത്തെ ഏറ്റവും വലിയ നീളമുള്ള റെയില്‍വെയുള്ള നമുക്ക് എന്തുകൊണ്ട് സാമാന്യ ജനങ്ങളുടെ ആവശ്യത്തിനനുസരിച്ചുള്ള രീതിയില് റെയില്‍വെയെ മാറ്റിയെടുക്കാനാവുന്നില്ല? കൊല്ലം പെരുമണ്, കോഴിക്കോട് കടലുണ്ടി പോലുള്ള വന്‍ദുരന്തങ്ങള്‍ക്ക് വേദിയായ നാടാണ് ഈ കൊച്ചു കേരളം. ഇനിയും ഒരപകടം സംഭവിക്കരുതേ എന്നുതന്നെയാണ് നാമെല്ലാം ആഗ്രഹിക്കുന്നത്. ജീവനുകള് സംരക്ഷിക്കുന്നതിന് മുന്‍ഗണന കൊടുക്കുമ്പോള് തന്നെ കൂടുതല് കൃത്യതയോടെ സര്‍വീസുകള് നടത്താന് റെയില്‍വെ തയ്യാറാകണം. ആളില്ലാ ലെവല് ക്രോസുകളില്ലാതാവുന്നതോടെ അപകടങ്ങള് ഒരുപരിധിവരെ കുറയ്ക്കാനായിട്ടുണ്ട്. പാലക്കാട്-പൊള്ളാച്ചി പാതയില് മീറ്റര്‍ഗേജ് മാറ്റാന് വേണ്ടിമാത്രം ഏഴു വര്‍ഷമാണെടുത്തത്. പുതിയ പാത ഉദ്ഘാടിച്ചപ്പോഴോ നിലവിലുണ്ടായിരുന്ന നാലു ട്രെയിനിന് പകരം മൂന്നായി ചുരുങ്ങി. കേരളത്തിലെ സ്ഥലമെടുപ്പിനെക്കുറിച്ച് പരാതിപ്പെടുന്ന കേന്ദ്രമന്ത്രിക്ക് ഇതേക്കുറിച്ചൊന്നും മിണ്ടാട്ടമില്ല. കോച്ച് ഫാക്ടറി പോലുള്ള വാഗ്ദാനങ്ങള് പതിറ്റാണ്ട് കഴിയുമ്പോഴും ഏട്ടിലൊതുങ്ങുമ്പോള് വൈകിയോട്ടവും കൂടിയായതോടെ റെയില്‍വെയോടുളള മലയാളിയുടെ അകല്‍ച്ചയെ നീരസത്തോടെ എടുത്തിട്ട് കാര്യമില്ല. പൊതുമേഖലയായതുകൊണ്ടുമാത്രം ഇന്ത്യന് റെയില്‍വെയെ പരമാവധി സഹിക്കുന്നവരാണ് രാജ്യത്തെ പൗരന്മാരും വിശിഷ്യാ മലയാളികളും. അവരുടെ ക്ഷമ ഇനിയും പരീക്ഷിക്കരുതെന്ന് മാത്രമാണ് ബന്ധപ്പെട്ടവരെ ഉണര്‍ത്തിക്കാനുള്ളത്.


ഒല കാബ് ബുക്കിംഗ് കൂടുതല് ലളിതമാക്കി : അങ്കിത് ഭാട്ടി – Future Kerala :\nകൊച്ചി: ഇന്ത്യയിലെ ഏറ്റവും വലിയ ട്രാന്‍സ്‌പോര്‍ട്ടേഷന് മൊബീല് ആപ്പ് ആയ ഒല അവതരിപ്പിച്ച രണ്ടു സംവിധാനങ്ങള് കാര് ബുക്കിംഗ് കൂടുതല് ലളിതമാക്കിയതായി ഒല സഹ സ്ഥാപകനും സിടിഒയുമായ അങ്കിത് ഭാട്ടി. പുതിയ സംവിധാനങ്ങള് സംബന്ധിച്ച് മാധ്യമങ്ങളുമായി സംസാരിക്കവെയാണ് ഭാട്ടി ഇതവകാശപ്പെട്ടത്.\nകാര് ലഭ്യമാകുന്ന അതേ സമയം ഉപഭോക്താക്കള്‍ക്ക് നോട്ടിഫിക്കേഷന് അയക്കുന്ന ജസ്റ്റ് ഇന് ടൈം ഫീച്ചറാണ് ആദ്യത്തേത്. കാര് ലഭ്യമാകുമ്പോഴും തിരക്കുള്ള സമയത്തെ നിരക്കിന്റെ വേളയിലും ഉപഭോക്താവിന്റെ താല്‍പ്പര്യമുള്ള കാബ് വിഭാഗം അവസാനിക്കുമ്പോഴുമെല്ലാം തല് സമയം നോട്ടിഫിക്കേഷന് ലഭ്യമാക്കും. ബുക്ക് ചെയ്ത കാറിന്റെ യാത്ര അതതു സമയത്തെ പുഷ് നോട്ടിഫിക്കേഷനിലൂടെ അറിയാന് സഹായിക്കുന്ന റിച്ച് നോട്ടിഫിക്കേഷനാണ് അടുത്ത ഫീച്ചര്.\nവളര്‍ന്നു വരുന്ന ആവശ്യമനുസരിച്ച് സേവനങ്ങള് ലഭ്യമാക്കുന്നതിനാണ് ഒല എന്നും ശ്രമിച്ചിട്ടുള്ളതെന്ന് അങ്കിത് ഭാട്ടി ചൂണ്ടിക്കാട്ടി. കാര് ബുക്കു ചെയ്യുമ്പോഴോ അതില് കയറുമ്പോഴോ കൂടുതല് കാര്യങ്ങള് ചെയ്യാന് പുതിയ സംവിധാനങ്ങള് ഉപഭോക്താക്കളെ സഹായിക്കുമെന്നും അദ്ദേഹം പറഞ്ഞു.\nഓരോ ശരാശരി ഉപഭോക്താവും 32 ആപ്പുകള് വരെയാണ് സ്റ്റോര് ചെയ്യുന്നതെന്നും ഓരോ ദിവസവും 169 മിനുറ്റ് വരെ അതില് ചെലവഴിക്കുന്നുണ്ടെന്നും അദ്ദേഹം ചൂണ്ടിക്കാട്ടി. പുതിയ സംവിധാനങ്ങള് കാര് ബുക്ക് ചെയ്യുന്നതും അത് ഉപയോഗിക്കുന്നതുമായ അനുഭവങ്ങള് തന്നെ മാറ്റുമെന്നും അദ്ദേഹം പറഞ്ഞു.\nറിയല് ടൈം സ്ട്രീം പ്രോസസ്സിംഗിലൂടെയാണ് ജസ്റ്റ് ഇന് ടൈം സംവിധാനം പ്രവര്‍ത്തിക്കുന്നത്. പ്രസ്തുത സംവിധാനം ഉപഭോക്താവിന്റെ മുന്‍ഗണനകള് വിശകലനം ചെയ്യും. ഉപഭോക്താവിന്റെ അനുഭവങ്ങള് ലഭ്യമല്ലെങ്കില് കാര് ലഭ്യമാകുന്ന വേളയില് തന്നെ പുഷ് നോട്ടിഫിക്കേഷന് അയക്കും. തിരക്കുള്ള സമയങ്ങളിലെ നിരക്കിനെക്കുറിച്ച് ഉപഭോക്താവിന് അറിയിപ്പു നല്‍കുന്ന സംവിധാനവും ഇതില് ലഭ്യമാക്കിയിട്ടുണ്ട്.\nബുക്ക് ചെയ്ത കാറിന്റെ യാത്ര നിരീക്ഷിക്കാനുള്ള സംവിധാനമാണ് റിച്ച് നോട്ടിഫിക്കേഷനിലൂടെ ലഭ്യമാക്കിയിട്ടുള്ളത്. ബുക്ക് ചെയ്യുന്ന വേളയില് തന്നെ ഉപഭോക്താവിന് ഡ്രൈവറുടെ ഫോട്ടോയും മറ്റു വിവരങ്ങളും അടങ്ങിയ പുഷ് നോട്ടിഫിക്കേഷന് ലഭിക്കും. ആപ്പ് തുറക്കാതെ തന്നെ ഉപഭോക്താവ് കയറിയ വിവരം ഡ്രൈവറുടെ വരവ് തുടങ്ങിയവയെല്ലാം പുതുക്കിക്കൊണ്ടിരിക്കും. കാറില് കയറുന്ന ഉടനെ ഒലയുടെ എസ്ഒഎസ് ബട്ടണും നോട്ടിഫിക്കേഷന്റെ ഭാഗമായി പ്രദര്‍ശിപ്പിക്കും.\nTags:\tcab booking, new features, Ola, to simplify, unveils\nബാല സാഹിത്യം മാറ്റത്തിനു വിധേയമാകണം


തിരുത - സര്‍വ്വവിജ്ഞാനകോശം\n06:53,6ജൂണ് 2008-നു ഉണ്ടായിരുന്ന രൂപം സൃഷ്ടിച്ചത്:- Technoworld (സംവാദം | സംഭാവനകള്)\nഒരിനം വളര്‍ത്തുമത്സ്യം. പെഴ്സിഫോമെസ് (ജലൃരശളീൃാല) മത്സ്യഗോത്രത്തിലെ മുജിലിഡേ (ങൌഴശഹശറമല) കുടുംബത്തില്‍പ്പെടുന്നു. ശാ.നാ. മുജില് സെഫാലസ് (ങൌഴശഹ രലുവമഹൌ). ശ്രീലങ്ക, പാകിസ്താന്, വിയറ്റ്നാം, ചൈന, ജപ്പാന്, ഫിലിപ്പീന്‍സ്, ആസ്റ്റ്രേലിയ, ഇന്ത്യ എന്നീ രാജ്യങ്ങളിലാണ് പ്രധാനമായും തിരുതമത്സ്യങ്ങളെ വളര്‍ത്തുന്നത്.\nതിരുത മത്സ്യത്തിന് സു. 90 സെ.മീ. നീളമുണ്ടായിരിക്കും; ഏഴ് കി.ഗ്രാം വരെ തൂക്കവും. ശരീരത്തിന്റെ പാര്‍ശ്വഭാഗങ്ങള് അധികം പരന്നതല്ല. തല പരന്നതും മാംസളവുമാണ്, മുതുകു ഭാഗത്തിന് ചാരനിറമായിരിക്കും. അതിനാലാണ് ഇവയ്ക്ക് 'ഗ്രേ മുള്ളറ്റ്' എന്ന പേരു ലഭിച്ചത്. ഉദരഭാഗത്തിന് വെള്ളിനിറമായിരിക്കും. വലുപ്പം കൂടിയ കണ്ണുകളും കട്ടിയുള്ള കണ്‍പോളകളും തിരുതയുടെ സവിശേഷതകളാണ്. രണ്ട് ഭുജപത്രങ്ങളുമുണ്ട്. ഭുജപത്രങ്ങള്‍ക്ക് നീലകലര്‍ന്ന കറുപ്പുനിറമാണ്. ആദ്യത്തെ ഭുജപത്രത്തില് ഉള്ള നാല് കൂര്‍ത്ത മുള്ളുകള് മുള്ളറ്റുകളുടെ പൊതുലക്ഷണമാണ്. തിരുതയുടെ രണ്ടാമത്തെ ഭുജപത്രത്തില് ഒമ്പത് മുള്ളു(ൃമ്യ)കള് ഉണ്ടായിരിക്കും. ഭുജപത്രത്തിന്റെ അടിഭാഗത്തായി കാണുന്ന കറുപ്പും നീലയും കലര്‍ന്ന വലിയൊരു അടയാളവും വാലിനറ്റത്തായുള്ള കറുത്ത അടയാളവും തിരുതയുടെ മാത്രം പ്രത്യേകതയാണ്. ഇവയുടെ രണ്ടു പൃഷ്ഠ പത്രങ്ങള്‍ക്കും ചാരനിറമാണ്.\nതിരുത ജലാശയങ്ങള്‍ക്കടിത്തട്ടിലും കരയോടടുത്ത ആഴം കുറഞ്ഞ പ്രദേശങ്ങളിലുമാണ് ഇര തേടുന്നത്. ജലാശയത്തിനടിത്തട്ടില് ഇരതേടുന്നതിനാല് ഇത്തരം മത്സ്യങ്ങളുടെ ആമാശയത്തില് ധാരാളം ചേറും ചെളിയും കടന്നുകൂടുക പതിവാണ്. കാലവര്‍ഷക്കാലത്ത് ധാരാളം എക്കല് അടിഞ്ഞുകൂടുമ്പോള് ഇവ കൂട്ടം കൂട്ടമായി നദീമുഖങ്ങളിലും കായലുകളിലും ഇരതേടാനെത്തുന്നു. തിരുത മത്സ്യം ഒരു സസ്യഭുക്കായിട്ടാണ് കണക്കാക്കപ്പെടുന്നതെങ്കിലും ഇവ ജന്തുപ്ളവങ്ങളെ ആഹാരമാക്കാറുണ്ട്.\nകേരളത്തില് ഞാറയ്ക്കല്, മാലിപ്പുറം എന്നീ മത്സ്യകൃഷിയിടങ്ങളില് വളര്‍ത്തുന്ന ഇനമാണ് തിരുത. ഇവ വളരെ വേഗത്തില് വളരും. ഇവയുടെ വളര്‍ച്ചയേയും വളര്‍ച്ചാനിരക്കിനേയും കുറിച്ച് വളരെയേറെ പഠനങ്ങള് ഇന്ത്യയിലും വിദേശങ്ങളിലും നടന്നിട്ടുണ്ട്.\nരണ്ടുവര്‍ഷം പ്രായമായതിനുശേഷമേ തിരുത മത്സ്യങ്ങള്‍ക്ക് പ്രജനനശേഷി കൈവരുന്നുള്ളൂ. ശുദ്ധജലാശയങ്ങളില് ഇവ പ്രജനനം നടത്തുന്നതായി രേഖപ്പെടുത്തിയിട്ടില്ല. ന. മുതല് ഫെ. വരെയുള്ള മാസക്കാലങ്ങളില് ലവണാംശം കൂടിയ ആഴക്കടലിലാണ് ഇവ മുട്ടയിട്ടു പ്രജനനം നടത്തുന്നതെന്നു കരുതപ്പെടുന്നു. കെട്ടിക്കിടക്കുന്ന ലവണജലത്തില് തിരുതകള് മുട്ടയിടാറില്ല. പലപ്പോഴും ഹോര്‍മോണ് കുത്തിവയ്പുകള് നടത്തി ഇവയെ മുട്ടയിടീക്കാനും അവയില് നിന്ന് കുഞ്ഞുങ്ങളെ വിരിയിച്ചെടുക്കാനും കഴിയുന്നുണ്ടെങ്കിലും ഇതുവരെ കുഞ്ഞുങ്ങളെ വളര്‍ത്തിയെടുക്കാനായിട്ടില്ല. മുട്ടയില്‍നിന്നു വിരിഞ്ഞിറങ്ങുന്ന കുഞ്ഞുങ്ങള് ലവണാംശത്തിന്റേയും പ്രകൃതിയില് നിന്നും ലഭിക്കേണ്ട ആഹാരത്തിന്റേയും അഭാവംമൂലം ചത്തുപോവുകയാണ് പതിവ്.\nതിരുത മത്സ്യത്തിന്റെ മുട്ടകള് ജലത്തില് പൊങ്ങിക്കിടക്കും. ഇവ വലുപ്പം കുറഞ്ഞതും 0.9 മി.മീ. മാത്രം വ്യാസമുള്ളവയുമാണ്. ജലത്തിന്റെ താപനിലയനുസരിച്ച് മുട്ടകള് വിരിയാന് 48 മുതല് 64 വരെ മണിക്കുര് സമയം ആവശ്യമാണ്. സമുദ്രജലത്തില് വിരിഞ്ഞിറങ്ങുന്ന കുഞ്ഞുങ്ങള് ലവണാംശം കുറഞ്ഞ കായലുകളിലേക്കും നദീമുഖങ്ങളിലേക്കും ഇരതേടിപ്പോവുക പതിവാണ്.\nതിരുത ഒരു ഉത്തമ വളര്‍ത്തുമത്സ്യമാണ്. വളരെ വേഗത്തിലുള്ള വളര്‍ച്ച, സസ്യാഹാരരീതി, മറ്റു മത്സ്യങ്ങളോടു പൊരുത്തപ്പെട്ടു ജീവിക്കാനുള്ള കഴിവ്, രുചിയേറിയ ദശ എന്നീ സവിശേഷതകളാണ് ഇവയെ ഒരു നല്ല വളര്‍ത്തുമത്സ്യമെന്ന നിലയില് മുന്‍നിരയിലാക്കുന്നത്. കടലോരങ്ങളിലെ ലവണ ജലതടാകത്തില് വളരുന്ന തിരുതക്കുഞ്ഞുങ്ങളെ ശുദ്ധജലവുമായി പൊരുത്തപ്പെടുത്തി ശുദ്ധജലാശയങ്ങളിലും വളര്‍ത്തുന്നുണ്ട്. തമിഴ്നാട്ടില് കടല്‍ത്തീരങ്ങളില് നിന്നു ശേഖരിക്കുന്ന തിരുതക്കുഞ്ഞുങ്ങളെ ശുദ്ധജലവുമായി പൊരുത്തപ്പെടുത്തിയശേഷം ഉള്‍നാടന് ശുദ്ധജലാശയങ്ങളില് വളര്‍ത്തുന്നു. പശ്ചിമബംഗാളില് ലവണജല തടാകങ്ങളിലും നെല്‍വയലുകളിലും തിരുത മത്സ്യം കൃഷി ചെയ്യുക പതിവാണ്. ലവണജലാശയങ്ങളില് കരിമീന്, കണമ്പ്, പൂമീന് എന്നിവയോടൊപ്പവും ശുദ്ധജലാശയങ്ങളില് കാര്‍പ്പു മത്സ്യങ്ങളോടൊപ്പവും തിരുത മത്സ്യത്തെ വളര്‍ത്തുന്നു.\nഫിലിപ്പീന്‍സില് കടലോരമാണ് ഇതിന്റെ പ്രധാന വളര്‍ത്തു കേന്ദ്രം. ഇവ കുളങ്ങളില് മുട്ടയിട്ടു പ്രജനനം നടത്താറില്ല. അതിനാല് ഓരോ വര്‍ഷവും സമുദ്രജലത്തില് നിന്ന് കുഞ്ഞുങ്ങളെ ശേഖരിച്ച് വളര്‍ത്തുകുളങ്ങളില് വിടേണ്ടതായി വരുന്നു. ഡി. മുതല് മാര്‍ച്ച് വരെയുള്ള മാസക്കാലങ്ങളിലാണ് കുഞ്ഞുങ്ങളെ ധാരാളമായി ലഭിക്കുന്നത്. 2.5-3.5 സെ.മീ. വരെ നീളമുള്ള കുഞ്ഞുങ്ങളെ ദൂരദേശങ്ങളിലേക്കു കയറ്റി അയയ്ക്കുക സാധാരണമാണ്. ഈ പ്രായത്തിലാണ് ഇവയ്ക്ക് ശുദ്ധജലവുമായി പൊരുത്തപ്പെട്ടു ജീവിക്കാന് കഴിയുന്നത്. തിരുതയുടെ ദേശാടനത്തെക്കുറിച്ച് ഇന്നും ഗവേഷണങ്ങള് നടന്നുവരുന്നു.\n"http://web-edition.sarvavijnanakosam.gov.in/index.php?title=%E0%B4%A4%E0%B4%BF%E0%B4%B0%E0%B5%81%E0%B4%A4" എന്ന താളില്‍നിന്നു ശേഖരിച്ചത്


മരട്: പൊളിച്ച ഫ്ലാറ്റുകളുടെ അവശിഷ്ടങ്ങള് നീക്കുന്നതില് അതൃപ്തി അറിയിച്ച് ഹരിത ട്രൈബ്യൂണൽ |\nKochi, First Published 3, Feb 2020, 12:16 PM IST\nകോൺക്രീറ്റ് നീക്കുന്നതിന്റെ ഭാഗമായുണ്ടാകുന്ന മലിന ജലം കായലിലേക്ക് ഒഴുക്കുന്നുവെന്ന് ഹരിത ട്രൈബ്യൂണൽ. പരിശോധിക്കാൻ റവന്യൂ വകുപ്പിനും പൊലീസിനും നിർദ്ദേശം നൽകി.\nകൊച്ചി: മരടിലെ പൊളിച്ച ഫ്ലാറ്റുകളുടെ കോണ്‍ക്രീറ്റ് അവശിഷ്ടങ്ങള് നീക്കുന്ന രീതിയില് അതൃപ്തി അറിയിച്ച് ഹരിത ട്രൈബ്യൂണല്. കരാറുകാര് മാനദണ്ഡങ്ങള് പാലിക്കുന്നില്ലെന്ന് സ്ഥലം സന്ദര്‍ശിച്ച സംസ്ഥാന നീരിക്ഷണ സമിതി വിലയിരുത്തി. ഇക്കാര്യം കൃത്യമായി പരിശോധിക്കണമെന്ന് പൊലീസിനും മലിനീകരണ നിയന്ത്രണ ബോര്‍ഡിനും നിര്‍ദ്ദേശവും നല്‍കി.\nഫ്ലാറ്റുകള് പൊളിച്ചതിന് പിറ്റേന്ന് തന്നെ ഇരുമ്പും കോണ്‍ക്രീറ്റും വേര്‍തിരിക്കാൻ തുടങ്ങിയിരുന്നു. കഴിഞ്ഞയാഴ്ച മുതല് കോണ്‍ക്രീറ്റ് മാലിന്യം ഇവിടെനിന്ന് നീക്കിത്തുടങ്ങുകയും ചെയ്തു. ഇത് പരിശോധിക്കാനാണ് ഹരിത ട്രൈബ്യൂണലിന്‍റെ സംസ്ഥാന നിരീക്ഷണ സമിതി ചെയര്‍മാൻ ജസ്റ്റിസ് എ വി രാമകൃഷ്ണപിള്ള മരടിലെത്തിയത്. പൊളിച്ച ജെയിൻ കോറൽ കോവ് ഫ്ലാറ്റിലേക്കാണ് ആദ്യം വന്നത്.\n30 അടി ഉയരത്തില് മറ കെട്ടിവേണം മാലിന്യങ്ങള് വേര്‍തിരിക്കാനെന്ന നിര്‍ദ്ദേശം പാലിക്കുന്നില്ലെന്ന് ഹരിത ട്രൈബ്യൂണല് കുറ്റപ്പെടുത്തി. പൊടിശല്യം കുറക്കാൻ കൃത്യമായ അളവില് വെള്ളം തളിക്കുന്നില്ല. മാലിന്യം കൊണ്ടുപോകുന്നത് മുൻ നിശ്ചയിച്ചപ്രകാരം കുന്പളത്തെ യാര്‍ഡിലേക്കല്ല എന്നും സംഘം വിലയിരുത്തി. മാനദണ്ഡങ്ങള് പാലിച്ചില്ലെങ്കില് നടപടിയെടുക്കുമെന്ന് കരാറുകാരായ വിജയ് സ്റ്റീല്‍സിനും പ്രോംപ്റ്റിനും മുന്നറിയിപ്പും നല്‍കി.\nമാലിന്യ നീക്കം കൃത്യമാണോയെന്ന് പരിശോധിക്കാൻ സിസിടിവി ക്യാമറകള് സ്ഥാപിക്കണമെന്നും പൊലീസും മലിനീകരണ നിയന്ത്രണ ബോര്‍ഡും കൃത്യമായി പരിശോധനകള് നടത്തണമെന്നും ഹരിത ട്രൈബ്യൂണല് നിര്‍ദ്ദേശം നല്‍കി.\nപിഎസ്‍സി പരിശീലന കേന്ദ്രങ്ങളില് വിജിലന്‍സ് റെയ്ഡ്: ഉടമകളായ ഉദ്യോഗസ്ഥരുടെ സ്വത്ത് പരിശോധിക്കും\nആലപ്പുഴയില് തീവണ്ടി പാളം തെറ്റി: ഗതാഗതം തടസപ്പെട്ടു, ട്രെയിനുകള് വൈകി ഓടുന്നു\n"പരിശീലന കേന്ദ്രങ്ങൾ നിങ്ങളെ പറ്റിക്കുകയാണ് " വിജിലൻസ് പരിശോധനയോട് പ്രതികരിച്ച് പിഎസ്‍സി ചെയർമാൻ\nപാര്‍ട്ടിയില് സജീവമാകും, കെ സുരേന്ദ്രന്‍റെ ക്ഷണം തിരിച്ചുവരവിന്‍റെ സൂചനയെന്ന് പി.പി മുകുന്ദൻ


‘മൊയ്തീ’നെ തഴഞ്ഞത് ആരെന്ന് അറിയില്ല; നല്ല സിനിമകളെ ഇടുങ്ങിയ മനസ് കൊണ്ട് വിലയിരുത്തരുതെന്ന് ആർഎസ് വിമൽ | Kairali News | kairalinewsonline.com\nതിരുവനന്തപുരം: നല്ല സിനിമകളെ ഇടുങ്ങിയ മനസു കൊണ്ടും അത്തരം മനോഭാവങ്ങൾ കൊണ്ടും വിലയിരുത്തരുതെന്ന് സംവിധായകൻ ആർഎസ് വിമൽ. 20-ാം കേരള രാജ്യാന്തര ചലച്ചിത്രോത്സവത്തിന്റെ മത്സരവിഭാഗത്തിൽ നിന്ന് എന്നു നിന്റെ മൊയ്തീനെ ഒഴിവാക്കിയതിനെ കുറിച്ച് സംസാരിക്കുകയായിരുന്നു വിമൽ.\nമത്സര വിഭാഗത്തിൽ പരിഗണിക്കുമെന്ന് പറഞ്ഞാണ് ചിത്രം അക്കാദമി വാങ്ങിയത്. എന്നാൽ ചിത്രം ‘മലയാള സിനിമ ഇന്ന്’ വിഭാഗത്തിൽ ഉൾപ്പെടുത്താനുള്ള ചലച്ചിത്ര അക്കാദമിയുടെ തീരുമാനം അംഗീകരിക്കില്ലെന്ന് വിമൽ വ്യക്തമാക്കി. ആരാണ് സിനിമ കണ്ടതെന്നോ, ജൂറിയിലെ ആരാണ് സിനിമയെ വിലയിരുത്തിയതെന്നോ അറിയില്ല. നല്ലതിനെ തിരസ്‌കരിക്കാതിരിക്കാൻ നല്ല മനസ് തന്നെ വേണമെന്നും വിമൽ പറഞ്ഞു.\nകേരളം ഏറെ ചർച്ച ചെയ്ത ചരിത്രസംഭവത്തെ കേന്ദ്രീകരിച്ച് നിർമ്മിച്ച ചിത്രമാണ് മൊയ്തീൻ. അത്തരമൊരു സിനിമ എന്തു കൊണ്ട് ലോകസിനിമകളോട് മത്സരിച്ച് കൂടാ. ഇത് എന്റെ സിനിമയായത് കൊണ്ടോ, പ്രഥ്രിരാജ് അഭിനയിച്ചത് കൊണ്ടോ അല്ല. ലോകനിലവാരത്തിൽ ചർച്ച ചെയ്യപ്പെടേണ്ട ഒരു വിഷയമാണെന്ന് തോന്നിയത് കൊണ്ട് മാത്രമാണ്. കേരളത്തിൽ നടക്കുന്ന അന്താരാഷ്ട്ര മേളയിൽ അതിന്റെ മത്സരവിഭാഗത്തിൽ പ്രദർശിപ്പിക്കാൻ ചിത്രത്തിന് യോഗ്യതയില്ലെങ്കിൽ വേണ്ട. നിലവിൽ തീയേറ്ററുകളിൽ സിനിമ കളിച്ചു കൊണ്ടിരിക്കുകയാണ്. പ്രേക്ഷകർ ഏറ്റെടുത്ത ചിത്രമാണിത്. തീയേറ്ററുകളിൽ നല്ല അഭിപ്രായം നേടി ഓടിക്കൊണ്ടിരിക്കുന്ന ചിത്രം മത്സരവിഭാഗത്തിൽ പ്രദർശിപ്പിക്കുന്നില്ലെങ്കിൽ, ഇന്നത്തെ സിനിമ എന്ന വിഭാഗത്തിൽ പ്രദർശിപ്പിക്കേണ്ട കാര്യമില്ല. അതുകൊണ്ട് മാത്രമാണ് താൻ ചിത്രം മേളയിൽ നിന്ന് പിൻവലിച്ചതെന്ന് വിമൽ കൈരളി ന്യൂസ് ഓൺലൈനോട് പറഞ്ഞു.\nമേള നടക്കുന്ന സമയത്ത് തിരുവനന്തപുരത്തെ മറ്റു തീയേറ്ററുകളിൽ ചിത്രമുണ്ടാകും. മത്സരവിഭാഗത്തിൽ നിന്ന് ചിത്രത്തെ ഒഴിവാക്കിയതിൽ തനിക്ക് പ്രതിഷേധമില്ലെന്നും വിമൽ പറഞ്ഞു. അതിന് ജൂറിക്ക് വ്യക്തമായ കാരണങ്ങളുണ്ടാകും. ചിത്രം തഴഞ്ഞതിന് പിന്നിൽ ആരുടെയെങ്കിലും ഇടപെടലോ, ഗൂഢാലോചന ഉണ്ടോയെന്ന് തനിക്ക് അറിയില്ലെന്നും വിമൽ വ്യക്തമാക്കി.\nമൊയ്തീൻ വാണിജ്യ സിനിമയാണെന്ന് പറയുന്ന സംവിധായൻ ഡോ. ബിജു ആർട്ട് സിനിമയെന്താണെന്നും വാണിജ്യ സിനിമ എന്താണെന്നും വ്യക്തമാക്കണമെന്നും വിമൽ ആവശ്യപ്പെട്ടു. ചലച്ചിത്ര മേളയുടെ ലക്ഷ്യം എന്താണ് എന്ന പ്രാഥമിക ബോധ്യം പോലും ഇല്ലാത്ത തരത്തിലാണ് ചില സിനിമകൾ തെരഞ്ഞെടുത്തിട്ടുള്ളതെന്നും ചലച്ചിത്ര മേളകളുടെ ലക്ഷ്യം വിനോദ സിനിമകളുടെ പ്രദർശനമല്ലെന്നും ബിജു അഭിപ്രായപ്പെട്ടിരുന്നു. ഈ വർഷത്തെ മലയാള സിനിമകളുടെ തെരഞ്ഞെടുപ്പ് നോക്കി കാണുമ്പോൾ ഒരു കാര്യം കൂടി സൂചിപ്പിക്കാതിരിക്കാനാകുന്നില്ലെന്ന ആമുഖത്തോടെയാണ് ബിജു ഇക്കാര്യം പറഞ്ഞത്.\n‘മലയാള സിനിമ ഇന്ന്’ വിഭാഗത്തിലേക്ക് ഏഴ് മലയാള ചിത്രങ്ങളാണ് തെരഞ്ഞെടുക്കപ്പെട്ടത്. എന്നു നിന്റെ മൊയ്തീൻ, സിദ്ധാർഥ് ശിവ സംവിധാനം ചെയ്ത ഐൻ, ഡോ. ബിജുവിന്റെ വലിയ ചിറകുള്ള പക്ഷികൾ, സലിം അഹമ്മദിന്റെ പത്തേമാരി, സനൽകുമാർ ശശിധരന്റെ ഒഴിവുദിവസത്തെ കളി, വി.കെ. പ്രകാശിന്റെ നിർണായകം, ആർ. ഹരികുമാറിന്റെ കാറ്റും മഴയും എന്നിവയാണ് മറ്റു ചിത്രങ്ങൾ. ജയരാജ് സംവിധാനം ചെയ്ത ‘ഒറ്റാൽ’, സതീഷ് ബാബുസേനന്റെ ‘ചായംപൂശിയ വീട്’ എന്നിവയാണ് മത്സരവിഭാഗത്തിലേക്ക് തെരഞ്ഞെടുത്തത്.\nമാലതി സഹായ് അധ്യക്ഷയും എം.എഫ് തോമസ്, ചന്ദ്രശേഖർ, മുദ്ര ശശി, സുധീഷ് കാമത്ത് എന്നിവർ അംഗങ്ങളുമായ ജൂറിയാണ് ചിത്രങ്ങൾ തെരഞ്ഞെടുത്തത്. ഡിസംബർ നാലു മുതൽ 11 വരെയാണ് ചലച്ചിത്രമേള.\nTags: Ennu Ninte Moideeniffkiffk 2015RS Vimal


ഇടുക്കിയില് റെഡ് അലര്‍ട്ട്; മൂന്നു ജില്ലകളില് ഓറഞ്ച് അലര്‍ട്ട് - Keralabhooshanam Daily ഇടുക്കിയില് റെഡ് അലര്‍ട്ട്; മൂന്നു ജില്ലകളില് ഓറഞ്ച് അലര്‍ട്ട്\nHome/NEWS/LOCAL NEWS/IDUKKI/ഇടുക്കിയില് റെഡ് അലര്‍ട്ട്; മൂന്നു ജില്ലകളില് ഓറഞ്ച് അലര്‍ട്ട്\nഇടുക്കിയില് റെഡ് അലര്‍ട്ട്; മൂന്നു ജില്ലകളില് ഓറഞ്ച് അലര്‍ട്ട്\nവെബ് ഡെസ്ക് Send an email July 29, 2020\nതിരുവനന്തപുരം സംസ്ഥാനത്ത് കാലവര്‍ഷം കനത്തതോടെ ഇടുക്കി ജില്ലയില് കാലാവസ്ഥാനിരീക്ഷണ കേന്ദ്രം റെഡ് അലര്‍ട്ട് പ്രഖ്യാപിച്ചു.കോട്ടയം,എറണാകുളം,തൃശൂര് ജില്ലകളില് ഓറഞ്ച് അലര്‍ട്ടും പ്രഖ്യാപിച്ചു. മറ്റു ജില്ലകളില് യെല്ലോ അലര്‍ട്ടാണ് പ്രഖ്യാപിച്ചിരിയ്ക്കുന്നത്.\nവെള്ളം കയറുന്ന പ്രദേശങ്ങളില് നിന്ന് സാധാരണജനങ്ങളെ മാറ്റിപ്പാര്‍പ്പിക്കാനുള്ള ക്യാമ്പുകള്, 60 വയസില് കുടുതലുള്ളവര്‍ക്ക് പ്രത്യേക ക്യാമ്പുകള്, കോവിഡ് ലക്ഷണങ്ങളുള്ളവര്‍ക്ക് ഫസ്റ്റ്‌ലൈന് ട്രീറ്റ്‌മെന്റ് സെന്ററുകള്, വീടുകളില് നിരീക്ഷണത്തിലുള്ളവര്‍ക്ക് പ്രത്യേക ക്യാമ്പ് .ഈ രീതിയിലാണ് ക്രമീകരണം.\nഎന്നാല് വ്യാപകമായി ആളുകളെ മാറ്റിപ്പാര്‍പ്പിക്കേണ്ടി വരുമ്പോഴാകും യഥാര്‍ത്ഥ വെല്ലുവിളി. ഘട്ടം ഘട്ടമായി കൂടുതല് ഫസ്റ്റ് ലൈന് കേന്ദ്രങ്ങള് തുടങ്ങുമെന്ന് ഇതിനകം സര്‍ക്കാര് പ്രഖ്യാപിച്ചിരുന്നു. ഒരേ സമയം ഫസ്റ്റ് ലൈന് കേന്ദ്രങ്ങള്‍ക്കും ദുരിതാശ്വാസ ക്യാമ്പുകള്‍ക്കും കെട്ടിടം കണ്ടെത്തലാണ് പ്രതിസന്ധി. തീരങ്ങളിലെ പല ഫസ്റ്റ് ലൈന് ചികിത്സാ കേന്ദ്രങ്ങള്‍ക്കും മഴ ഭീഷണിയുണ്ട്.നിലവില് മഴ മൂലം ആളുകളെ വ്യാപകമായി മാറ്റിപ്പാര്‍പ്പിക്കേണ്ട സ്ഥിതി ഇല്ലെന്നാണ് റവന്യുവകുപ്പ് പറയുന്നത്.\nred alert idukki\nറഫാല് യുദ്ധ വിമാനങ്ങള് ഇന്ത്യന് ആകാശത്ത്\nരാജ്യത്ത് 24 മണിക്കൂറിനിടെ 48,513 പേര്‍ക്ക് കൊവിഡ്\nസ്വര്‍ണകടത്തും സാമ്പത്തിക തട്ടിപ്പും:സ്വപ്നയുടെ ആസൂത്രണം രണ്ടുവര്‍ഷം മുന്നേ; തെളിവുമായി എന്‍ഫോഴ്‌സ്‌മെന്റ് ഡയറക്ടറേറ്റ്\nസാലറി കട്ട്: പ്രകോപനം വേണ്ട, വെയ്റ്റ് ചെയ്യൂ; ഐസക്കിനോട് പാര്‍ട്ടി നേതൃത്വം\nകോവിഡ്: പ്രതിരോധമാണ് മികച്ച വഴി, ആയുഷ് ക്ലിനിക്കുകള് ആരംഭിക്കണം- യുനാനി ഡോക്ടര്‍മാര്


ഭാര്യയുടെ പരാതി : മുഹമ്മദ് ഷമിയുടെ ക്രിക്കറ്റ് ഭാവി അനിശ്ചിത്വത്തില് – Chandrika Daily\nBy Web Desk 8 / March 10, 2018\nഭാര്യയുടെ പരാതി : മുഹമ്മദ് ഷമിയുടെ ക്രിക്കറ്റ് ഭാവി അനിശ്ചിത്വത്തില്\nകൊല്‍ക്കത്ത: ഇന്ത്യന് ക്രിക്കറ്റ് താരം മുഹമ്മദ് ഷമിയുടെ ഭാവി അനിശ്ചിതത്വത്തില്. ഭാര്യ ഹസിന് ജഹാന്റെ പരാതിയെ തുടര്‍ന്ന് ഇന്ത്യന് ക്രിക്കറ്റ് ബോര്‍ഡ് തങ്ങളുടെ പുതിയ കരാര് പട്ടികയില്…\nകൊല്‍ക്കത്ത: ഇന്ത്യന് ക്രിക്കറ്റ് താരം മുഹമ്മദ് ഷമിയുടെ ഭാവി അനിശ്ചിതത്വത്തില്. ഭാര്യ ഹസിന് ജഹാന്റെ പരാതിയെ തുടര്‍ന്ന് ഇന്ത്യന് ക്രിക്കറ്റ് ബോര്‍ഡ് തങ്ങളുടെ പുതിയ കരാര് പട്ടികയില് ഫാസ്റ്റ് ബൗളറായ ഷമിയെ ഉള്‍പ്പെടുത്തിയിരുന്നില്ല. ഇതിനു പിന്നാലെ ഐ.പി.എല് ടീമും ഷമിയുമായുള്ള കരാര് റദ്ദാക്കാനുള്ള ഒരുക്കത്തിലാണെന്നാണ് പുറത്തു വരുന്ന പുതിയ റിപ്പോര്‍ട്ടുകള്.\nഗാര്‍ഹിക പീഡനം, വിശ്വാസവഞ്ചന എന്നീ കുറ്റങ്ങള് ചുമത്തിയ കേസിലാണ് ഭാര്യയുടെ പരാതിയില് കൊല്‍ക്കത്ത പൊലീസ് ഷമിക്കെതിരെ കേസെടുത്തത്. വാതുവെപ്പുകാരുമായും മറ്റു സ്ത്രീകളുമായി അതിരുവിട്ട ബന്ധമുണ്ട് തുടങ്ങിയ ഗുരുതകമായ ആരോപണങ്ങളുമായാണ് താരത്തിനെതിരെ ഭാര്യ രംഗത്തെത്തിയത്.\nതുടര്‍ന്ന് ഇന്ത്യന് ക്രിക്കറ്റ് കണ്‍ട്രോള് ബോര്‍ഡിന്റെ (ബിസിസിഐ) ഏറ്റവും പുതിയ വേതന കരാറില്‍നിന്ന് ഷമിയെ പുറത്താക്കുകയായിരുന്നു. ഇതേക്കുറിച്ച് അന്വേഷിച്ച് ഷമി തെറ്റുകാരനല്ലെന്നു കണ്ടെത്തിയാല് അദ്ദേഹത്തെ കരാറില് ഉള്‍പ്പെടുത്തുമെന്ന് ബിസിസിഐ അറിയിച്ചു.\nഐ.പി.എല് താരലേലത്തില് ഡെല്‍ഹി ഡയര്‍ഡെവിള്‍സാണ് മുഹമ്മദ് ഷെമിയെ സ്വന്തമാക്കിയത്. നിലവിലെ സാഹചര്യത്തില് പ്രശ്‌നങ്ങളെ സസൂക്ഷ്മം നിരീക്ഷിച്ചു വരികയാണ് ക്ലബ് അധികൃതര്. ബിസിസിഐയുമായി കൂടിക്കാഴ്ച നടത്തിയ ശേഷം താരവുമായുള്ള കരാര് റദ്ദാക്കണോ എന്ന കാര്യത്തില് തീരുമാനമെടുക്കുമെന്നാണ് പുതിയ റിപ്പോര്‍ട്ടുകള് പറയുന്നത്. ഐ.പി.എല് നഷ്ടമായാല് ഷമിയുടെ ക്രിക്കറ്റ് ജീവിതത്തെ സാരമായി ബാധിക്കും. പുതിയ കരാറില് നല്‍കിയില്ലെങ്കിലും ഷമിക്ക് കളി തുടരുന്നതില് ഇതുവരെ വിലക്ക് ഒന്നും ക്രിക്കറ്റ് ബോര്‍ഡ് ഏര്‍പ്പെടുത്തിയിട്ടില്ല.\nCategories: More, Sports, Views Tags: bcci, cricket, DELHI DAREDEVILS, ipl, MOHAMMED SHAMI CRICKTER, sports, team india


കൊറോണ മറ്റുള്ളവര്‍ക്ക് പകര്‍ന്നെന്ന് ഭയം; പോസിറ്റീവായ നഴ്‌സ് ജീവനൊടുക്കി - Express Kerala\nകൊറോണ മറ്റുള്ളവര്‍ക്ക് പകര്‍ന്നെന്ന് ഭയം; പോസിറ്റീവായ നഴ്‌സ് ജീവനൊടുക്കി\nInternational March 25, 2020 | Published by : Express Kerala Network\nനഴ്‌സിന്റെ മരണം ഇറ്റലിയിലെ നാഷണല് ഫെഡറേഷന് ഓഫ് നഴ്‌സ് സ്ഥിരീകരിച്ചു. കനത്ത സമ്മര്‍ദത്തില് ജോലി ചെയ്യുന്നതിന് ഇടയില് താന് വൈറസ് മറ്റുള്ളവരിലേക്ക് പകര്‍ത്തിയെന്ന ഭയത്തിലായിരുന്നു ട്രെസ്സിയെന്ന് ഫെഡറേഷന് പറഞ്ഞു. ഇറ്റലിയിലെ മരണസംഖ്യയില് 743 പേര് കൂടി ചേര്‍ന്ന സാഹചര്യത്തിലാണ് ഈ വേദന ഉളവാക്കുന്ന വാര്‍ത്ത പുറത്തുവന്നത്. മരണസംഖ്യ ഉയര്‍ന്ന് തന്നെ നില്‍ക്കുകയാണെങ്കിലും രാജ്യത്ത് ആകെ ഇന്‍ഫെക്ഷനുകളുടെ എണ്ണത്തില് 8 ശതമാനം വര്‍ദ്ധനവ് മാത്രമാണ് ഉണ്ടായത്.\n‘നല്ലൊരു ലക്ഷ്യത്തോടെയാണ് ഈ പ്രൊഫഷന് തെരഞ്ഞെടുത്തത്. എന്നാല് ഇതിന് ഒരു മോശം വശവുമുണ്ട്, ഞങ്ങള് നഴ്‌സുമാരാണ്. ഇവര് നേരിടുന്ന സമ്മര്‍ഗവും, സാഹചര്യങ്ങളും പ്രൊഫഷന്റെ ഭാഗമാണ്’, ഫെഡറേഷന് വ്യക്തമാക്കി. മാര്‍ച്ച് 30 മുതല് ട്രെസ്സി വീട്ടില് കഴിഞ്ഞ് വരികയായിരുന്നുവെന്ന് ആശുപത്രി അധികൃതര് പറയുന്നു. മരണത്തില് അന്വേഷണം നടത്തുമെന്ന് ജുഡീഷ്യല് അധികൃതര് വ്യക്തമാക്കി. ഇറ്റലിയില് 5760 ആരോഗ്യ പ്രവര്‍ത്തകര്‍ക്ക് കൊറോണ ഇന്‍ഫെക്ഷന് പിടിപെട്ടതായാണ് കണക്ക്.


മന്ത്രി പത്നിയോട് മുട്ടാന് ഷീബ - കണ്ണൂരാൻ വാർത്ത\nHome Unlabelled മന്ത്രി പത്നിയോട് മുട്ടാന് ഷീബ\nപാലക്കാട്: തരൂര് സംവരണ മണ്ഡലം ഇക്കുറി ശ്രദ്ധയാകര്‍ഷിക്കുന്നത് മന്ത്രി എ.കെ. ബാലന്‍റെ ഭാര്യ ഡോ. പി.കെ. ജമീലയുടെ സ്ഥാനാര്‍ഥിത്വം കൊണ്ടാണ്. ഉവിടെ കോണ്‍ഗ്രസിന്‍റെ സ്ഥാനാര്‍ഥിയായി കെ.എ. ഷീബ എത്തുമെന്നാണ് അറിയുന്നത്. അങ്ങനെയെങ്കില് വനിതകള് അങ്കംകുറിക്കുന്ന മണ്ഡലം കൂടിയാകും തരൂര്. സജീവ കോണ്‍ഗ്രസ് പ്രവര്‍ത്തകയായ ഷീബ ചിറ്റൂര്-തത്തമംഗലം മുനിസിപ്പല് ചെയര്‍പേഴ്സണ് എന്ന നിലയില് മണ്ഡലത്തില് സുപരിചിതയാണ്. 2014-ലെ ലോക്സഭാ തെരഞ്ഞടുപ്പില് ആലത്തൂര് മണ്ഡലത്തിലെ യുഡിഎഫ് സ്ഥാനാര്‍ഥിയായിരുന്നു ഷീബ.


ജ്യോതി തെളിഞ്ഞു, ഭക്തരുടെ മനസ്സിലും പൊന്നമ്പലമേട്ടിലും | Sabarimala Makaravilakku | Malayalam News | Manorama Online\nജ്യോതി തെളിഞ്ഞു, ഭക്തരുടെ മനസ്സിലും പൊന്നമ്പലമേട്ടിലും\nഎ.എസ്. ഉല്ലാസ് January 15, 2020 11:33 PM IST\nപുണ്യജ്യോതി...: മകരസംക്രമ സന്ധ്യയിൽ തിരുവാഭരണം ചാർത്തിയ ദീപാരാധനയ്ക്കു ശേഷം പൊന്നമ്പലമേട്ടിൽ ജ്യോതി തെളിഞ്ഞപ്പോൾ ശബരിമല തിരുമുറ്റത്തു നിന്നു ശരണം വിളികളോടെ തൊഴുന്ന ഭക്തർ. ചിത്രം: നിഖിൽരാജ് ∙മനോരമ\nശബരിമല ∙ പച്ചക്കാടുകൾക്കു മീതെ ഭക്തിയുടെ രത്നകിരീടം ചൂടി പൊന്നമ്പലമേട്. ഇങ്ങ് താഴെ സൂചിമുഖം പോലെ ഏകാഗ്രമായ മനസ്സുമായി ഭക്തിയിൽ ഒന്നുചേർന്ന് ജനസഹസ്രം. മൂർധാവിൽ മുട്ടിച്ചുവച്ച എണ്ണമറ്റ തൊഴുകൈകൾ ഉന്നംപിടിച്ച് നിന്നത് ഒരേ ലക്ഷ്യത്തിലേക്ക്.\nആനന്ദത്തിന്റെ അപൂർവ കിരണം തേടി നിന്നവർക്ക് മുന്നിൽ മകരജ്യോതി തെളിഞ്ഞു. കൈകൂപ്പി നിന്ന ഭക്തസാഗരം മനം നിറഞ്ഞു വിളിച്ചു, സ്വാമിയേ ശരണമയ്യപ്പ... !\nകണ്ട് കൊതി തീരാതെ, തൊഴുത് കൊതി തീരാതെ പുരുഷാരം. മലമുകളിൽ തെളിഞ്ഞ വിളക്കിൽ നിന്ന് ഒരു നുള്ളുവെട്ടം അണയാജ്വാലയായി മനസ്സിൽ കത്തിച്ചുവച്ച് ഭക്തലക്ഷങ്ങളുടെ മലയിറക്കം.\nമണികണ്ഠനു ചാർത്താനുള്ള തിരുവാഭരണങ്ങളുടെ വരവ് മകരജ്യോതിക്കു മുൻപ് ഭക്തർക്ക് മറ്റൊരു സുകൃത ദർശനമായി. തിരുവാഭരണ ഘോഷയാത്ര 5.45ന് ശരംകുത്തിയിൽ എത്തിയിരുന്നു. ഭക്തിനിർഭരമായ വരവേൽപായിരുന്നു അവിടെ.\nഭക്തസമുദ്രത്തിലൂടെ ആഭരണ പേടകങ്ങൾ പതിനെട്ടാം പടിയിലേക്ക്. തന്ത്രിയും മേൽശാന്തിയും ചേർന്ന് പേടകം ശ്രീകോവിലിലേക്ക് സ്വീകരിച്ചു. 6.45ന് തിരുവാഭരണം ചാർത്തി അയ്യന് ദീപാരാധന നടത്തി.\nഅകലെ പൊന്നമ്പലമേടും ജ്യോതി തെളിച്ച് കർപ്പൂരപ്രിയന് ദീപാരാധനയൊരുക്കി. ജ്യോതി ആദ്യം തെളിഞ്ഞത് 6.51ന്. പിന്നെ നിമിഷങ്ങളുടെ ഇടവേളകൾക്കു ശേഷം രണ്ട് തവണ കൂടി. അപ്പോഴൊക്കെയും തീർഥാടകരുടെ ശരണാരവം അയ്യപ്പന്റെ പൂങ്കാവനങ്ങളെ മുഖരിതമാക്കി.\nസന്നിധാനവും പമ്പയും കവിഞ്ഞ്, വഴികളും ഉപവഴികളും നിറഞ്ഞ്, ജ്യോതി ദർശിക്കാവുന്ന സ്ഥലങ്ങളിലേക്കെല്ലാം ഭക്തർ നിറഞ്ഞു. ഭക്തർ കൂട്ടമായി തിങ്ങിയ സ്ഥലങ്ങളിലെല്ലാം ദേവസ്വം മരാമത്ത് വിഭാഗം ബാരിക്കേഡ് നിർമിച്ചിരുന്നു.\nവൈദ്യുതി ബോർഡ് എല്ലായിടത്തും വെളിച്ചവുമെത്തിച്ചു. ഇന്നലെ ഉച്ച മുതൽ പമ്പയിൽ നിന്ന് മലകയറ്റം നിയന്ത്രിച്ചിരുന്നു. രാത്രി ഒൻപതരയ്ക്ക് മാളികപ്പുറത്തെ എഴുന്നള്ളിപ്പ് നടക്കുമ്പോഴും ഒട്ടേറെ ഭക്തർ സന്നിധാനത്ത് തങ്ങുകയായിരുന്നു.\nസമാധാനപരവും തിരക്കേറിയതുമായ ഈ തീർഥാടനകാലം 21ന് നട അടയ്ക്കുന്നതോടെ സമാപിക്കും.\nഎന്നാൽ 20 വരെയേ ദർശനം ഉണ്ടാകൂ. ചരിത്രത്തിൽ ഏറ്റവും കൂടുതൽ തീർഥാടകരെത്തിയ തീർഥാടന കാലവുമായിരുന്നു ഇത്. ജ്യോതി തെളിഞ്ഞതിനു പിന്നാലെ സന്നിധാനത്തിൽ നിന്നു താഴേക്ക് ഭക്തരുടെ ഒഴുക്കു തുടങ്ങി.\nപിന്നെ പമ്പയിൽ നിന്നുള്ള വഴികളിലെല്ലാം വാഹനക്കുരുക്ക്. അത് രാത്രി വൈകിയും തുടർന്നു.


Emalayalee.com - പ്രസിഡന്റ് ട്രമ്പും, ഇമ്പീച്ചുമെന്റും വീക്ഷണങ്ങളും (ജോസഫ് പടന്നമാക്കല്)\nപ്രസിഡന്റ് ട്രമ്പും, ഇമ്പീച്ചുമെന്റും വീക്ഷണങ്ങളും (ജോസഫ് പടന്നമാക്കല്)\nEMALAYALEE SPECIAL 26-Nov-2019 ജോസഫ് പടന്നമാക്കല്\nലോകമാകമാനമുള്ള മാദ്ധ്യമങ്ങളും സോഷ്യല് മീഡിയാകളും പത്രങ്ങളും പ്രസിഡന്റ് ട്രംപിന്റെ 'ഇമ്പീച്ച്‌മെന്റ്' നടപടികള് റിപ്പോര്‍ട്ടു ചെയ്യുന്നതില് അതീവ ജാഗ്രതയിലും മത്സരത്തിലുമാണ്. അദ്ദേഹത്തെ പ്രസിഡന്റ് പദവിയില് നിന്നും നീക്കം ചെയ്യാനായി കാത്തിരിക്കുന്ന വലിയ ഒരു ശത്രുനിര തന്നെ പൊതുരംഗത്തുണ്ട്. പ്രസിഡണ്ടിനെ ഔദ്യോഗിക ചുമതലകളില്‍നിന്നും നീക്കം ചെയ്യാനുള്ള കാരണങ്ങള് അവ്യക്തതകള് നിറഞ്ഞതാണ്. എങ്കിലും അഴിമതിയാരോപണങ്ങള് ചുമത്തപ്പെട്ട ഒരു പ്രസിഡന്റ് രാജ്യം ഭരിക്കുകയെന്നത്, ശക്തിയേറിയ ജനാധിപത്യ രാജ്യമായ അമേരിക്കയെ സംബന്ധിച്ചിടത്തോളം അഭിമാനത്തിന്റെ പ്രശ്‌നവുംകൂടിയാണ്. ജനാധിപത്യം ഇവിടെ ക്രൂശിക്കപ്പെടുന്നുവോ വിജയിക്കുന്നുവോ എന്നത് വ്യക്തമാകാന് കാത്തിരുന്നു കാണേണ്ടിയിരിക്കുന്നു.\nആറു രാജ്യങ്ങളില് നിന്നുള്ള മുസ്ലിമുകളുടെ അമേരിക്കയിലേക്കുള്ള പ്രവേശനം നിരോധിച്ചതുമൂലം ആ രാജ്യങ്ങളിലുള്ളവര് ട്രംപിന്റെ പതനം ആഗ്രഹിക്കുന്നു. കുടിയേറ്റക്കാര്‍ക്കെതിരെ കൂറ്റന് മതില് സൃഷ്ടിക്കുന്നതിലും, കുടിയേറ്റം നിര്‍മ്മാജനം ചെയ്യാന് ശ്രമിക്കുന്നതിലും അതൃപ്തരായ വലിയ ഒരു ജനവിഭാഗമുണ്ട്. എന്തെല്ലാം പ്രത്യാഘാതങ്ങള് തരണം ചെയ്യേണ്ടി വന്നാലും 2020ല് നടക്കുന്ന തിരഞ്ഞെടുപ്പില് വിജയിയാകണമെന്ന ഒറ്റ ഒരു ലക്ഷ്യം മാത്രമേ പ്രസിഡന്റ് ട്രംപിനുള്ളു.\nഅടുത്ത ഏതാനും മാസങ്ങള് അമേരിക്കയെ സംബന്ധിച്ചടത്തോളം രാഷ്ട്രീയ കലുഷിതമായ സംഭവവികാസങ്ങളടങ്ങിയ നാളുകളായിരിക്കാം! ഡൊണാള്‍ഡ് ട്രംപ് 2020ലെ പ്രസിഡന്റ് തിരഞ്ഞെടുപ്പില് ഒരുപ്രാവശ്യം കൂടി അമേരിക്കന് പ്രസിഡന്റാകാന് മത്സരരംഗത്തുണ്ട്. എന്നാല്, അതിനുമുമ്പുള്ള 'ഇമ്പീച്ച്‌മെന്റ്' എന്ന കടമ്പ അദ്ദേഹം കടക്കുമോ എന്നതാണ് ചിന്തിക്കേണ്ടത്! ട്രംപിനെ 'ഇമ്പീച്ച്' ചെയ്താലും അധികാര സ്ഥാനത്തുനിന്ന് പുറത്താക്കാന് സാധിക്കുമോയെന്നാണ് അടുത്ത വിഷയം! അമേരിക്കന് മാദ്ധ്യമങ്ങള് മുഴുവന് ട്രംപിന് എതിരായതുകൊണ്ട് ശരിയായ വിവരങ്ങളടങ്ങിയ ഒരു വിലയിരുത്തല് നടത്താനും ബുദ്ധിമുട്ടാണ്.\nഅമേരിക്കയില് ഇതിനുമുമ്പും പ്രസിഡന്റ്മാരെ ഇമ്പീച്ചു ചെയ്യാനുള്ള ശ്രമങ്ങള് നടത്തിയിട്ടുണ്ട്. 'പ്രസിഡന്റ് നിക്‌സണ് 'ഇമ്പിച്ച്‌മെന്റ് അഭിമുഖീകരിക്കുന്നതിനു മുമ്പുതന്നെ രാജിവെച്ചു. വാട്ടര്‍ഗേറ്റ് അഴിമതിയില് നിക്‌സണ് കുടുങ്ങിപ്പോവുകയായിരുന്നു. അടുത്ത പ്രസിഡന്റ് തിരഞ്ഞെടുപ്പിലും ഡൊണാള്‍ഡ് ട്രംപ് വിജയിക്കാനുള്ള സാധ്യതകള് തെളിഞ്ഞിരിക്കുന്ന സമയത്താണ് അദ്ദേഹത്തെ ഇമ്പീച്ച് ചെയ്യാനായി സെനറ്റും കോണ്‍ഗ്രസും തയ്യാറാവുന്നത്. ഇന്നത്തെ അമേരിക്കന് രാഷ്ട്രീയ സാഹചര്യത്തില് സത്യമേതെന്ന് വിലയിരുത്താനും പ്രയാസമാണ്. ട്രംപ്, മീഡിയകളെ മൊത്തമായി 'ഫേക്ക്' വാര്‍ത്തകളെന്നും വിശേഷിപ്പിക്കുന്നു. ഇത്രമാത്രം വിമര്‍ശനങ്ങള് അഭിമുഖീകരിച്ച മറ്റൊരു പ്രസിഡന്റ് അമേരിക്കയുടെ ചരിത്രപേജുകളില് കയറിയിട്ടുണ്ടോയെന്നും സംശയമാണ്.\nസ്വന്തം നേട്ടങ്ങള്‍ക്കായി പ്രസിഡന്റ് പദവിയും അധികാരവും ദുരുപയോഗപ്പെടുത്തുന്നതായി അദ്ദേഹത്തിനെതിരെ പരാതികള് ഉയരുന്നു. പ്രസിഡന്റെന്ന നിലയില് ധാര്‍മ്മിക മൂല്യങ്ങളെ ഗൗനിക്കാതെ തന്നിഷ്ടം പ്രവര്‍ത്തിക്കുന്നുവെന്ന ആരോപണവുമുണ്ട്. രണ്ടാം ലോകമഹായുദ്ധത്തിനു ശേഷം എന്നും ശത്രു ചേരിയിലായിരുന്ന റക്ഷ്യയുമായി കഴിഞ്ഞ തിരഞ്ഞെടുപ്പില് നടത്തിയ കള്ളക്കളികളും ചില രഹസ്യ കൂട്ടുകെട്ടുകളും ട്രംപിനെ വെട്ടിലാക്കിയിരുന്നു. അതിന്റെ പേരില് എതിര് സ്ഥാനാര്‍ഥിയായ 'ഹിലരി ക്ലിന്റനെ' തേജോവധം ചെയ്യുകയും ട്രംപ് തിരഞ്ഞെടുപ്പില് വിജയിക്കുകയും ചെയ്തു. അതില് വ്‌ലാദിമിര് പുട്ടിന്റെ സഹായമുണ്ടെന്നുള്ള ആക്ഷേപവും ഇന്നും നിലനില്‍ക്കുന്നു. കഴിഞ്ഞ തിരഞ്ഞെടുപ്പുകാലത്തുള്ള റക്ഷ്യയുടെ ഇടപെടല് സംബന്ധിച്ച അന്വേഷണങ്ങള് പൂര്‍ത്തിയാകാതെ, മറുപടി കണ്ടെത്താതെ തുടരുകയും ചെയ്യുന്നു.അമേരിക്കയുടെ ചരിത്രത്തില് ഏറ്റവും അഴിമതി പിടിച്ച പ്രസിഡന്റ് ട്രംപാണെന്നു ഡെമോക്രറ്റുകള് ആരോപിക്കുന്നു.\nമുന് പ്രസിഡന്റ് 'ജെറാള്‍ഡ് ഫോര്‍ഡ്' തന്റെ പ്രസിഡന്‍ഷ്യല് അധികാരമുപയോഗിച്ചുള്ള മാപ്പ് നിക്‌സണു കൊടുത്തില്ലായിരുന്നെങ്കില് അദ്ദേഹം നിരവധി ക്രിമിനല് കുറ്റങ്ങള്‍ക്കു കോടതികളില് വിസ്താരം തേടേണ്ടി വരുമായിരുന്നു. അത്തവണ പ്രസിഡന്റ് പദത്തിന് ശ്രമിച്ച 'ഫോര്‍ഡ്' തിരഞ്ഞെടുപ്പില് പരാജയപ്പെടാന് കാരണവും നിക്‌സണ് നിരുപാധികം മാപ്പുനല്കിയ തീരുമാനമായിരുന്നുവെന്നും പറയപ്പെടുന്നു.\nസാഹചര്യങ്ങള് നിക്‌സണ് അമേരിക്കന് പ്രസിഡന്റായി തുടരാന് അനുകൂലമല്ലായിരുന്നെങ്കിലും അദ്ദേഹം അസാധാരണ കഴിവുണ്ടായിരുന്ന ഒരു പ്രസിഡന്റായിരുന്നു. ട്രംപിനെ അഴിമതിക്കാരനായി പത്രങ്ങള് വിശേഷിപ്പിക്കുന്നുവെങ്കിലും ആരും ക്രിമിനല് കുറ്റവാളിയായി ചിത്രീകരിക്കുന്നില്ല. എന്നാല് നിക്‌സന്റെ പേരിലുള്ള ആരോപണങ്ങള് ക്രിമിനല് സ്വഭാവമുള്ളതായിരുന്നു. നിക്‌സണ് ചരിത്രത്തിലെ പ്രഗത്ഭനായ പ്രസിഡണ്ടായിരുന്നെങ്കിലും അദ്ദേഹത്തിന്റെ ഉള്ളില് പൈശാചികതയുണ്ടായിരുന്നു. ഡെമോക്രറ്റിക്ക് ഹെഡ്ക്വാര്‍ട്ടേഴ്‌സില്' പാര്‍ട്ടിയുടെ രഹസ്യങ്ങള് ചോര്‍ത്തിയെടുക്കാനും ഡെമോക്രറ്റുകളുടെ ശബ്ദങ്ങള് രേഖപ്പെടുത്താനും ഇലക്ട്രോണിക്ക് ഉപകരണങ്ങള് ചാരന്മാര് സംഘടിപ്പിച്ചപ്പോള്, അവരെ പിടികൂടിയപ്പോള് പ്രസിഡന്റ് നിക്‌സണ് അവരെ രക്ഷിക്കാന് ശ്രമിക്കുകയായിരുന്നു. ആദ്യത്തെ പ്രസിഡന്റ് തെരഞ്ഞെടുപ്പുകാലത്ത് നിക്‌സണില് ചില അപാകതകള് ജനങ്ങള് ശ്രദ്ധിച്ചെങ്കിലും അദ്ദേഹം വമ്പിച്ച ഭൂരിപക്ഷത്തില് വിജയിക്കുകയാണുണ്ടായത്. അതിബുദ്ധിമാനും, രാജ്യത്തിന് വളരെയധികം പ്രതീക്ഷകള് നല്കിയ ആളുമായ പ്രസിഡന്റ് നിക്‌സണ് ശുദ്ധമായ മനസോടെ പ്രവര്‍ത്തിച്ചിരുന്നെങ്കില് ഇങ്ങനെയൊരു ദുരന്തം സംഭവിക്കില്ലായിരുന്നു. നിക്‌സനെ ജനങ്ങളല്ല പരാജയപ്പെടുത്തിയത്! അമേരിക്കന് പ്രസിഡന്റ് സ്ഥാനത്തു നിന്നുകൊണ്ട് അഴിമതികള് കാട്ടി അദ്ദേഹം സ്വയം പരാജയപ്പെടുകയായിരുന്നു. നിക്‌സനും അദ്ദേഹത്തിന്റെ ഭരണകൂടവും അഴിമതി നിറഞ്ഞതെന്നു അമേരിക്കന് ജനതയ്ക്ക് അറിഞ്ഞു കൂടായിരുന്നു. പ്രതിയോഗികളെ അടിച്ചമര്‍ത്താനുള്ള ശ്രമങ്ങളായിരുന്നു പിന്നീട് നിക്‌സന്റെ ഭാഗത്തുനിന്നുമുണ്ടായത്. ദുരുദ്ദേശപരമായ നിക്‌സന്റെ കൗശലങ്ങള് അന്നു വിജയിച്ചില്ല. അമേരിക്കയുടെ ചരിത്രത്തില് വാട്ടര് ഗേറ്റ് സംഭവം നിക്‌സനെ ഒരു കുപ്രസിദ്ധ പ്രസിഡന്റാക്കുകയുമുണ്ടായി.\nഇതിനുമുമ്പും ഇമ്പീച്ച്‌മെന്റ് സാഹചര്യങ്ങള് ട്രംപിനുണ്ടായിട്ടുണ്ട്. ഇസ്ലാം മതത്തിന്റെ പേരില് ആറു രാജ്യങ്ങളിലുള്ളവര്‍ക്ക് വിസ നിഷേധിച്ചതും വെള്ളക്കാരല്ലാത്ത നാലു വനിതകളോടു അവരുടെ പട്ടിണി രാജ്യങ്ങളില് മടങ്ങി പോവാന് പറഞ്ഞതും ട്രംപിന്റെ വ്യക്തിത്വത്തിന് ഇടിവ് തട്ടിയിരുന്നു. സെനറ്റിനോട് ആലോചിക്കാതെ ബഡ്ജറ്റിലെ പണം ചെലവഴിച്ച സാഹചര്യങ്ങളും നിലവിലുണ്ട്. ഇത്തരം അധികാര ദുര്'വിനിയോഗങ്ങള്‍ക്കെതിരെ ജനപ്രതിനിധി സഭകള്‍ക്ക് കാര്യമായ തീരുമാനങ്ങള് ഒന്നും തന്നെ എടുക്കാന് സാധിച്ചില്ല. ഇപ്പോഴാണ്, അമേരിക്കന് ജനപ്രതിനിധി സഭകളുടെ മൂന്നു കമ്മറ്റികള് ട്രംപിന്റെ അഴിമതിയാരോപണങ്ങള്‍ക്കെതിരെ തെളിവെടുപ്പിനായി ഒരുമ്പെട്ടിരിക്കുന്നത്.\n'ആഭ്യന്തരയുദ്ധം (സിവില്‍വാര്)' ആരംഭിച്ചപ്പോള് ടെന്നസിയില് വെസ്റ്റ് എച്ച് ഹുംഫ്രേയ്‌സ് (West H. Humphreys) എന്ന ജഡ്ജി കോടതിയില് നീതിന്യായം പ്രഖ്യാപിക്കുന്നതില്‍നിന്നു പിന്‍വാങ്ങുകയും യുണൈറ്റഡ് സ്‌റ്റേറ്റിനെതിരെ കോണ്‍ഫെഡറേസിയ്ക്ക് പിന്തുണ നല്‍കുകയും ചെയ്തു. അദ്ദേഹത്തെ ഗവണ്മെന്റിനെതിരെ പ്രവര്‍ത്തിച്ചതിന് ഇമ്പീച്ച് ചെയ്തു. 1913ല് റോബര്‍ട്ട് ഡബ്ലിയു അര്‍ച്ചബാള്‍ഡ് (Robert W. Archbald), എന്ന ജഡ്ജിയെ ലൂയിസിയാന സര്‍ക്കാര് ഔദ്യോഗിക സ്ഥാനം ദുരുപയോഗം ചെയ്തതുകൊണ്ടും അഴിമതി നടത്തിയതിനും ഡീബാര് ചെയ്തു. അതുപോലെ 2010ല് ലൂയിസിയാനയിലെ തോമസ് പോര്‍ട്‌സ് ജൂനിയറിനെയും സാമ്പത്തിക ക്രമക്കേടുകള് കാണിച്ചതിന് (G. Thomas Porteous Jr..) നീക്കം ചെയ്തിരുന്നു.\nഅമേരിക്കയുടെ ചരിത്രത്തില് പതിനേഴ് ജഡ്ജിമാരെയും ഉയര്‍ന്ന ഔദ്യോഗിക ഭാരവാഹികളെയും പുറത്താക്കാനുള്ള ഇമ്പീച്ച്‌മെന്റ് വിസ്താരങ്ങള് നടത്തിയിട്ടുണ്ട്. പതിനാലു ജഡ്ജിമാരെ സെനറ്റില് വിസ്തരിക്കുകയും എട്ടുപേരെ കുറ്റവാളികളായി വിധിക്കുകയും ചെയ്തു. ഭാവിയില് ഓഫീസ് സ്ഥാനം അലങ്കരിക്കാന് പാടില്ലെന്ന് അവരില് മൂന്നുപേര്‍ക്ക് വിലക്ക് കല്‍പ്പിക്കുകയും ചെയ്തു.\nഅമേരിക്കയില് പ്രസിഡന്റ് തിരഞ്ഞെടുപ്പിനുള്ള ഒരുക്കങ്ങള് തിരഞ്ഞെടുപ്പിനു രണ്ടു വര്‍ഷം മുമ്പുതന്നെ ആരംഭിക്കുന്നു. റിപ്പബ്ലിക്കന്, ഡെമോക്രറ്റിക് എന്ന രണ്ടു പാര്‍ട്ടികളും പ്രസിഡന്റ് സ്ഥാനം ലഭിക്കാനായി കടുത്ത മത്സരങ്ങളിലുമാണ്. ചിലപ്പോള് അതിരുവിട്ട പ്രകോപനപരമായ പ്രസ്താവനകളും വാക് സമരങ്ങളുമുണ്ടാകാറുണ്ട്.\nഡെമോക്രറ്റിക് സ്ഥാനാര്‍ത്ഥിയായി മുന് വൈസ്പ്രസിഡന്റ് 'ജോ ബൈഡന്' മറ്റു സ്ഥാനാര്‍ത്ഥികളേക്കാള് വളരെ താമസിച്ചാണ്' മത്സരത്തിനായി രംഗത്ത് പ്രവേശിച്ചിരിക്കുന്നത്. ബൈഡന്റെ പ്രസിഡന്റ് മോഹമെന്ന വളര്‍ച്ചയെ തടയേണ്ടതും ട്രംപിന്റെ വിജയത്തിനാവശ്യമായി തീര്‍ന്നു. വൈസ് പ്രസിഡണ്ടെന്ന നിലയിലും നീണ്ട കാലത്തോളം സെനറ്റര് പദവി അലങ്കരിച്ചതിനാലും വൈറ്റ് ഹൌസ്സിന്റെ ഭരണ സംവിധാനത്തെപ്പറ്റി ബൈഡനു നല്ല അറിവുമുണ്ട്. ട്രംപിന്റെ വിജയത്തെ സംബന്ധിച്ചിടത്തോളം ബൈഡന് ഒരു വെല്ലുവിളിയും കൂടിയാണ്. ബൈഡനെപ്പറ്റി ഉയര്‍ന്നു വരുന്ന ജനസ്വാധീനം ഇല്ലാതാക്കാനുള്ള മാര്‍ഗങ്ങളും അദ്ദേഹം ആരാഞ്ഞുകൊണ്ടിരുന്നു. രഹസ്യ വിവരങ്ങള് അന്വേഷിക്കാനായി ട്രംപിന്റെ അനുയായികള് പ്രത്യേക സ്‌ക്വാഡുകള് തന്നെ രൂപീകരിച്ചുവെന്നും ആരോപണങ്ങള് ഉയര്‍ന്നിരിക്കുന്നു.\nട്രംപിനെ പിന്താങ്ങുന്ന അദ്ദേഹത്തിന്റെ ചാരന്മാര് എതിര് സ്ഥാനാര്‍ഥി ബൈഡന്റെ ചെയ്തികളെപ്പറ്റി അന്വേഷിക്കാന് പ്രവര്‍ത്തിച്ചുകൊണ്ടിരുന്നു. ഈ രഹസ്യന്വേഷണത്തിനുള്ള പണം മുഴുവന് ജനങ്ങളുടെ നികുതി നിക്ഷേപത്തില് നിന്നായിരുന്നുവെന്നും ആരോപണങ്ങളുണ്ട്. പൊതു ഖജനാവില്‍നിന്നും ട്രംപിന്റെ പ്രവര്‍ത്തനങ്ങള്‍ക്കായി പണം ഉപയോഗിച്ചുവെന്നും നല്ലൊരു വിഭാഗം ഡെമോക്രാറ്റുകളും റിപ്പബ്ലിക്കന്മാരും കരുതുന്നു.\nട്രംപിന്റെ തിരഞ്ഞെടുപ്പു വിജയങ്ങള്‍ക്കായി പ്രവര്‍ത്തിക്കുന്നവര് ലോകത്തിന്റെ നാനാഭാഗങ്ങളിലേക്കും രഹസ്യാന്വേഷണം വ്യാപിപ്പിക്കുകയും ചെയ്തു. ഇതിനുള്ള വണ്ടിച്ചെലവിന് പൊതുഖജനാവ് തുറന്നുവച്ചിട്ടുള്ളതുകൊണ്ട് ഇതിനായി അവര്‍ക്ക് ട്രംപിന്റെ സ്വകാര്യപ്പണം ! കയ്യിടേണ്ടിവന്നുമില്ല. അവരുടെ പ്രയത്‌നം വൃഥാവിലായതുമില്ല. ബൈഡന്റെ മകന് 'ഹണ്ടര് ബൈഡന്' ഉക്രെയിനില് വ്യവസായങ്ങള് ആരംഭിക്കുന്നതിനായി മുതല്‍മുടക്കിയതും സര്‍ക്കാരിന്റെ ഫണ്ടില്‍നിന്നുള്ള നികുതിപ്പണമായിരുന്നുവെന്നു ആരോപണങ്ങളുയരുന്നു. 'ഹണ്ടര്' ഉെ്രെകനില് വന്‍തോതില് ബിസിനസ്സ് നടത്തുന്ന വിവരങ്ങള് ട്രംപിന്റെ ടീമിന് മനസിലാക്കാനും സാധിച്ചു. ഉെ്രെകനില് 'ഹണ്ടര് ബൈഡന്' ബിസിനസ്സ് നടത്തുന്ന വിവരം ട്രംപും കൂട്ടരും വ്യക്തമായി അറിയുകയും ചെയ്തു. ഹണ്ടറിന്റെ ബിസിനസിലെ പാകപ്പിഴകളും അഴിമതികളും 'ട്രംപ്' ചാര സംഘടനകള്‍മുഖേന രഹസ്യമായി മനസിലാക്കുകയും ചെയ്തു. കൂടുതല് അന്വേഷണത്തിനായി ഉെ്രെകന് പ്രസിഡണ്ടിന്റെ സഹായം തേടുകയുമുണ്ടായി.\nഉെ്രെകന്റെ പ്രസിഡണ്ടായ 'വ്‌ലാദിമിര് സെലിന്‍സ്‌ക്' രാഷ്ട്രീയമായി പാകതയോ പരിചയമോയുള്ള ആളല്ല. 'ഉെ്രെകന്' അമേരിക്കയുടെ സൈനിക സഹായം തേടിക്കൊണ്ടിരുന്ന കാലമായിരുന്നു. പത്തു കോടി വില വരുന്ന സൈനികോപകരണങ്ങള് അവര്‍ക്കു വേണമായിരുന്നു. ഈ ഫണ്ട് അനുവദിക്കണമെങ്കില് ഹണ്ടറിനെപ്പറ്റിയുള്ള വിവരങ്ങളോ ബിസിനസ്സ് കാര്യങ്ങളോ അറിയിക്കണമെന്ന് ട്രംപ് ഡിമാന്‍ഡും ചെയ്തു. ട്രംപിന്റെ ചാരന്മാര് ഈ വിവരം 'സെലാന്‍സ്‌കിയെ' അറിയിക്കുകയും ചെയ്തു. രണ്ടു പ്രസിഡന്റുമാരും ബിസിനസ്സ് സംബന്ധിച്ച കാര്യങ്ങളും ടെലിഫോണില് കൂടി സംസാരിച്ചിരുന്നു. ഇരുവരും ടെലിഫോണില്‍ക്കൂടി സംസാരിച്ച സംഗതികള് വിവാദമായി പുറത്തു വരുകയുമുണ്ടായി. ഉെ്രെകന് പ്രസിഡണ്ടുമായുള്ള ടെലിഫോണ് സംഭാഷണങ്ങളാണ് ട്രംപിനെ ഇമ്പീച്ച് ചെയ്യുന്ന ഘട്ടങ്ങള്‍വരെ എത്തിച്ചിരിക്കുന്നത്.\nകഴിഞ്ഞ 2019 ജൂലൈയില്, പ്രസിഡന്റ് ട്രംപ് ഉെ്രെകയിന് പ്രസിഡന്റിനെ ടെലിഫോണില് വിളിച്ചതായുള്ള തെളിവുകള് ലഭിച്ചു കഴിഞ്ഞു. അക്കാര്യം ട്രംപ് നിഷേധിക്കുന്നുമില്ല. പ്രസിഡണ്ടിന്റെ അഭിഭാഷകനായ 'റൂഡി ജൂലിയാനി' കഴിഞ്ഞ 2019 ഓഗസ്റ്റുമാസത്തില് ഉെ്രെകന് പ്രസിഡന്റുമായി സ്‌പെയിനില് വെച്ച് ചര്‍ച്ചകള് നടത്തിയിരുന്നു. ചര്‍ച്ചകളുടെ പരിണിതഫലമായി ഉെ്രെകന് സര്‍ക്കാര് ആവശ്യപ്പെട്ട സാമ്പത്തിക സഹായം അമേരിക്ക അവിടെ എത്തിക്കുകയും ചെയ്തു. ട്രംപും ഉെ്രെകന് പ്രസിഡണ്ടുമായുള്ള രഹസ്യധാരണ ഈ സഹായങ്ങളുടെ പിന്നിലുണ്ടായിരുന്നുവെന്ന അനുമാനത്തിലാണ് കമ്മറ്റി പ്രവര്‍ത്തിക്കുന്നത്.\nജനപ്രതിനിധി സഭയില് ഡെമോക്രറ്റുകള്‍ക്കു ഭൂരിപക്ഷമുള്ളതുകൊണ്ട് പ്രമേയം പാസായേക്കാം. എന്നാല് ഇതുസംബന്ധിച്ചുള്ള അവസാന തീരുമാനമെടുക്കേണ്ടത് ഉപരി സഭയായ സെനറ്റാണ്. സെനറ്റില് മൂന്നില് രണ്ടു ഭൂരിപക്ഷം ഉണ്ടായെങ്കില് മാത്രമേ പ്രമേയം പാസാക്കാന് സാധിക്കുള്ളൂ. റിപ്പബ്ലിക്കന്മാര്‍ക്ക് നാലഞ്ചു പേരുടെ ഭൂരിപക്ഷമുള്ള ആ സഭയില് അങ്ങനെ ഒരു പ്രമേയം പാസാക്കാന് എളുപ്പമല്ല. സെനറ്റില് കുറ്റവിചാരണ നടക്കുന്നമൂലം അടുത്ത തിരഞ്ഞെടുപ്പില് പ്രസിഡന്റ് ട്രംപിന്റെ വിജയസാധ്യതകള്‍ക്കു മങ്ങലുമേല്‍ക്കുന്നു.\n'ഡൊണാള്‍ഡ് ട്രംപ്' പ്രസിഡന്റായ ശേഷം അമേരിക്കയുടെ സാമ്പത്തിക മേഖലകളില് വലിയതോതില് നേട്ടങ്ങളുണ്ടായിട്ടുണ്ട്. തൊഴില് മേഖലകളില് നാലു മില്യണ് ജോലിയവസരങ്ങള് സൃഷ്ടിച്ചുവെന്നും ചരിത്രത്തില് ഏറ്റവുമധികം തൊഴിലവസരങ്ങള് ഉണ്ടാക്കിയത് ഈ ഭരണകൂടമാണെന്നും അവകാശപ്പെടുന്നു. ഉത്ഭാദന രംഗത്ത് തൊഴിലവസരങ്ങള് കഴിഞ്ഞ മൂന്നു പതിറ്റാണ്ടുകളേക്കാള് അധികമെന്നും ട്രംപ് പ്രഖ്യാപിച്ചുകഴിഞ്ഞു. തൊഴിലില്ലായ്മ കഴിഞ്ഞ അമ്പതു വര്‍ഷങ്ങളുടെ സ്ഥിതി വിവര കണക്കുകളേക്കാള് കുറവായും കാണുന്നു. സാമ്പത്തിക വളര്‍ച്ച കഴിഞ്ഞ ക്വാര്‍ട്ടറില് 4.2 ശതമാനം വര്‍ദ്ധിച്ചു. ദേശീയ ലെവലില് ഇടത്തരക്കാരുടെ വരുമാന വര്‍ദ്ധനവ് മുന് വര്‍ഷങ്ങളെക്കാളും അധികമായിരുന്നു. ആഫ്രിക്കന് അമേരിക്കരുടെയിടയിലും ഹിസ്പ്പാനിക്ക്, ഏഷ്യന് അമേരിക്കരുടെയിടയിലും തൊഴിലില്ലാത്തവരുടെ എണ്ണം ഗണ്യമായി കുറഞ്ഞു. സ്ത്രീകളുടെയിടയിലുള്ള തൊഴിലില്ലായ്മ കഴിഞ്ഞ 25 വര്‍ഷങ്ങളെ തുലനം ചെയ്യുമ്പോള് വളരെയധികം കുറഞ്ഞിരിക്കുന്നു. യുവാക്കളുടെയും ഹൈസ്‌കൂള് ഡിപ്ലോമാ പോലും കരസ്ഥമാക്കാത്തവരുടെയും തൊഴിലില്ലായ്മ കുറയുകയും കഴിഞ്ഞ അമ്പതു വര്‍ഷങ്ങളേക്കാള് റെക്കോര്‍ഡ് ഭേദിക്കുകയും ചെയ്തുവെന്ന് കണക്കുകള് വ്യക്തമാക്കുന്നു.\nഏകദേശം നാലു മില്യണ് ഫുഡ്സ്റ്റാമ്പ് മേടിക്കുന്നവരുടെ എണ്ണവും കുറഞ്ഞു. ചെറുകിട വ്യവസായികളുടെ വളര്‍ച്ച ആറു ശതമാനം വര്‍ദ്ധിച്ചു. കഴിഞ്ഞ 80 വര്‍ഷങ്ങള്‍ക്കുള്ളില് നല്‍കിയ റിക്കോര്‍ഡ് ഭേദിച്ചുകൊണ്ടുള്ള നികുതിയിളവുകളും ചെറുകിട വ്യവസായങ്ങള്‍ക്ക് നല്‍കി. ക്രെഡിറ്റ് യൂണിയനുകളുടെയും കമ്മ്യുണിറ്റി ബാങ്കുകളുടെയും വളര്‍ച്ചയ്ക്കാവശ്യമായ എല്ലാ സഹായങ്ങളും ഫെഡറല് സര്‍ക്കാര് ചെയ്തു കൊടുത്തു. ഹെല്‍ത്ത് പ്ലാന് പരിഷ്‌ക്കരിച്ചു. സാധാരണക്കാര്‍ക്കും ചെലവുകള് വഹിക്കത്തക്ക വിധം കൂടുതല് ജനറിക്ക് മെഡിസിനുകള് മാര്‍ക്കറ്റില് ഇറക്കി. ഹെല്‍ത്ത് കമ്പനികളെക്കൊണ്ട് നിരവധി മരുന്നുകളുടെ വിലകള് കുറപ്പിച്ചു.\nമുമ്പുള്ള വര്‍ഷങ്ങളെക്കാളും 60 ശതമാനം അധികം കല്‍ക്കരി മറ്റു രാജ്യങ്ങളിലേക്ക് കയറ്റുമതി ചെയ്യുന്നു. പാരീസ് പരിസ്ഥിതിയുടമ്പടിയില് നിന്നു പിന്‍വാങ്ങിയതും അമേരിക്കയ്ക്ക് സാമ്പത്തിക നേട്ടങ്ങളുണ്ടാക്കി. ലോക രാജ്യങ്ങള് എന്തുതരം ഉടമ്പടികളുണ്ടാക്കിയാലും അതില് ഭൂരിഭാഗവും ഫണ്ട് കൊടുക്കേണ്ട ബാധ്യത അമേരിക്കയ്ക്കായിരിന്നു. ആഗോള പരിസ്ഥിതി സംരക്ഷണത്തിലും ഏറ്റവുമധികം ഫണ്ട് കൊടുക്കേണ്ട ബാധ്യതയും അമേരിക്കയ്ക്കുതന്നെ. വിദേശ രാജ്യങ്ങള്‍ക്കുള്ള ഫണ്ടുകള് രാജ്യം ശ്രദ്ധയോടെ കൈകാര്യം ചെയ്യാനും തുടങ്ങി. വിദേശ ഫണ്ടുകള് നല്‍കുമ്പോള് രാജ്യത്തിന് ഗുണപ്രദമായത് ആദ്യം പരിഗണിക്കും.\nഅമേരിക്കന് എംബസ്സി ജെറുസലേമിലേക്ക് മാറ്റിയതും ട്രംപ് ഭരണകൂടമാണ്. മെക്‌സിക്കോയുമായി ചരിത്രപരമായ വ്യവസായ ഉടമ്പടികളില് ഒപ്പു വെച്ചതും നേട്ടമായിരുന്നു. കയറ്റുമതികള് വര്‍ദ്ധിക്കാനായി യൂറോപ്പ്യന് യൂണിയനുമായി ഉടമ്പടികളില് ഒപ്പു വെച്ചു. ദേശീയ താല്‍പ്പര്യമനുസരിച്ച് വിദേശ അലുമിനിയം, സ്റ്റീല് ഉല്‍പ്പന്നങ്ങള്‍ക്ക് കൂടുതല് വ്യവസായ ഇറക്കുമതി നികുതികളേര്‍പ്പെടുത്തി. ചൈനയുടെ നിയമ പരമല്ലാത്ത വ്യവസായ നയങ്ങള്‍ക്ക് തടസങ്ങള് സൃഷ്ടിച്ചു. ഉല്‍പ്പന്നങ്ങളുടെ കയറ്റുമതികളില്‍ക്കൂടി 59 ബില്യണ് ഡോളര് വര്‍ദ്ധിപ്പിച്ചു.\nഅഭയാര്‍ഥികള്‍ക്ക് കടുത്ത നിയന്ത്രണങ്ങള് ഏര്‍പ്പെടുത്തി. മെക്‌സിക്കോയുടെ അതിര്‍ത്തികളില് ശക്തമായ മതില് വേണമെന്ന നയങ്ങളുമായി ട്രംപ് പോവുന്നു. കുറ്റകൃത്യങ്ങള് പെരുകുന്നത് നിയമപരമല്ലാത്ത കുടിയേറ്റക്കാര് അമേരിക്കയില് കടന്നു കൂടുന്നതുകൊണ്ടെന്നും ട്രംപ് ഭരണകൂടം വിചാരിക്കുന്നു.\nപ്രസിഡന്റ് ഡൊണാള്‍ഡ് ട്രംപിന്റ് ഭരണനേട്ടങ്ങള് നിരവധിയുണ്ടെങ്കിലും കുറ്റവിചാരണ ആരംഭിച്ചതോടെ 'അമേരിക്ക' ഇന്നു പ്രതിസന്ധികളിലൂടെ കടന്നുപോവുന്ന പ്രതീതിയാണ് നിലവിലുള്ളത്. അമേരിക്ക ഭരിച്ചിരുന്ന നിരവധി പ്രസിഡന്റുമാര്‍ക്കെതിരെ ഇംപീച്ച്‌മെന്റ് നടപടികള് വേണമെന്നുള്ള ശബ്ദമുയര്‍ന്നിരുന്നെങ്കിലും ചരിത്രത്തില് മൂന്നു പ്രസിഡന്റുമാര്‍ക്കെതിരെ മാത്രമേ നാളിതുവരെ കുറ്റവിചാരണകള് നടന്നിട്ടുള്ളൂ. ബില്‍ക്ലിന്റനും, റിച്ചാര്‍ഡ് നിക്‌സണും, ആന്‍ഡ്രു ജാക്‌സണും അതാതു കാലങ്ങളില് കുറ്റ വിസ്താരങ്ങളെ നേരിട്ടിരുന്നു. അവരില് ആരെയും സെനറ്റ് കുറ്റക്കാരനെന്നു വിധിച്ചില്ല. രണ്ടാമതൊരു തിരഞ്ഞെടുപ്പിനെ അവര് അഭിമുഖീകരിച്ചുമില്ല. കുറ്റാരോപിതനായുള്ള വിചാരണയ്ക്കു ശേഷം 'ആന്‍ഡ്രു ജാക്‌സനു' പാര്‍ട്ടിയുടെ നോമിനേഷന് വീണ്ടും കൊടുത്തില്ല. നിക്‌സണും ക്ലിന്റനും രണ്ടാം മുഴം പ്രസിഡണ്ടായിരുന്ന സമയത്ത്, കോണ്‍ഗ്രസ്സ് ഇമ്പീച്ച്‌മെന്റ് നടപടികള് തുടങ്ങിയതുകൊണ്ട് വീണ്ടുമൊരു തിരഞ്ഞെടുപ്പിനെ അവര്‍ക്കു നേരിടേണ്ടി വന്നുമില്ല. നിക്‌സണും ക്ലിന്റണും രണ്ടാം തവണകള് പ്രസിഡന്റായിരുന്ന സമയത്ത് ഇമ്പീച്ച്‌മെന്റ് അഭിമുഖീകരിച്ചപ്പോള് ഡൊണാള്‍ഡ് ട്രംപ് ആദ്യ തവണതന്നെ അത് നേരിടേണ്ടി വരുന്നു. ഇമ്പീച്ച്‌മെന്റില് ട്രംപ് പ്രസിഡന്റ് പദവിയില്‍നിന്നു പുറത്തുപോയാലും അദ്ദേഹത്തിന് രണ്ടാമതും തിരഞ്ഞെടുപ്പില് മത്സരിക്കുന്നതിനു തടസമുണ്ടാവുകയില്ല. 2020ല് ജനങ്ങളുടെ പിന്തുണയുണ്ടായാല് വീണ്ടും അദ്ദേഹത്തെ പ്രസിഡണ്ടായി തിരഞ്ഞെടുക്കുന്നതിനു നിയമതടസമില്ലെന്നും മനസിലാക്കുന്നു.\n1788ല് അമേരിക്കന് ഭരണഘടനയുണ്ടാക്കിയവര് അഴിമതിക്കാരായ ഭരണാധിപന്മാരുടെ ഇംപീച്ച്‌മെന്റ് ആവശ്യമാണെന്നും കണ്ടെത്തിയിരുന്നു. ഭരണത്തിലിരിക്കുന്നവരെ ഇമ്പീച്ചുചെയ്താല് ഭരണാധിപന്മാര് തങ്ങളുടെ സ്വാധീനമുപയോഗിച്ച് രാജ്യത്ത് കുഴപ്പവും അരാജകത്വവും സൃഷ്ടിക്കുമെന്ന വാദഗതികളും ഉയര്‍ന്നിരുന്നു. അതിനാല്, ഭരണഘടന രചിച്ചവര് 'ഇമ്പീച്ച്‌മെന്റ്' എന്തിനെല്ലാം നടത്തുന്നുവെന്ന കാര്യത്തില് നിര്‍വചനം നല്‍കുവാന് പ്രത്യേകം ശ്രദ്ധിച്ചിരുന്നു. യൂറോപ്പിലെ ഏകാധിപതികളായ രാജാക്കന്മാരുടെ ചരിത്രമായിരുന്നു ഇത്തരം ഒരു ഭരണഘടന രചിക്കാന് അന്നവരെ പ്രേരിതരാക്കിയത്.\nഒരു പ്രസിഡണ്ടിനെ പുറത്താക്കാന് സെനറ്റിന്റെ മൂന്നില് രണ്ടു ഭൂരിപക്ഷം വേണമെന്ന് ഭരണഘടനയില് വ്യക്തമാക്കുകയും ചെയ്തു. സെനറ്റിനു പ്രസിഡണ്ടിനെ പുറത്താക്കാനുള്ള പൂര്‍ണ്ണാധികാരം നല്‍കുകയും ചെയ്തു. സെനറ്റും കോണ്‍ഗ്രസുമെടുക്കുന്ന ഇമ്പിച്ച്‌മെന്റ് നടപടികള്‍ക്കെതിരെയുള്ള പ്രസിഡണ്ടിന്റെ അധികാരമായ 'പാര്‍ഡന്' അനുവദനീയമല്ലെന്നും തീരുമാനിച്ചിരുന്നു.\nസെനറ്റിന്, പ്രസിഡണ്ടിനെ ഓഫീസില് നിന്ന് നീക്കം ചെയ്യാന് മാത്രമേ അധികാരമുള്ളൂ. സ്‌റ്റേറ്റിന്റെ ഔദ്യോഗിക നിലവാരമുള്ള സ്ഥാന മാനങ്ങള് പിന്നീട് അവര്‍ക്ക് നല്‍കില്ല. എന്നാല്, അതെല്ലാം താല്‍ക്കാലികമാണ്. അത്തരം തീരുമാനങ്ങള് നടപ്പാക്കാന് അവര് കൈകാര്യം ചെയ്തിരുന്ന ഓഫീസ് സംവിധാനങ്ങള്‍ക്കേ സാധിക്കുള്ളൂ. ഇമ്പീച്ച് ചെയ്ത പ്രസിഡന്റ് വീണ്ടും തിരഞ്ഞെടുപ്പില് മത്സരിച്ചാല് സെനറ്റിന് ഒന്നും ചെയ്യാനാവില്ല. കുറ്റക്കാരനായി കോടതി വിധിക്കാത്തിടത്തോളം ഭാവി ഭരണകൂടങ്ങളുടെ ഓഫീസ് പദങ്ങള് പ്രസിഡന്റിനു സ്വീകരിക്കുകയും ചെയ്യാം.\nഇമ്പീച്ച് ചെയ്ത ഒരു പ്രസിഡണ്ടിന് രണ്ടാമതും തിരഞ്ഞെടുപ്പില് മത്സരിക്കാന് പാടില്ലാന്ന് ഭരണഘടനയില് വ്യക്തമാക്കിയിട്ടില്ലെന്ന് ഒഹായോ സ്‌റ്റെറ്റ് യൂണിവേഴ്‌സിറ്റി പ്രൊഫസര് വില്യം ഫോളി (William Foley) ചൂണ്ടിക്കാണിച്ചിരിക്കുന്നു. 'സെനറ്റ്' വീണ്ടും കൂടി മൂന്നില് രണ്ടു ഭൂരിപക്ഷത്തില് കുറ്റങ്ങള്‍ക്ക് പെനാല്‍റ്റി നല്‍കിയാല് തിരഞ്ഞെടുപ്പ് മത്സരത്തില് പ്രസിഡന്റിനെ അയോഗ്യനാക്കാന് സാധിച്ചേക്കാം. പ്രസിഡന്റ് ട്രംപിനെ ഇമ്പീച്ച് ചെയ്താലും കുറ്റാരോപിതനാക്കിയാലും നീക്കം ചെയ്ത ഓഫീസില് തന്നെ അദ്ദേഹത്തിന് മത്സരിക്കുകയും വീണ്ടും തിരഞ്ഞെടുക്കപ്പെടുകയും ചെയ്യാം.\nPresident Donald Trump on Tuesday denied that he directed his personal lawyer Rudy Giuliani to go to Ukraine and seek out investigations on his behalf, contradicting his own words to the Ukrainian President in the White House released transcript of the July 25 call.\n"Rick Perry says Trump sent by God as the 'chosen one"\nGod sent one of the bad thieves crucified with him on cross back to America to be the President of USA. Rick Perry is taking bail in advance before Trump throws him under the bus. Giuliani says, he has insurgence in the form Trump's tax returns, videos of him pulling the Pussy hair of Russian prostitutes and many more . Giuliani is scared that Trump is going to throw him under the train.\nAll Malayalees say Praise the Lord for ST. Trump.\nഅറിയാത്ത ഭാവങ്ങള്‍ക്ക് താലി


delhi Archives - Page3of4- Malayali Express\nഡല്‍ഹി കലാപത്തില് മരണം 14 ആയി: അരവിന്ദ് കേജ്‌രിവാളിന്റെ വീടിന് മുന്നില് പ്രതിഷേധം\nന്യൂഡല്‍ഹി: വടക്കുകിഴക്കന് ഡല്‍ഹിയില് പൊട്ടിപ്പുറപ്പെട്ട കലാപത്തിന്റെ പശ്ചാത്തലത്തില് അടിയന്തരമായി ഡല്‍ഹി ഹൈക്കോടതി അര്‍ദ്ധരാത്രി വാദം കേട്ടു. കലാപത്തില് പരിക്കേറ്റവര്‍ക്ക് അടിയന്തര ചികിത്സ ഉറപ്പാക്കണമെന്നാവശ്യപ്പെട്ടുള്ളതായിരുന്നു ഹര്‍ജി. ഹൈക്കോടതി ജഡ്ജി ജസ്റ്റിസ് എസ് മുരളീധറിന്‍റെ വീട്ടില് വച്ചാണ് കോടതി...\nഡല്‍ഹി സംഘര്‍ഷം : മാര്‍ച്ച് 24 വരെ നിരോധനാജ്ഞ\nഡല്‍ഹി: ഡല്‍ഹിയില് സംഘര്‍ഷം മുറുകുന്നു സംഘര്‍ഷത്തിനിടെ രണ്ടുപേര്‍ക്കുകൂടി വെടിയേറ്റു. പരിക്കേറ്റവരെ പോലീസ് ആശുപത്രിയില് പ്രവേശിപ്പിച്ചു.ഇതോടെ ഡല്‍ഹിയില് മൂന്നുദിവസമായി തുടരുന്ന കലാപത്തില് ഏഴ് പേര് മരിച്ചു . 160 പേര്‍ക്ക് പരിക്കേറ്റിട്ടുമുണ്ട്.പരിക്കേറ്റവരുടെ നില അതീവഗുരുതരമാണെന്ന് റിപ്പോര്‍ട്ടുകള് ചൂണ്ടിക്കാട്ടുന്നു...\nഡല്‍ഹി സംഘര്‍ഷം: പോലീസിനു നേരെ വെടിയുതിര്‍ത്തയാള് പിടിയില്\nഡല്‍ഹി: സിഎഎ വിരുദ്ധ കലാപകാരികള് ഡല്‍ഹിയില് നടത്തിയ വ്യാപക ആക്രമണത്തില് മരണം അഞ്ചായി. ഒരു പോലീസുകാരനും നാല് പ്രദേശവാസികള്‍ക്കുമാണ് ആക്രമണത്തില് മരിച്ചത് . അതേസമയം, പോലീസിനു നേരെ വെടിവച്ചയാള് അറസ്റ്റിലായി.സംഘര്‍ഷത്തിനിടെ ഇയാള് പൊലീസിന് നേരെ വെടിയുതിര്‍ത്തതായി...\nകനത്ത മൂടല്‍മഞ്ഞ്: ഡല്‍ഹിയില് വിമാനങ്ങള് വഴിതിരിച്ചു വിട്ടു\nഡല്‍ഹി: കനത്ത മൂടല്‍മഞ്ഞിനെ തുടര്‍ന്ന് ഡല്‍ഹിയില് വിമാനങ്ങള് വഴിതിരിച്ചുവിട്ടു. ഡല്‍ഹി രാജ്യാന്തര വിമാനത്താവളത്തില് ഇറങ്ങേണ്ട അഞ്ച് വിമാനങ്ങളാണ് വഴിതിരിച്ചു വിട്ടത്. കുറഞ്ഞ ദൃശ്യപരിധിയില് വിമാനം ലാന്‍ഡ് ചെയ്യാന് ക്യാപ്റ്റന് പരിചയമില്ലാത്ത സാഹചര്യത്തിലാണ് വിമാനങ്ങള് വഴിതിരിച്ചു വിട്ടതെന്ന്...\nഡല്‍ഹിയിൽ അതിശൈത്യം: 34 ട്രെയിനുകള് ഇന്നും വൈകിയോടുന്നു\nന്യൂഡല്‍ഹി: അതിശൈത്യത്തെത്തുടര്‍ന്ന് ഡല്‍ഹിയില് ഇന്നും ട്രെയിനുകള് വൈകിയോടുന്നു. കനത്ത മൂടല്‍മഞ്ഞ് മൂലം 34 ട്രെയിനുകളാണ് വൈകിയോടുന്നതെന്ന് നോര്‍ത്തേണ് റെയില്‍വേ അറിയിച്ചു. മൂടല്‍മഞ്ഞിനെ തുടര്‍ന്ന് കാഴ്ചക്കുറവ് കാരണമാണ് ട്രെയിനുകള് വൈകുന്നത്. തിങ്കളാഴ്ച 30 ഓളം ട്രെയിനുകളാണ് വൈകിയോടിയത്....\nഡൽഹിയിൽ കനത്ത മൂടല് മഞ്ഞിനെ തുടര്‍ന്ന് കാര് കനാലിലേയ്ക്ക് മറിഞ്ഞ് രണ്ട് കുട്ടികള് ഉള്‍പ്പെടെ ആറ് പേര് മരിച്ചു\nന്യൂഡല്‍ഹി: കനത്ത മൂടല് മഞ്ഞിനെ തുടര്‍ന്ന് കാര് കനാലിലേയ്ക്ക് മറിഞ്ഞ് രണ്ട് കുട്ടികള് ഉള്‍പ്പെടെ ആറ് പേര് മരിച്ചു. ഉത്തര്‍പ്രദേശിലെ ഗ്രേറ്റര് നോയിഡയിലാണ് അപകടമുണ്ടായത്. സംഭവത്തില് ഏതാനും പേര്‍ക്ക് പരിക്കേറ്റു. മാരുതി എര്‍ട്ടിഗ കാറാണ് അപകടത്തില്‍പ്പെട്ടത്....\nഡല്‍ഹിയില് സര്‍ക്കാര് ബസുകള് കത്തിച്ചത് പോലീസ്? ദൃശ്യങ്ങള് പുറത്ത്\nപൗരത്വ നിയമ ഭേദഗതി നിമത്തിനെതിരെ നടക്കുന്ന പ്രതിഷേധങ്ങള്‍ക്കിടെ ഡല്‍ഹിയില് വാഹനങ്ങള് കത്തിച്ചത് പോലീസെന്ന് ആരോപണം. പോലീസ് ഇടപെടല് വ്യക്തമാക്കുന്ന ദൃശ്യങ്ങള് സോഷ്യല് മീഡിയയില് പ്രചരിക്കുന്നുണ്ട്. വാഹനങ്ങളിലേക്ക് പോലീസ് ഇന്ധനം ഒഴിക്കുന്നതും തീകൊളുത്തുന്നതുമടക്കമുള്ള ദൃശ്യങ്ങളാണ് പ്രചരിക്കുന്നത്. അക്രമത്തിന്...\nഡല്‍ഹിയില് ബഹുനിലക്കെട്ടിടത്തില് തീപിടിത്തം 43 മരണം\nരാജ്യതലസ്ഥാനത്തു 43 തൊഴിലാളികളുടെ ജീവനെടുത്ത് വന് അഗ്‌നിബാധ. പ്ലാസ്റ്റിക് അടക്കമുള്ള വസ്തുക്കള് കത്തിയുള്ള വിഷപ്പുകയും കാര്‍ബണ് മോണോക്സൈഡും ശ്വസിച്ചാണു പലരും മരിച്ചത്. ബിഹാര് അടക്കമുള്ള സംസ്ഥാനങ്ങളില് നിന്നുള്ള തൊഴിലാളികളാണു മരിച്ചവരിലേറെയും. 13 വയസുള്ള ബാലനും ജീവന്...\nഡൽഹിയിൽ അഭിഭാഷക- പോലീസ് തെരുവുയുദ്ധം: ചങ്ങലയ്ക്കിടാൻ ആരുമില്ല\nമുഹമ്മദ് ഫൈസൽ ചെറിയൊരു പ്രശ്നത്തിൽ ആരംഭിച്ചതു കൈയാങ്കളിയിലേക്ക് മാറിയിരിക്കുന്നു. ഇപ്പോൾ തെരുവുയുദ്ധമാണ്. അഭിഭാഷകരുടെ പിടിവാശിയും തന്േ‍റടവും ഒരിക്കൽ കൂടി വെളിയിൽ വന്നിരിക്കു്ന്നു. കോടതി പോലും അവരുടെ കൂടെ നിൽക്കുകയാണ്. ഡൽഹി സാങ്കേത് കോടതി പരിസരത്ത് സംഘർഷാവസ്ഥ....\nവായു മലീനികരണം ഇന്ത്യയെ പിടിച്ചു കുലുക്കുന്നു: ഡൽഹിയിൽ സ്കൂൾ വരെ അടച്ചു; ശ്വാസസംബന്ധമായ അസുഖത്തിൽ മരണം കൂടും\nമുഹമ്മദ് ഫൈസൽ പഞ്ചാബ്-ബംഗാൾ ബെൽറ്റിൽ 48 കോടി പേർ വായുമലിനീകരണം മൂലം മരിക്കുമെന്ന് പഠന റിപ്പോർട്ട്. ഷിക്കാഗോ യൂണിവേഴ്സിറ്റിയിലെ എനർജി പോളിസി ഇൻസ്റ്റിറ്റ്യൂട്ട് നടത്തിയ പഠനത്തിലാണ് ഈ ഞെട്ടിപ്പിക്കുന്ന വിവരം പുറത്തുവന്നത്. 225 രാജ്യങ്ങളിലെ അന്തരീക്ഷ...


മത്തായിയുടെ മരണത്തില് വനംവകുപ്പ് ഉദ്യോഗസ്ഥര്‍ക്കെതിരെയുള്ള നടപടി കണ്ണില് പൊടിയിടാന് - Pravasishabdam\nHome News Kerala മത്തായിയുടെ മരണത്തില് വനംവകുപ്പ് ഉദ്യോഗസ്ഥര്‍ക്കെതിരെയുള്ള നടപടി കണ്ണില് പൊടിയിടാന്\nപത്തനംതിട്ട;വനംവകുപ്പ് കസ്റ്റഡിയിലിരിക്കെ മരിച്ച പത്തനംതിട്ട ചിറ്റാര് സ്വദേശി മത്തായിയുടെ മരണത്തില് കുറ്റകാര്‍ക്കെതിരെ നടപടിയാവശ്യപ്പെട്ട് മലയോര ജില്ലകള് കേന്ദ്രീകരിച്ച് ആക്ഷന് കൗണ്‍സില് രൂപീകരിച്ചു നാട്ടുകാരും സുഹൃത്തുക്കളും ആണ് നേതൃത്വം നല്‍കുന്നത്. ഉദ്യോഗസ്ഥര്‍ക്കെതിരെ കര്‍ശന നടപടി എടുക്കാതെ മൃതദേഹം അടക്കം ചെയ്യില്ലെന്ന നിലപാടില് ഉറച്ചു നില്‍കുകയാണ് കുടുംബം. മത്തായിയുടെ മരണത്തില് വനംവകുപ്പ് ഉദ്യോഗസ്ഥരെ സ്ഥലം മാറ്റിയതില് തൃപ്തരല്ല കുടുംബം.\nസംഭവ ദിവസമുണ്ടായിരുന്ന7ഉദ്യോഗസ്ഥരെയും സര്‍വീസില് നിന്ന് മാറ്റി നിര്‍ത്തിയുള്ള അന്വേഷണം വേണമെന്നാണ് ആവശ്യം. കൂടാതെ ഭാര്യയും കുട്ടികളും അടങ്ങുന്ന കുടുംബത്തിന് നഷ്ടപരിഹാരം ഉറപ്പു വരുത്തണം. കൂടാതെ സര്‍ക്കാര് മത്തായിയുടെ ഭാര്യയ്ക്ക് സര്‍ക്കാര് ജോലി നല്‍കണമെന്നും ആണ് ആവശ്യം. മത്തായിയുടെ ദുരൂഹ മരണത്തിനുത്തരവാദികളായവരെ കണ്ടെത്താന് നാട്ടുകാരുടെയും സുഹൃത്തുക്കളുടെയും നേതൃത്വത്തില് ആക്ഷന് കൗണ്‍സില് രൂപീകരിച്ചു.\nസര്‍ക്കാരിന്റെ ഭാഗത്ത് നിന്ന് ആവശ്യമായ പരിഗണന ഉറപ്പു നല്‍കുമെന്ന് സ്ഥലം സന്ദര്‍ശിച്ച കെ.യു ജനീഷ് കുമാര് എംഎല്‍എ ഉറപ്പു നല്‍കി. അതേസമയം നിയമപരമായ പിന്തുണ വരുന്നതുവരെ മൃതദേഹം മറവു ചെയ്യേണ്ടെന്നാണ് ബന്ധുക്കളുടെ നിലപാട്.പത്തനംതിട്ട സ്വകാര്യ ആശുപത്രിയില് ആണ് മൃതദേഹം സൂക്ഷിച്ചിരിക്കുന്നത്. ജൂലൈ 28 ന് ആണ് മത്തായിയെ ഫാം ഹൗസിലെ കിണറ്റില് മരിച്ച നിലയില് കണ്ടെത്തിയത്.\nPrevious articleഒരു ചായയ്ക്ക് 100 രൂപ,വില കണ്ട് ഞെട്ടിയ മലയാളി പ്രധാനമന്ത്രിക്ക് കത്തയച്ചു\nNext articleകൂടത്തായി കേസ്: അന്വേഷണ ഉദ്യോഗസ്ഥൻ കെജി സെമണിനെതിരെ പരാതിയുമായി കോഴിക്കോട്ടെ സര്‍ക്കാര് അഭിഭാഷകര്: ഉദ്യോഗസ്ഥനെതിരെ വകുപ്പുതല അന്വേഷണമാവശ്യപ്പെട്ട് അഭിഭാഷകര് മുഖ്യമന്ത്രിയെയും ഡിജിപിയെയും സമീപിച്ചു


തിരഞ്ഞെടുപ്പ് ഏപ്രിലിൽ നടത്തിയേക്കും, മലപ്പുറം ലോക്സഭാ ഉപതിരഞ്ഞെടുപ്പ് ഒപ്പം | www.vyganews.com\nതിരഞ്ഞെടുപ്പ് ഏപ്രിലിൽ നടത്തിയേക്കും, മലപ്പുറം ലോക്സഭാ ഉപതിരഞ്ഞെടുപ്പ് ഒപ്പം\nതിരുവനന്തപുരം : സംസ്ഥാന നിയമസഭ തെരഞ്ഞെടുപ്പിനൊപ്പം മലപ്പുറം ലോക്സഭാ സീറ്റിൽ ഉപതിരഞ്ഞെടുപ്പും നടത്തുമെന്ന് മുഖ്യ തിരഞ്ഞെടുപ്പ് കമ്മീഷണർ സു...\nതിരുവനന്തപുരം : സംസ്ഥാന നിയമസഭ തെരഞ്ഞെടുപ്പിനൊപ്പം മലപ്പുറം ലോക്സഭാ സീറ്റിൽ ഉപതിരഞ്ഞെടുപ്പും നടത്തുമെന്ന് മുഖ്യ തിരഞ്ഞെടുപ്പ് കമ്മീഷണർ സുനിൽ അറോറ പറഞ്ഞു.\nഏപ്രിൽ പകുതിക്ക് മുൻപ് തെരഞ്ഞെടുപ്പ് നടത്തണമെന്നാണ് സംസ്ഥാന സർക്കാർ ദേശീയ തെരഞ്ഞെടുപ്പ് കമ്മീഷനോട് ആവശ്യപ്പെട്ടത്. ഇക്കാര്യം പരിഗണിക്കുന്നുണ്ട്. തീയതി പിന്നീട് ഡൽഹിയിൽ പ്രഖ്യാപിക്കുമെന്നും അദ്ദേഹം പറഞ്ഞു മഞ്ഞു.\n25000 ബൂത്തുകളാണ് സാധാരണ തിരഞ്ഞെടുപ്പിനായി ഒരുക്കുക. കോവിഡ് സാഹചര്യം പരിഗണിച്ച് ഇത്തവണ 40,000 ബൂത്ത് ഉണ്ടാകുമെന്നും അദ്ദേഹം പറഞ്ഞു.\nസ്ഥാനത്ത് മലപ്പുറം, പാലക്കാട് ജില്ലകൾ പ്രശ്നബാധിതതങ്ങളാണെന്നും അവിടെ കൂടുതൽ സുരക്ഷാ ഉദ്യോഗസ്ഥരെ നിയോഗിക്കുമെന്നും സുനിൽ അറോറ വ്യക്തമാക്കി.\nശബരിമല വിഷയം രാഷ്ട്രീയ പാർട്ടികൾ തിരഞ്ഞെടുപ്പിൽ ഉയർത്തുന്നതിന് തൽക്കാലം തിരഞ്ഞെടുപ്പ് വിലക്കില്ല. എന്നാൽ ഇത് തെരഞ്ഞെടുപ്പിനെ സുഗമമായ നടത്തിപ്പിന് തടസ്സമായി വന്നാൽ ഇടപെടുമെന്നും അദ്ദേഹം പറഞ്ഞു.\nwww.vyganews.com: തിരഞ്ഞെടുപ്പ് ഏപ്രിലിൽ നടത്തിയേക്കും, മലപ്പുറം ലോക്സഭാ ഉപതിരഞ്ഞെടുപ്പ് ഒപ്പം


വിജയിച്ച കോസ്റ്റയും തോല്‍ക്കാത്ത ഷട്ടോരിയും | Kerala Blasters vs Mumbai City FC Match Analysis\nവിജയിച്ച കോസ്റ്റയും തോല്‍ക്കാത്ത ഷട്ടോരിയും\nOct 26, 2019, 11:05 AM IST\nമധ്യഭാഗത്തുനിന്നുള്ള പന്തിന്റെ വിതരണം തടസ്സപ്പെട്ടതോടെ പെട്ടെന്നൊരു മറുതന്ത്രം ഷട്ടോരി നടപ്പാക്കിയില്ല. വിങ്ങര്‍മാര് മങ്ങിയതോടെ ബോക്‌സിലേക്കുള്ള പാസുകളും ക്രോസുകളും കുറഞ്ഞു.\nകേരള ബ്ലാസ്റ്റേഴ്‌സ്-മുംബൈ സിറ്റി എഫ്.സി മത്സരത്തില് നിന്ന് ഫോട്ടോ: ഐഎസ്എല്\nആദ്യകളിയില് എ.ടി.കെ. കൊല്‍ക്കത്തയ്‌ക്കെതിരേ കേരള ബ്ലാസ്റ്റേഴ്സിന്റെ തന്ത്രങ്ങള് വിജയകരമായിരുന്നു. അതേ തന്ത്രങ്ങളുമായി വ്യാഴാഴ്ച രണ്ടാം കളിക്കിറങ്ങിയ ടീമിനെതിരേ മുംബൈ സിറ്റി പരിശീലകന് കൃത്യമായ മറുതന്ത്രമുണ്ടായിരുന്നു. തന്ത്രങ്ങളുടെ പോരാട്ടത്തില് ഇത്തവണ വിജയം യോര്‍ഗെ കോസ്റ്റയ്ക്കായിരുന്നു. എന്നാല്, ബ്ലാസ്റ്റേഴ്സ് പരിശീലകന് എല്‍ക്കോ ഷട്ടോരി വീണുപോയതുമില്ല.\nഇന്ത്യന് സൂപ്പര് ലീഗ് ഫുട്ബോളില് ബ്ലാസ്റ്റേഴ്സിനെതിരേ കൊച്ചിയില് കളിക്കുമ്പോള് സമനിലയായിരുന്നു പരിശീലകന് യോര്‍ഗെ ലക്ഷ്യമിട്ടത്. അതിനായി അവര് ഒരുക്കിയ ഗെയിംപ്ലാന് വിജയിക്കുകയും ഒപ്പം ഒരു ഗോള് വീണുകിട്ടുകയും ചെയ്തതോടെ മുംബൈ ടീമിന് വിജയമധുരമായി.\nഫൈനല് തേര്‍ഡില് അപകടകാരിയായ ഒഗ്ബെച്ചെയ്ക്ക് സ്‌പേസ് അനുവദിക്കാതിരിക്കുക, കയറിക്കളിക്കുന്ന മുസ്തഫ നിങ്ങിന് സഞ്ചാരസ്വാതന്ത്ര്യം നിഷേധിക്കുക എന്നിവയായിരുന്നു കോസ്റ്റയുടെ ഗെയിംപ്ലാനിലുണ്ടായിരുന്നത്. ഇതു രണ്ടും അവര് ഭംഗിയായി നടപ്പാക്കി. മുസ്തഫയും ഒഗ്ബെച്ചെയും പ്രതിരോധപ്പൂട്ടില്‍പ്പെട്ടപ്പോള് വിങ്ങുകളിലൂടെ വഴിതുറക്കാന് ഹോളിച്ചരണ് നര്‍സാറിക്കും പ്രശാന്തിനും കഴിഞ്ഞില്ല. ഇതോടെ ബ്ലാസ്റ്റേഴ്സിന് ഫൈനല് തേര്‍ഡില് സമ്മര്‍ദം ചെലുത്താന് കഴിയാതെപോയി.\nആദ്യകളിയിലെ ടീമിലോ ഫോര്‍മേഷനിലോ ഗെയിംപ്ലാനിലോ ഷട്ടോരി തുടക്കത്തില് മാറ്റംവരുത്തിയിരുന്നില്ല. 4-1-4-1 ശൈലിയില് തുടങ്ങി കളിയുടെ അവസാനമായപ്പോഴേക്കും 4-4-2-ല് എത്തിനില്‍ക്കുന്ന താരത്തിലായിരുന്നു ബ്ലാസ്റ്റേഴ്സിന്റെ ഘടന. ജീക്സന് സിങ് മധ്യനിരയ്ക്കും പ്രതിരോധത്തിനുമിടയില് കളിച്ചപ്പോള് സിഡോഞ്ച ഇത്തവണ താഴേക്കിറങ്ങി. മൂന്ന് വിദേശ മുന്നേറ്റനിരക്കാരുമായി കളിച്ച മുംബൈയുടെ ആക്രമണത്തിനെതിരേയുള്ള കരുതലായിരുന്നു ഇത്. ഇതിനൊപ്പം രണ്ടാം പകുതിയില് ഒഗ്ബെച്ചെയ്ക്ക് ചില പ്രതിരോധച്ചുമതലകള്‍കൂടി രണ്ടാം പകുതിയില് ഷട്ടോരി നല്‍കുകയും ചെയ്തു.\nആദ്യകളിയില് തകര്‍ത്തുകളിച്ച മുസ്തഫ മുംബൈ പ്രതിരോധത്തിന്റെ കടുത്ത നിരീക്ഷണത്തിലായിരുന്നു. മുസ്തഫയെ തളച്ചാല് ഒഗ്ബെച്ചെയിലേക്കുള്ള പന്തിന്റെ വിതരണം തടസ്സപ്പെടുമെന്നുള്ള അവരുടെ കണക്കുകൂട്ടല് വിജയിച്ചു. ഫൈനല് തേര്‍ഡില് എത്രമാത്രം അപകടകാരിയാണെന്ന് രണ്ടുതവണ പന്ത് ലഭിച്ചപ്പോള് ഒഗ്ബെച്ചെ തെളിയിക്കുകയും ചെയ്തു.\nമധ്യഭാഗത്തുനിന്നുള്ള പന്തിന്റെ വിതരണം തടസ്സപ്പെട്ടതോടെ പെട്ടെന്നൊരു മറുതന്ത്രം ഷട്ടോരി നടപ്പാക്കിയില്ല. വിങ്ങര്‍മാര് മങ്ങിയതോടെ ബോക്‌സിലേക്കുള്ള പാസുകളും ക്രോസുകളും കുറഞ്ഞു. എട്ട് ക്രോസുകള് മാത്രമാണ് മുംബൈ ബോക്‌സിലേക്ക് വന്നത്.\nരണ്ടാം പകുതിയില് കെ.പി. രാഹുലും പിന്നീട് സഹല് അബ്ദുസമദും കളത്തിലിറങ്ങിയതോടെ ബ്ലാസ്റ്റേഴ്സ് മധ്യനിരയ്ക്ക് ലഭിച്ച ഉണര്‍വ് ശ്രദ്ധേയമാണ്. ഇതോടെ ടീം 4-4-2 ശൈലിയിലേക്ക് പോകുകയും ചെയ്തു. ഒഗ്ബെച്ചെയെപ്പോലൊരു കളിക്കാരന് നിരന്തരം പന്തെത്തിക്കാന് കഴിഞ്ഞാല് ബ്ലാസ്റ്റേഴ്സിന്റെ തലവര തെളിയും. ഇതിന് മധ്യനിരയില് രണ്ട് ക്രിയേറ്റീവായ താരങ്ങളുടെ സാന്നിധ്യം അനിവാര്യമാണ്. സഹലോ, ആര്‍ക്വസോ ആദ്യ ഇലവനില് വരുന്നതോടെ ഇക്കാര്യം പരിഹരിക്കപ്പെടും.\nരണ്ടാമത്തെ കളിയിലും പൊസഷന് ഫുട്ബോള് വിജയകരമായി കളിക്കാന് കഴിഞ്ഞത് ഷട്ടോരിക്ക് ആത്മവിശ്വാസം പകരും. പ്രതിരോധനിരയുടെ ഒരു നിമിഷത്തെ അലസത മാറ്റിനിര്‍ത്തിയാല് ടീം കളത്തില് മോശമല്ലാത്ത പ്രകടനം പുറത്തെടുത്തു. പ്രമുഖതാരങ്ങള് ആദ്യഇലവനില് ഇടംപിടിക്കുന്നതോടെ പൊസഷന്-പാസിങ് ഗെയിം മികവോടെ പുറത്തെടുക്കാന് ടീമിനാകുമെന്നാണ് ആദ്യ രണ്ടു മത്സരങ്ങള് തെളിയിക്കുന്നത്.\nContent Highlights: Kerala Blasters vs Mumbai City FC Match Analysis


കർണാടക സർക്കാർ പിൻവലിക്കുമെന്ന് ഉറപ്പു നൽകി: ടി. സിദ്ദിഖ് എംഎൽഎ : Deepika.com Nattu Visesham\nകൽപ്പറ്റ: രണ്ടുതവണ വാക്സിൻ സ്വീകരിച്ചവർക്കടക്കം ആർടിപിസിആർ നിർബന്ധമാക്കിയതും വിദ്യാർഥികൾക്ക് ഏർപ്പെടുത്തിയ ക്വാറന്‍റൈനും ഉൾപ്പടെ പിൻവലിക്കുമെന്ന് കർണാടക ചീഫ് സെക്രട്ടറി ഉറപ്പു നൽകിയതായി ടി. സിദ്ദിഖ് എംഎൽഎ അറിയിച്ചു. കർണാടകയുമായി അതിർത്തി പങ്കിടുന്ന വയനാട്, കാസർഗോഡ് ജില്ലകളിലെ കർഷകരും വിദ്യാർഥികളും സാധാരണക്കാരായ ആളുകൾക്കും ഇത് വലിയ രീതിയിൽ ബുദ്ധിമുട്ടുണ്ടാക്കുകയാണ്.\nകർഷകർക്ക് കർണാടകയിലെ അവരുടെ കൃഷിയിടങ്ങളിലേക്ക് പെട്ടന്ന് പോകുന്നതിന് സാധിക്കാത്ത സാഹചര്യമുണ്ട്. ആർടിപിസിആർ നിർബന്ധമാക്കിയതുമൂലം സാന്പത്തികമായ ബുദ്ധിമുട്ടും സമയനഷ്ടവും ഉണ്ടായിട്ടുണ്ട്. കൂടാതെ കർണാടക ചെക് പോസ്റ്റുകളിൽ അനുഭവിക്കുന്ന ബുദ്ധിമുട്ടേറിയ ദുരിത സമാനമായ സാഹചര്യങ്ങളെ കുറിച്ചും ശ്രദ്ധയിൽ പെടുത്തി.\nകർണാടകയിൽ കൃഷി ചെയ്യുന്ന മലയാളി കർഷകരുടെ അധ്വാനവും പണവും കർണാടകയിലെ ഉത്തേജനത്തിനാണ് വിനിയോഗിക്കുന്നത്. അതിനാവശ്യമായ സംരക്ഷണം നൽകണമെന്നും അവരുടെ വിവിധ പ്രശ്നങ്ങൾ പരിഹരിക്കണമെന്നും കർണാടക ചീഫ് സെക്രട്ടറി പി. രവികുമാറിന് നൽകിയ നിവേദനത്തിൽ ആവശ്യപ്പെട്ടു. രണ്ടു ദിവസത്തിനകം പ്രശ്ന പരിഹാര നടപടികൾ സ്വീകരിക്കുമെന്ന് കർണാടക ചീഫ് സെക്രട്ടറി ഉറപ്പു നൽകിയതായി ടി. സിദ്ദിഖ് എംഎൽഎ അറിയിച്ചു.\nപ്രളയവുമായി ബന്ധപ്പെട്ട് കേരളത്തിലേയും വയനാട്ടിലെയും സാഹചര്യങ്ങൾ അദ്ദേഹത്തിന്‍റെ ശ്രദ്ധയിൽ പെടുത്തി. വയനാട് ജില്ലയുമായി ബന്ധപ്പെട്ട് മഴക്കെടുതിയിൽ ആവശ്യമായ ഘട്ടത്തിൽ എല്ലാ സഹായവും നൽകാമെന്ന് അദ്ദേഹം കൂട്ടിച്ചേർത്തു.\nബംഗളൂരു വിധാൻ സൗദയിലുള്ള ചീഫ് സെക്രട്ടറിയുടെ ഔദ്യോഗിക ചേന്പറിലായിരുന്നു കൂടിക്കാഴ്ച്ച. ടി. സിദ്ദിഖ് എംഎൽഎ യോടൊപ്പം കർണാടകയിലെ മലയാളി കർഷകരുടെ കൂട്ടായ്മയായ എൻഎഫ്പിഒയുടെ പ്രതിനിധികളായ ഫിലിപ്പ് ജോർജ്, എസ്.എം. റസാഖ്, ബി.എൽ. അജയ് കുമാർ, തോമസ് മിറർ, ജോർജ് മണിമല, കെ.ജെ. ഷാജി, ബീനേഷ് ഡൊമനിക്, ബോബി ഏബ്രഹാം, സിനു, സിബി മാത്യു, പി. സന്ദീപ് എന്നിവർ പ്രതിനിധി സംഘത്തിൽ ഉണ്ടായിരുന്നു.


കൊവിഡ് ധനപ്രതിസന്ധി: എട്ടിന കര്‍മ്മപദ്ധതി പ്രഖ്യാപിച്ച് ധനമന്ത്രി; സാമ്പത്തിക,ആരോഗ്യ മേഖലകള്‍ക്ക് മുഖ്യ പരിഗണന – Business Life\nകൊവിഡ് ധനപ്രതിസന്ധി: എട്ടിന കര്‍മ്മപദ്ധതി പ്രഖ്യാപിച്ച് ധനമന്ത്രി; സാമ്പത്തിക,ആരോഗ്യ മേഖലകള്‍ക്ക് മുഖ്യ പരിഗണന\nകൊവിഡ് രണ്ടാം തരംഗത്തിന്റെ സാമ്പത്തിക ആഘാതം കണക്കിലെടുത്ത് അധിക സാമ്പത്തിക പാക്കേജ് പ്രഖ്യാപിച്ച് കേന്ദ്ര സര്‍ക്കാര്. കൊവിഡ് മൂന്നാം തരംഗത്തിന്റെ ആശങ്കകള് നിലനില്‍ക്കുന്ന സാഹചര്യത്തില് ആരോഗ്യ രംഗത്തെ അടിസ്ഥാന സൗകര്യ വികസനവും പാക്കേജിന്റെ ഭാഗമാണ്.\nഎട്ടിന കര്‍മപദ്ധതിയാണ് കേന്ദ്ര ധനമന്ത്രി നിര്‍മല സീതാരാമന് പ്രഖ്യാപിച്ചത്. 1.1 ലക്ഷം കോടി രൂപയുടെ വായ്പാ ഗാരന്റി പദ്ധതി, ആരോഗ്യ മേഖലയ്ക്ക് 50,000 കോടി രൂപ, 25 ലക്ഷം പേര്‍ക്ക് മൈക്രോ ഫിനാന്‍സ് സ്ഥാപനങ്ങള് വഴി വായ്പാ സഹായം എന്നിവയാണ് സുപ്രധാന പ്രഖ്യാപനങ്ങള്. ഇത്തരം വായ്പകളുടെ പരമാവധി വായ്പ കാലാവധി മൂന്ന് വര്‍ഷമായിരിക്കും.\nറിസര്‍വ് ബാങ്ക് നിര്‍ദ്ദേശിക്കുന്ന പരമാവധി നിരക്കിനെക്കാള് കുറഞ്ഞത് രണ്ട് ശതമാനം എങ്കിലും താഴെയായിരിക്കണം പലിശ നിരക്ക്.\nപുതിയ പദ്ധതികള്‍ക്ക് 75 ശതമാനം വരെ വായ്പയും ധനമന്ത്രി നിര്‍മല സീതാരാമന് പ്രഖ്യാപിച്ചു. ആത്മനിര്‍ഭര് ഭാരത് പാക്കേജിന്റെ ഭാഗമായി ആരംഭിച്ച എമര്‍ജന്‍സി ക്രെഡിറ്റ് ലൈന് ഗ്യാരണ്ടി സ്‌കീമിനായി ആകെ 1.5 ട്രില്യണ് രൂപയാണ് കേന്ദ്രസര്‍ക്കാര് അധികമായി കണക്കാക്കുന്നത്.\nഇസിജിഎല്‍എസ് പദ്ധതി പ്രകാരം ഇതുവരെ 2.69 ലക്ഷം കോടി രൂപ വായ്പയായി വിതരണം ചെയ്തു. രജിസ്റ്റര് ചെയ്ത 11,000 ടൂറിസ്റ്റ് ഗൈഡുകള് / യാത്ര, ടൂറിസം പങ്കാളികള് എന്നിവരുടെ സാമ്പത്തിക സഹായ ബാധ്യതകള് നിറവേറ്റുന്നതിനോ ബിസിനസ്സ് പുനരാരംഭിക്കുന്നതിനോ ടൂറിസം മേഖലയിലെ ആളുകള്‍ക്കായി പ്രവര്‍ത്തന മൂലധനം / വ്യക്തിഗത വായ്പാ പദ്ധതി വ്യാപിപ്പിക്കും.\nടൂറിസം മേഖലയിലുളളവര്‍ക്ക് 10 ലക്ഷം രൂപ വരെ വായ്പ, അഞ്ച് ലക്ഷം സൗജന്യം ടൂറിസ്റ്റ് വിസകള് എന്നിവയും കര്‍മ്മ പദ്ധതിയില് ഉള്‍പ്പെടുന്നു.\nആത്മനിര്‍ഭര് ഭാരത് റോസ്ഗര് യോജന 2022 മാര്‍ച്ച് 31 വരെ നീട്ടും, 2021 ജൂണ് 18 വരെ 79,577 സ്ഥാപനങ്ങളിലെ 2.14 ദശലക്ഷം ഗുണഭോക്താക്കള്‍ക്ക് പദ്ധതി പ്രകാരം 902 കോടി രൂപയുടെ ആനുകൂല്യം വിതരണം ചെയ്തു.\nഡിഎപി, എന്‍പികെ വളങ്ങള്‍ക്കായി 14,775 കോടി രൂപ അധിക സബ്‌സിഡി. ഡിഎപിക്ക് 9,125 കോടി രൂപയും എന്‍പികെ അടിസ്ഥാനമാക്കിയുള്ള കോംപ്ലക്‌സ് രാസവളങ്ങള്‍ക്ക് 5,650 കോടി രൂപയും.\nപ്രധാനമന്ത്രി ഗരിബ് കല്യാണ് അന്ന യോജന പ്രകാരം, 2021 മെയ് മുതല് നവംബര് വരെ എന്‍എഫ്എസ്എ ഗുണഭോക്താക്കള്‍ക്ക് അഞ്ച് കിലോ ഭക്ഷ്യധാന്യങ്ങള് സൗജന്യമായി നല്‍കിവരുന്നു. ഇതിനായി മൊത്തം ചെലവ് 2,27,841 കോടി രൂപ കണക്കാക്കുന്നു. കുട്ടികള്‍ക്കും ശിശുരോഗ പരിചരണത്തിനും പ്രത്യേക ഊന്നല് നല്‍കിക്കൊണ്ട് ഹ്രസ്വകാല അടിയന്തര തയ്യാറെടുപ്പിന്റെ ഭാഗമായുളള പുതിയ പദ്ധതികളും കര്‍മ്മ പരിപാടിയില് ഉള്‍പ്പെടുത്തിയിട്ടുണ്ട്.


#rain – Malanad Online\nFriday, April 26, 2019 07:29:45\nതിരുവനന്തപുരം: തമിഴ്‌നാട്ടില് നാശം വിതച്ച ഗജ ചുഴലിക്കാറ്റ് കേരളത്തിലേക്കെത്തി. ചുഴലിയെ തുടര്‍ന്ന് ഇടുക്കിയില് കനത്തമഴയും ഉരുള്‍പൊട്ടലും ഉണ്ടായി. വട്ടവടയിലും നേര്യമംഗലത്തും നിരവധി സ്ഥലങ്ങളില് ഉരുള്‍പൊട്ടലുണ്ടായി. വട്ടവടയില് ആളപായമൊന്നുംRead More\nചെന്നൈ: തമിഴ്‌നാട്ടില് നാശം വിതച്ച് ഗജ ചുഴലിക്കാറ്റ്. നാഗപട്ടണത്തിനും വേദാരണ്യത്തിനും ഇടയിലൂടെ മണിക്കൂറില് 120 കിലോമീറ്റര് വരെ വേഗത്തിലാണ് ഗജ ചുഴലിക്കാറ്റ് ആഞ്ഞടിച്ചത്. ഇവിടെ വീടുകള് തകര്‍ന്നു.Read More\nഇടുക്കിയിലും മലപ്പുറത്തും പ്രഖ്യാപിച്ച റെഡ് അലര്‍ട്ട് പിന്‍വലിച്ചു; ന്യൂനമര്‍ദം പടിഞ്ഞാറ് ഭാഗത്തേക്ക്\nതിരുവനന്തപുരം: ലക്ഷദ്വീപിന്റെ തീരത്ത് അറബിക്കടലില് രൂപപ്പെട്ട ന്യൂനമര്‍ദത്തിന്റെ സാഹചര്യത്തില് പ്രഖ്യാപിച്ച റെഡ് അലര്‍ട്ട് പിന്‍വലിച്ചു. ഇടുക്കി, മലപ്പുറം ജില്ലകളിലെ റെഡ് അലര്‍ട്ടാണ് പിന്‍വലിച്ചത്. ന്യൂനമര്‍ദം പടിഞ്ഞാറ് ഭാഗത്തേക്ക്Read More\nഇന്ന് മുതല് ചൊവ്വാഴ്ച വരെ കേരളത്തില് അതിശക്തമായ മഴയ്ക്ക് സാധ്യത\nതിരുവനന്തപുരം: ഇന്ന് മുതല് ചൊവ്വാഴ്ച വരെ കേരളത്തില് അതിശക്തമായ മഴയ്ക്ക് സാധ്യത. ഞായറാഴ്ച 24 മണിക്കൂറില് 21 സെന്റീമീറ്റര്‍വരെ പെയ്യാം. ഇത് കണക്കിലെടുത്ത് ഞായറാഴ്ച ഇടുക്കിയിലും മലപ്പുറത്തുംRead More\nസംസ്ഥാനത്ത് ഇന്ന് മുതല് മഴ ശക്തി പ്രാപിക്കുമെന്ന് കാലാവസ്ഥാ നിരീക്ഷണ കേന്ദ്രം; ന്യൂനമര്‍ദം ചുഴലിക്കാറ്റായി മാറുമെന്ന് അറിയിപ്പ്; സംസ്ഥാനത്ത് അതീവ ജാഗ്രതാ നിര്‍ദേശം\nതിരുവനന്തപുരം: ഇന്ന് മുതല് സംസ്ഥാനത്ത് മഴ ശക്തിപ്രാപിക്കുമെന്ന് കാലാവസ്ഥാ നിരീക്ഷ കേന്ദ്രത്തിന്റെ മുന്നറിയിപ്പ്. അറബിക്കടലിന്റെ തെക്ക്-കിഴക്ക് ഇന്ന് രൂപംകൊള്ളുന്ന ശക്തമായ ന്യൂനമര്‍ദം ചുഴലിക്കാറ്റായി മാറുമെന്നാണ് അറിയിപ്പ്. ഇതിന്റെRead More\nപ്രളയം കഴിഞ്ഞ് ഒന്നര മാസമായിട്ടും ദുരിതബാധിതര്‍ക്ക് സര്‍ക്കാര് പ്രഖ്യാപിച്ച സഹായങ്ങള് കിട്ടിയില്ല; റാന്നിയിലെ വ്യാപാരികള് ഇന്ന് മുതല് അനിശ്ചിതകാല സമരത്തിന്\nപത്തനംതിട്ട: പ്രളയം കഴിഞ്ഞ് ഒന്നര മാസമായിട്ടും ദുരിതബാധിതര്‍ക്ക് ആശ്വാസം അകലെ. സര്‍ക്കാര് പ്രഖ്യാപിച്ച സഹായങ്ങള് ഇനിയും കിട്ടിയില്ലെന്നാണ് പരാതി. 10,000 രൂപ അടിയന്തര സഹായത്തിന്റെ വിതരണവും പൂര്‍ത്തിയായില്ല.Read More\nതിരുവനന്തപുരം: അറബിക്കടലില് ലക്ഷദ്വീപിനും മാലിദ്വീപിനും സമീപത്തായി ആറാംതീയതിയോടെ ന്യൂനമര്‍ദം രൂപപ്പെടാന് സാധ്യതയുണ്ടെന്നാണ് കാലാവസ്ഥാ നിരീക്ഷണകേന്ദ്രത്തിന്റെ മുന്നറിയിപ്പ്. ന്യൂനമര്‍ദം ശക്തി പ്രാപിച്ചു വടക്കു പടിഞ്ഞാറന് ഭാഗത്തേക്കു നീങ്ങുമെന്നും കടല്Read More


കൊവിഡ് പ്രോട്ടോക്കോള് ലംഘനം; ഈടാക്കുന്ന പിഴ സര്‍ക്കാര് ട്രഷറിയിലേക്ക് - Express Kerala\nതിരുവനന്തപുരം: ലോക്ക്ഡൗണ് നിയന്ത്രണങ്ങള് ലംഘിക്കുന്നവര്‍ക്കെതിരെ കേരള പകര്‍ച്ചവ്യാധി നിയമം ഉള്‍പ്പെടെയുള്ളവയിലെ വകുപ്പുകള് ഉള്‍പ്പെടുത്തിയാണ് പോലീസ് നടപടി സ്വീകരിക്കുന്നതെന്ന് മുഖ്യമന്ത്രി വാര്‍ത്ത സമ്മംളനത്തില് അറിയിച്ചു. ഇത്തരത്തില് ഈടാക്കുന്ന പിഴത്തുക സര്‍ക്കാര് ട്രഷറിയില് അടയ്ക്കുകയാണ് ചെയ്യുന്നത്. നിയന്ത്രണങ്ങള് ലംഘിക്കുന്നവരില് നിന്ന് ഈടാക്കുന്ന പിഴ പോലീസിനാണ് ലഭിക്കുന്നതെന്ന രീതിയില് ഒരു പ്രചാരണം വന്നതുകൊണ്ടാണ് ഇത് പറയുന്നതെന്നും അദ്ദേഹം കൂട്ടിചേര്‍ത്തു.\nപോലീസ് പിഴ ഈടാക്കുന്നത് നിലവിലുള്ള നിയമപ്രകാരം മാത്രമാണ്. സ്വന്തം ജീവന് പണയം വച്ചുതന്നെയാണ് പോലീസ് നമ്മുടെ നിരത്തുകളില് നിയന്ത്രണം നടപ്പിലാക്കുന്നത്. അതിനവരെ അഭിനന്ദിക്കുകയാണ് വേണ്ടത്. ഈ ജോലിത്തിരക്കിനിടയില് ധാരാളം പോലീസുകാര് രോഗബാധിതരാകുന്നുണ്ട്. നിലവില് 375 പോലീസുകാരാണ് കോവിഡ് പോസിറ്റീവായി ചികിത്സയിലുള്ളതെന്ന് മുഖ്യമന്ത്രി അറിയിച്ചു.\nകഴിഞ്ഞ 24 മണിക്കൂറിനുളളില് സംസ്ഥാനത്ത് മാസ്‌ക് ധരിക്കാത്ത 6,987 പേര്‍ക്കെതിരെ കേസ് രജിസ്റ്റര് ചെയ്തു. സാമൂഹിക അകലം പാലിക്കാത്തതിന് 4,199 പേര്‍ക്കെതിരെ നിയമനടപടി സ്വീകരിച്ചു. പിഴയായി 32,17,400 രൂപയാണ് ഇക്കഴിഞ്ഞ ദിവസം ഈടാക്കിയത്.\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 8599 കേസുകള്\nകോവിഡ് നിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 8531 കേസുകള്\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 8478 കേസുകള്\nകൊവിഡ് നിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 9303 കേസുകള്\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 9215 കേസുകള്


Sep 14, 2021, 02:24 pm IST\nമീനങ്ങാടി: യുവതിയെ നിര്‍ബന്ധിത മതപരിവര്‍ത്തനത്തിന് വിധേയയാക്കിയെന്ന പരാതിയുമായി യുവതിയുടെ ബന്ധുക്കള് രംഗത്ത്. വയനാട് പടിഞ്ഞാറത്തറ സ്വദേശിയായ യുവതിയുടെ മതം മാറ്റം ലവ് ജിഹാദിലൂടെയെന്ന ആരോപണമാണ് ബന്ധുക്കള് ഉയര്‍ത്തുന്നത്.\nറുപ്പത്തില് തന്നെ അച്ഛനേയും അമ്മയേയും നഷ്ടപ്പെട്ട പെണ്‍കുട്ടിയെ ബന്ധുക്കളാണ് വളര്‍ത്തിയത്. വെള്ളമുണ്ട സ്വദേശിയായ യുവാവ് പെണ്‍കുട്ടിയുടെ പ്ലസ് ടു പഠനകാലം മുതല് പ്രണയം നടിച്ച് ഒപ്പം കൂടിയിരുന്നു. മഞ്ചേരി സത്യസരണിയില് വെച്ച് പെണ്‍കുട്ടിയെ മതം മാറ്റിയെന്നും ബന്ധുക്കള് പറഞ്ഞു.\nതുടര്‍ന്ന് ബന്ധുക്കളുടെ പരാതിയിൽ മീനങ്ങാടി പോലീസ് ഇരുവരേയും വിളിച്ചു വരുത്തി. ഇരുവര്‍ക്കും പ്രായപൂര്‍ത്തിയായതിനാല് ബത്തേരി ജ്യൂഡീഷ്യല് ഫസ്റ്റ് ക്ലാസ് മജിസ്രേറ്റ് കോടതിയില് പോലീസ് ഇരുവരെയും ഹാജരാക്കി.\nകൊല്‍ക്കത്തയില് ബി.ജെ.പി എം.പിയുടെ വീടിന് നേരെ ബോംബാക്രമണം; പരാതി നൽകി, പിന്നിൽ തൃണമൂലെന്ന് എം.പി അര്‍ജുന് സിങ്ങ്


അനുബന്ധം - വിക്കിപീഡിയ\nഅനുബന്ധം എന്ന വാക്ക് സാധാരണയായി അപ്പൻഡിക്സ് എന്ന ഇംഗ്ലീഷ് പദത്തിനു പകരമായിട്ടാണ് പ്രയോഗിച്ചുവരുന്നത്. എന്നാൽ വിവിധയിടങ്ങളിൽ വിവിധ അർത്ഥത്തിൽ പ്രയോഗിച്ചുവരുന്ന ഒരു പദമാണ് അനുബന്ധം.\nമുഖ്യകൃതിയോട് കൂട്ടിച്ചേർക്കുന്ന ആനുഷംഗികമായ ഭാഗത്തിന് പറയുന്ന പേര്. അനുബന്ധപദത്തിന് കൂട്ടിക്കെട്ടൽ, ചേർച്ച, പിൻതുടർച്ച, പ്രതിബന്ധം എന്നെല്ലാം അർഥങ്ങളുണ്ട്. എങ്കിലും, സാഹിത്യത്തിൽ മുഖ്യഗ്രന്ഥത്തിന്റെകൂടെ ചേർക്കുന്ന ബന്ധപ്പെട്ട അംശം എന്ന അർഥത്തിലാണ് സാർവത്രികമായി പ്രയോഗിച്ചുപോരുന്നത്. ഇംഗ്ലീഷിൽ അപ്പൻഡിക്സ്, സപ്ലിമെന്റ് (Appendix, Supplement) എന്നീ പദങ്ങൾ ഈ അർഥത്തിലാണ് വ്യവഹരിക്കപ്പെടുന്നത്.\nവ്യാകരണകാര്യസൂചന ചെയ്യാൻ സംസ്കൃത ധാതുക്കളുടെ പിൻപിൽ ചേർക്കുന്ന അക്ഷരം. ഇതിനെ അനുബന്ധമെന്നും ഇത്ത്എന്നും പ്രക്രിയാചിഹ്നങ്ങളുടെ കൂട്ടത്തിൽ പാണിനി പരാമർശിച്ചിട്ടുണ്ട്.\nവിവേകമുണ്ടായ ഉടൻതന്നെ (അനു) മുമുക്ഷുവിനെ ഗ്രന്ഥത്തോടു ബന്ധിപ്പിക്കുന്നത് (ബധ്നാതി), അതായത് മുമുക്ഷുവിനെ വേദാന്തവിചാരത്തിൽ പ്രവർത്തിപ്പിക്കുന്നത് എന്നാണ് അനുബന്ധത്തിന് വേദാന്തമതത്തിൽ കൊടുത്തിരിക്കുന്ന അർഥം. മണ്ഡപത്തിന്റെ നിലനില്പിന് നാലു സ്തംഭങ്ങൾ എന്നപോലെ ശാസ്ത്രഗ്രന്ഥത്തിന്റെ പ്രതിഷ്ഠയ്ക്കും നാല് അനുബന്ധങ്ങൾ (അനുബന്ധ ചതുഷ്ടയം) അത്യാവശ്യമാണ്. അവ അധികാരി, വിഷയം, പ്രയോജനം, സംബന്ധം എന്നിവയാണ്.\nഅന്തഃകരണത്തെ സ്വാഭാവികമായി ബാധിക്കുന്ന ദോഷങ്ങൾ മലം, വിക്ഷേപം, ആവരണം എന്നിങ്ങനെ മൂന്നാണ്. നിഷിദ്ധകർമാനുഷ്ഠാനംകൊണ്ടുണ്ടാകുന്ന മലം (പാപം) നിഷ്കാമകർമാനുഷ്ഠാനംകൊണ്ടും വിക്ഷേപം ഉപാസനകൊണ്ടും ഒഴിവാക്കാം. ഈ രണ്ടു ദോഷങ്ങളെ ഇപ്രകാരം അകറ്റിയവനും നിത്യാനിത്യ വസ്തുവിവേകം തുടങ്ങിയ സാധനചതുഷ്ടയംകൊണ്ടു സമ്പന്നനുമായ സജ്ജനമാണ് അധികാരി.\nഗ്രന്ഥത്തിന്റെ ഉള്ളടക്കമാണ് വിഷയം. വേദാന്തമതത്തെ സംബന്ധിച്ചിടത്തോളം ജീവനും ബ്രഹ്മാവും തമ്മിലുള്ള ഐക്യത്തിന്റെ പ്രതിപാദനമാണ് അത്.\nപ്രാപഞ്ചിക ദുഃഖത്തിന്റെ നിവൃത്തിയും പരമാനന്ദത്തിന്റെ അവാപ്തിയും ചേർന്ന മോക്ഷമാണ് വേദാന്തശാസ്ത്രത്തിന്റെ പരമമായ പ്രയോജനം; ആത്മജ്ഞാനം അവാന്തര പ്രയോജനവും.\nഗ്രന്ഥത്തിനും വിഷയത്തിനും തമ്മിൽ പ്രതിപാദ്യപ്രതിപാദകരൂപമായ സംബന്ധം; അധികാരിക്കും പ്രയോജനത്തിനും തമ്മിൽ പ്രാപ്യപ്രാപകരൂപമായ സംബന്ധം; അധികാരിക്കും വിചാരത്തിനും തമ്മിൽ കർത്തൃകർത്തവ്യരൂപമായ സംബന്ധം; ഗ്രന്ഥത്തിനും ജ്ഞാനത്തിനും തമ്മിൽ ജന്യജനകരൂപമായ സംബന്ധം എന്നിങ്ങനെ മുഖ്യമായി സംബന്ധം നാലുവിധം. ശ്രവണം, ജ്ഞാനം എന്നിവ തമ്മിലും ജ്ഞാനം, മോക്ഷം എന്നിവ തമ്മിലും സാധ്യസാധനരൂപമായ സംബന്ധമുണ്ട്; ഇങ്ങനെ മറ്റു സംബന്ധങ്ങളും.\n“ സർവസ്യൈവ ഹി ശാസ്ത്രസ്യ\nകർമണോ വാപി കസ്യചിത്\nയാവത് പ്രയോജനം നോക്തം\nതാവത് തത് കേന ഗൃഹ്യതേ ”\nപ്രയോജനം ആദിയിൽത്തന്നെ പറയാതിരുന്നാൽ ഒരു ശാസ്ത്രവും ഒരു കർമവും ആരാലും സ്വീകരിക്കപ്പെടുകയില്ല എന്നാണ് ഈ ആപ്തവചനത്തിന്റെ സാരം. അതുകൊണ്ടാണ് പ്രയോജനം മുതലായവ ശാസ്ത്രഗ്രന്ഥത്തിന്റെ ആദിയിൽത്തന്നെ നിർദ്ദേശിക്കണമെന്ന് വേദാന്തികൾ അനുശാസിക്കുന്നത്. അനർഹന്മാർക്കു പ്രവേശനം നിഷേധിക്കുക എന്നതും അനുബന്ധചതുഷ്ടയത്തിന്റെ ഒരു ലക്ഷ്യമായി കണക്കാക്കാം.\nതാനവർണത്തെ ഗാനരൂപത്തിന്റെ അവസാനഭാഗത്ത് അർഥപൂർത്തിക്കുവേണ്ടി അനുബന്ധമായി ചേർത്തു പാടുന്ന ഭാഗം. 18-ആം നൂറ്റാണ്ടിൽ നടപ്പിലിരുന്ന ഒരു പ്രത്യേകതയാണിത്. സൊനാറ്റ (sonata) എന്ന യൂറോപ്യൻ സംഗീതസംവിധാനത്തിലും ഇങ്ങനെ അനുബന്ധം ചേർക്കാറുണ്ട്. ഘടനയിലും പ്രയോഗസമ്പ്രദായത്തിലും ഇവ രണ്ടിനും സാദൃശ്യമുണ്ട്. 18-ആം നൂറ്റാണ്ടിനുശേഷം രചിക്കപ്പെട്ട താനവർണങ്ങളിൽ അനുബന്ധം ചേർക്കുന്ന പതിവ് സംഗീതജ്ഞർ പ്രായേണ ഉപേക്ഷിച്ചുവന്നു.\nഗാനങ്ങൾക്ക് കൂടുതൽ പൂർണത നല്കുന്നതിന് അനുബന്ധം സഹായിക്കുന്നു. അനുബന്ധം ഉൾക്കൊള്ളിച്ചിട്ടുള്ള ഒരു വർണം പാടുമ്പോൾ സാധാരണപോലെ പല്ലവി, അനുപല്ലവി, മുക്തായിസ്വരം, ചരണം, ചരണസ്വരം ഇവ പാടിയശേഷം വീണ്ടും ചരണംപാടുന്നു. അതിനുശേഷമാണ് അനുബന്ധം ആരംഭിക്കുന്നത്. അനുബന്ധത്തിന്റെ സാഹിത്യം ആദ്യഭാഗത്തിന്റെ സാരം പൂർണമാക്കുന്നതിന് സഹായിക്കുന്ന വിധത്തിലാണ് രചിക്കുക. ചില വർണങ്ങളിലെ അനുബന്ധങ്ങളിൽ സാഹിത്യവും സ്വരവും ഉണ്ടായിരിക്കുമെങ്കിലും ചിലതിൽ സാഹിത്യം മാത്രമേ കാണൂ.\nഭൈരവിരാഗത്തിലുള്ള വിരിബോണി എന്നാരംഭിക്കുന്ന പ്രസിദ്ധമായ വർണത്തിന് ചിരുചെമാടലു എന്നു തുടങ്ങുന്ന ഒരു അനുബന്ധം ഉണ്ടെങ്കിലും ഇപ്പോൾ അത് ഉപേക്ഷിച്ചുകൊണ്ടാണ് പാടാറുള്ളത്. രാമസ്വാമിദീക്ഷിതർ, സൊൺടി വെങ്കടസുബ്ബയ്യ എന്നിവർ രചിച്ചിട്ടുള്ള താനവർണങ്ങളിലും ആരഭിരാഗത്തിലുള്ള സാധിൻചനഎന്നാരംഭിക്കുന്ന ത്യാഗരാജകൃതിയിലും അനുബന്ധം ചേർത്തുകാണുന്നു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുബന്ധം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അനുബന്ധം&oldid=2279998" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:48,2ഡിസംബർ 2015.